ވަޒީފާގެ ފުރުސަތު ނަންބަރ: 421/IUL/2018/24\nގދ.ވާދޫ ކައުންސިލްގެ އިދާރާ\nދިވެހިރާއްޖޭގެ ޕެންޝަނާ ބެހޭ ޤާނޫނުގެ ދަށުން ދެވޭ ޕެންޝަން ކޮންޓްރިބިއުޝަން\nސިވިލް ސަރވިސްގެ މުވައްޒަފުންނަށް ހަމަޖެހިފައިވާ އުސޫލުން ދެވޭ އިތުރުގަޑީގެ ފައިސާ\nސަޕޯޓިންގ ކޯ އެލަވަންސް 2: މަހަކު -/700 ( ހަތްސަތޭކަ ރުފިޔާ )\nމަޤާމުގެ މައިގަނޑު މަސްޢޫލިއްޔަތުތަކާއި ވާޖިބްތައް:\nއޮފީސް ހުޅުވަންޖެހޭ މަސްތަކުގައި ގަޑިޖެހުމުގެ 10 މިނެޓް ކުރިން އޮފީސް ހުޅުވުމާއި،ރަސްމީގަޑި ނިމުމުން އޮފީސް ބަންދުކުރުން.\nއޮފީސް ހުޅުވާ މަސްތަކުގައި ވެރިން އަންގާ ނުރަސްމީގަޑިތަކުގައި އޮފީސް ހުޅުވުމާއި އޮފީސް ބަންދުކުރުން\nއޮފީސް ޔައުމިއްޔާ އާއި މުހިއްމު ކަންތައްތަކުގެ ޔައުމިއްޔާ ލިޔެ ބެލެހެއްޓުން\nދަނޑުވެރިކަމާބެހޭ އެންމެހާ މަޢުލޫމާތު އެއްކުރުމާއި،ދަނޑުވެރިކަމާބެހޭ ރިޕޯޓްތައް ތައްޔާރުކުރުމާއި،ރިޕޯޓް ފޮނުވުމާއި،ރެކޯޑް ބެލެހެއްޓުން\nސަރުކާރުގެ މުދަލާއި ފައިސާ ބެލެހެއްޓުމުގެ ޤަވާއިދާ އެއްގޮތްވާ ގޮތުގެ މަތިން އެސްޓިމޭޓްތައް އިޢުލާންކުރުމާއި،އެސްޓިމޭޓްތައް ބަލައިގަތުމާއި،އެސްޓިމޭޓްތައް ކާމިޔާބްކުރާ ފަރާތްތަކާއި މަސައްކަތް ހަވާލުކުރުމާއި،އެފަދަ ފަރާތްތަކާއި ދެމެދު އެގްރީމެންޓް ހެދުމާއި،އެގްރީމެންޓްތައް ބެލެހެއްޓުމާއި،އެމަސައްކަތް ކުރާ ފަރާތަށް ފައިސާ ހޯދައިދިުމާއި،މަސައްކަތް ނިމުމުން އެމަސައްކަތް ބަލައިގަތުން\nއެކިއެކި ހާދިސާ ތަކާއި ކާރިޘާތަކާއި ބެހޭ މަޢުލޫމާތު އެއްކުރުމާއި،ރިޕޯޓް ފޮނުވަންޖެހޭ ފަރާތްތަކަށް ރިޕޯޓް ފޮނުވުމާއި ރެކޯޑް ބެލެހެއްޓުން\nރަށުގެ އެކިއެކި މުވައްސަސާތަކުން ހިންގާ އިޖުތިމާޢީ ޕޮރްގްރާމް ތަކުގައި ކައުންސިލް އިދާރާއިން ކުރަންޖެހޭ މަސައްކަތްތައް ކުރުން\nހަވާލުކުރެވިފައިވާ އެންމެހައި މަސައްކަތްތަކުގެ ރިޕޯޓްތައް ގަވާއިދުން އެކަމާ ގުޅުންހުރި މުވައްސަސާތަކަށް ފޮނުވުން.\nގޭގޭގެ ރަޖިސްޓްރީ އާއިބެހޭ އެންމެހައި މަސައްކަތްތައް ކުރުން\n10. އުފަންދުވަހުގެ ސެޓްފިކެޓް ހެދުމުގެ މަސައްކަތް ކުރުން\n11. އިންތިޚާބް ތަކާއިބެހޭ އެންމެހައި މަސައްކަތްތައް ކުރުން\n12. ދާއިމީ މުވައްޒަފުންގެ ރަޖސިްޓްރީ،ވަގުތީ މުވައްޒަފުންގެ ރަޖިސްޓްރީ،މުވައްޒަފުންގެ ޗުއްޓީ އާއި ސަލާމުގެ ރެކޯޑް އަދި މުވައްޒަފުންގެ ހާޒިރީ އާއި ވަގުތީ މުވައްޒަފުންގެ ހާޒިރީ ބެލެހެއްޓުން\n13. ރަށާއި ރަށުން ބޭރުގައި ބާއްވާ ވޯކްޝޮޕް ތަކާއިބެހޭ އެންމެހައި ކަންތައްތައް ބެލެހެއްޓުން\n14. ރަސްމީ މުނާސަބަތުތައް ފާހަގަކުރުމަށްޓަކާ ކުރަންޖެހޭ އެންމެހައި މަސައްކަތް ވެރިންގެ ލަފަޔާއި މަޝްވަރާގެމަތިން އިންތިޒާމުކޮށް ބެލެހެއްޓުން\n15. ފަޅުރަށްރަށާއިބެހޭ އެންމެހައި ކަންތައްތައް ބެލެހެއްޓުން\n16. މާވެއްޓާއިބެހޭ އެންމެހައި ކަންތައްތައް ބެލެހެއްޓުން\n17. އޮފީސް ހިންގެވުމަށްހުން ވެރިއަކު އަންގަވާ އޮފީހުގެ މަސައްކަތްތަކާއި އިޖުތިމާޢީމަސައްކަތްތައް ކުރުން\n18. މިސްކިތް ތަކާއި ބެހޭ އެންމެހައި މަސައްކަތް ކުރުން\nސާނަވީ ނުވަތަ އެއާ އެއްފެންވަރެއްގެ އިމްތިޙާނަކުން 02 މާއްދާއިން ދަށްވެގެން " ޑީ " ގްރޭޑް ލިބިފައިވުމާއެކު އޭގެ އިތުރުން " ސެކަންޑްރީ ސްކޫލް " ނުވަތަ " ހަޔަރ ސެކަންޑްރީ ސްކޫލް " އިމްތިޙާނުގައި " ދިވެހި" މިމާއްދާއިން ދަށްވެގެން "ސީ" ގްރޭޑް ލިބިފައިވުން.\nހުށަހަޅަންޖެހޭ ލިޔެ ކިޔުންތައް:\nފުރިހަމަކޮށްފައިވާ ސިވިލް ސަރވިސްގެ ވަޒީފާއަށްއެދޭ ފޯމް ( މި ފޯމް ސިވިލް ސަރވިސް ކޮމިޝަންގެ ވެބްސައިޓުންނާއި މިއިދާރާގެ ކައުންޓަރުން ލިބެން ހުންނާނެވެ.)\nވަޒީފާއަށްއެދޭ ފަރާތުގެ ވަނަވަރު ( ގުޅޭނެ ފޯން ނަންބަރާއި އީމެއިލް ހިމެނޭގޮތަށް )\nވަޒީފާއަށް އެދޭފަރާތުގެ މުއްދަތު ހަމަނުވާ ދިވެހިރައްޔިތެއްކަން އަންގައިދޭ ކާޑުގެ ދެފުށުގެ ލިޔުންތައް ފެންނަ އަދި ލިޔެފައިވާ ލިޔުންތައް ކިޔަންއެގޭފަދަ ކޮޕީއެއް.\nސިވިލް ސަރވިސްއަށް / ސަރުކާރަށް ޚިދުމަތްކުރުމުގެ އެއްބަސްވުމެއް އޮތް މުވައްޒަފުންކުރިމަތިލާ މަޤާމަށް ހޮވިއްޖެނަމަ އަދާކުރަމުންދާ ވަޒީފާއިން މުވައްޒަފު ވީއްލުމާމެދު އިއުތިރާޒެއްނެތްކަމަށް ވަޒީފާ އަދާކުރާ އޮފީހުން ދޫކޮށްފައިވާ ލިޔުން.\nލިބިފައިވާ ތަޢުލީމީ ސެޓްފިކެޓް ތަކުގެ ކޮޕީ:\n(ހ) މޯލްޑިވްސް ކޮލިފިކޭޝަން އޮތޯރިޓީން ފެންވަރު / ލެވެލް ކަނޑައަޅާފައިވާ ރާއްޖެއިން ބޭރުގެ މަތީ ތަޢުލީމްދޭ މަރުކަޒަކުން ދޫކޮށްފައިވާ ތައުލީމީ ސެޓްފިކެޓްތަކާއި،ޓްރާންސްކްރިޕްޓް ކޮޕީ: ނުވަތަ ކޯސްފުރިހަމަކުރި ކަމުގެ ލިޔުމާއެކު ކޯހުންލިބޭ ސެޓްފިކެޓް ވަކި ފެންވަރެއްގައި ޤަބޫލު ކުރެވޭނެކަމަށް މޯލްޑީވްސް ކޮލިފިކޭޝަންސް އޮތޯރިޓީން ދޫކޮށްފައިވާ ލިޔުމުގެ ކޮޕީ.\n(ށ) މަތީ ތަޢުލީމްދޭ ރާއްޖޭގެ މަރުކަޒަކުން ދޫކޮށްފައިވާ ތަޢުލީމީ ސެޓްފިކެޓްތަކާއި،ޓްރާންސްކްރިޕްޓްގެ ކޮޕީ:ނުވަތަ ކޯސްފުރިހަމަކުރިކަމުގެ ލިޔުމުގެ ކޮޕީ.\nވަޒީފާގެ މަސައްކަތުގެ ދާއިރާއާއި ގުޅޭ ކުރުމުއްދަތުގެ ކޯސްތަކާއި ތަމްރީނު ސެޓްފިކެޓް ތަކުގެ ކޮޕީ.\nސިވިލް ސަރވިސްގެ ވަޒީފާއަށްވަނުމަށް ދެވޭ އިމްތިޙާނު ފުރިހަމަކޮށް ސެޓްފިކެޓް ލިބިފައިވާނަމަ އެސެޓްފިކެޓްގެ ކޮޕީ:\n(ހ) ދައުލަތުގެ މުވައްސަސާއެއްގައި ނުވަތަ ސަރުކާރު ހިއްސާވާ ކުންފުންޏެއްގައި ވަޒީފާ އަދާކޮށްފައިވާނަމަ އަދާކޮށްފައިވާ ވަޒީފާ އަދި ވަޒީފާގެ މުއްދަތާއި ވަޒީފާގެ މަސްޢޫލިއްޔަތު ބަޔާންކޮށް އެއޮފީހަކުން ދޫކޮށްފައިވާ ލިޔުން.\n(ށ) އަމިއްލަ ކުންފުންޏެއް ނުވަތަ އަމިއްލަ އިދާރާއެއްގައި ވަޒީފާ އަދާކޮށްފައިވާނަމަ އަދާކޮށްފައިވާ ވަޒީފާ،ވަޒީފާ އަދާކުރި މުއްދަތާއި،ވަޒީފާގެ މަސްޢޫލިއްޔަތު އަދި މަސައްކަތް ކޮށްފައިވާ ތަނުގެ މުވައްޒަފުންގެ އަދަދު ބަޔާންކޮށް އެއޮފީހަކުން ދޫކޮށްފައިވާ ލިޔުން: ނުވަތަ ވަޒީފާ އަދާކުރިގޮތް އަންގައިދޭ ރެފަރެންސް ޗެކްފޯމް\nވަޒީފާއަށް އެންމެ ޤާބިލް މީހަކު ހޮވުމުގައި ބެލޭނެ ކަންތައްތައް:\nމަސައްކަތުގެ ދާއިރާއާއ ގުޅޭ ކުރުމުއްދަތުގެ ތަމްރީން\n"ސިވިލްސާރވިސްގެ ވަޒީފާއަށް ވަނުމަށް ދެވޭ އިމްތިޙާން"\nމަޤާމްގެ މަސައްކަތުގެ ދާއިރާއާ ގުޅޭ ތަޖްރިބާ\nނޯޓް: މަގާމަށް ޢައްޔަށް ކުރުމަށް، ވަޒީފާއަށް އެދިފައިވާ މީހާއަށް ކްރައިޓީރިއާގެ ހުރިހާ ބަޔަކުން ލިބުނު ޕޮއިންޓްގެ ޖުމްލަ %45 ( ސާޅީސް ފަހެއް ) އިންސައްތައަށްވުރެ މަތިވާން ޖެހޭނެއެވެ.\nމަޤާމަށް އެދި ހުށަހަޅަންޖެހޭތަކެތި ހުށަހަޅާނީ 2018 ޖުލައި 23 ވާ ހޯމަ ދުވަހުގެ 11:00 ގެ ކުރިން ގދ.ވާދޫ ކައުންސިލް އިދާރާއަށެވެ.ވަޒީފާއަށް އެދޭ ފޯމާއި ލިޔުންތައް އީމެއިލް ( [email protected] ) މެދުވެރިކޮށްވެސް ބަލައި ގަނެވޭނެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ އެއަދަދަށް ވަޒީފާއަށްއެދޭ ފޯމް ބަލައި ގަނެވޭނެވެ.\nއިންޓަރވިއު ( އިމްތިހާނާއި ޕްރެޒެންޓޭޝަން އޮންނަނަމަ އެބައިވެސް ހިމެނުމަށް ) އޮންނާނެތަނާއި މުއްދަތު:\nމިމަޤާމަށް މީހަކު ހޮވުމަށް ބޭއްވޭ އިންޓަރވިއު އޮންނާނީ 24 ޖުލައި 2018 އާއި 30 ޖުލައި 2018 އާއި ދެމެދު ގދ.ވާދޫ ކައުންސިލް އިދާރާގައެވެ. ( މި މަޤާމަށް މީހަކު ހޮވުމަށް އިމްތިޚާން އެއް އަދި ޕްރެޒެންޓޭޝަން އެއް ހަދަންނުޖެހޭނެއެވެ.)\nމިވަޒީފާއަށް އެދި ހުށަހަޅާފަރާތްތަކުގެ ތެރެއިން ތަޢުލީމީ ފެންވަރާއި،ތަޖުރިބާއަށްބަލައި،ވަޒީފާއަށް ކުރިމަތި ލާފައިވާ ފަރާތްތަކުގެ ތެރެއިން އެންމެމަތިން މާކްސް ލިބޭފަރާތްތައް ޝޯޓްލިސްޓް ކުރެވޭނެވެ.\nމިއިޢުލާނާ ގުޅިގެން މަޢުލޫމާތު ސާފުކުރެއްވުމަށް ގުޅުއްވާނީ ސަރުކާރު ބަންދު ނޫން ދުވަސްތަކުގައި 6840005 ނަންބަރު ފޯނަށެވެ. އީމެއިލް ކުރާނީ [email protected] އަށެވެ.\n02 ޒުލްޤަޢިދާ 1439\nޕަބްލިޝްކުރި ތާރީޚު: 15 ޖުލައި 2018\nޕަބްލިޝްކުރި ގަޑި: 1244\nސުންގަޑި: 23 ޖުލައި 2018 1100


16,400 Ah Vureh Gina Meehunnah Income Support Allowance Dheefi – adduLIVE\nLast Updated: February 24, 22:38\n16،469 މީހުންނަށް އިންކަމް ސަޕޯޓު އެލަވެންސް ދީފި\nDec 28, 2020, 11:12 ހަސަން ރަޝީދު\nކޮވިޑް-19 ގެ ސަބަބުން ވަޒީފާއަށް އަސަރުކުރި ފަރާތްތަކަށް އިންކަމް ސަޕޯޓް އެލަވަންސްގެ ގޮތުގައި މިހާތަނަށް 207.7 މިލިއަން ރުފިޔާ ދީފައިވާ ކަމަށް ފިނޭންސް މިނިސްޓްރީން ބުނެފިއެވެ.\nފިނޭންސް މިނިސްޓްރީން އާންމުކޮށްފައިވާ ތަފާސް ހިސާބުތަކަށް ބަލާއިރު މި މަހުގެ 24 ވަނަ ދުވަހުގެ ނިޔަލަށް އިންކަމް ސަޕޯޓު އެލަވެންސްގެ ގޮތުގައި 16،469 މީހުންނަށް 207.7 މިލިއަން ރުފިޔާ ވަނީ ދޫކޮށްފައެވެ.\nއިންކަމް ސަޕޯޓު އެލަވެންސްގެ ގޮތުގައި ކޮންމެ މީހަކަށް ވެސް ދިނުމަށް ހަމަޖެހިފައިވަނީ 5،000 ރުފިޔާ އެވެ.\n"އިންކަމް ސަޕޯޓު އެލަވަންސް" އެލަަވަންސް ދެނީ ވަކި ހާއްސަ އުސޫލެއްގެ ދަށުންނެވެ. އެލަވެންސް ދިނުމުގެ ދެވަނަ ބުރެއް މިހާރު ފަށާފައިވާއިރު ދެވަނަ ބުރުގައި މި އެލަވެންސް ދިނުމަށް ހަމަޖެހިފައިވަނީ މި އަހަރުގެ ޖުލައި މަހާއި، އޯގަސްޓް މަހާއި އަދި ސެޕްޓެމްބަރ މަހަށެވެ.\nއެގޮތުން އެ އުސޫލުގައިވާ ގޮތުގައި ސަރުކާރުން ދޭން ނިންމާފައިވާ އެލަވަންސް ދޭނީ މިދިޔަ އަހަރުގެ ޑިސެމްބަރު މަހުގެ އެއްވަނަ ދުވަހުން ފެށިގެން ވަޒީފާ އަށް ނުރަނގަޅު އަސަރުކޮށްފައިވާ ފަރާތްތަކަށެވެ. އިކޮނޮމިކް މިނިސްޓްރީން ވަނީ މިފަދައިން ވަޒީފާތަކަށް އަސަރު ކޮށްފައިވާ މީހުން އެ މިނިސްޓްރީގެ ޖޮބް ސެންޓަރުގައި ރަޖިސްޓްރީވުމަށް އެދިފައެވެ.\nމި އެލަވަންސް ލިބޭ މީހުންގެ ތެރޭގައި ކޮވިޑް19 ގެ ސަބަބުން މުސާރަ ކުޑަ ކޮށްފައިވާ މީހުންނާއި ނޯޕޭ ލީވް ދީފައިވާ މީހުންނާއި ވަޒީފާއިން ވަކި ކޮށްފައިވާ މީހުން ހިމެނެއެވެ.


Trump dhehvi farikolheh gai raees baiverivevadai genfi\nޓްރަންޕް ދެއްވި ފަރިކޮޅެއްގައި ރައީސް ބައިވެރިވެވަޑައިގެންފި\nއެމެރިކާގެ ރައީސް ޑޮނަލްޑް ޓްރަންޕް --\nއދ ގެ އާންމު މަޖިލީހުގައި ބައިވެރިވެ ވަޑައިގަންނަވާ ދުނިޔޭގެ ގައުމުތަކުގެ ވެރިންގެ ޝަރަފުގައި އެމެރިކާގެ ރައީސް ޑޮނަލްޑް ޓްރަންޕް ދެއްވި ޚާއްސަ ފަރިއްކޮޅުގައި ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު ބައިވެރިވެވަޑައިގެންފި އެވެ.\nއެމެރިކާގެ ރައީސް ބޭއްވެވި މި ފަރިއްކޮޅުގައި ރައީސް ސޯލިހުގެ އިތުރުން އާންމު މަޖިލީހުގައި ބައިވެރިވެ ވަޑައިގަތުމަށް ނިއުޔޯކަށް މިހާރު ވަޑައިގެން އުޅުއްވާ ގައުމުތަކުގެ ރައީސުންނާއި، ބޮޑު ވަޒީރުންގެ އިތުރުން ބައެއް ގައުމުތަކުގެ އިސް ވެރިން ބައިވެރިވެ ވަޑައިގެންނެވިއެވެ.\nމި ފަރިއްކޮޅަކީ، ގައުމުތަކުގެ މެދުގައި އޮންނަ ގުޅުންތައް އިތުރަށް ހަރުދަނާ ކުރަން ގައުމުތަކުގެ ވެރިންނަށް ލިބޭ ފުރުސަތެއްކަމަށް ރައީސް އޮފީހުން ބުނެއެވެ.\nއދ ގެ އާންމު މަޖިލީހުގައި، ރައީސް ސޯލިހު ރޭ ވަނީ ތަގުރީރު ކުރައްވާފައެވެ.\nރައީސްގެ ތަގުރީރުގައި މައިގަނޑު ގޮތެއްގައި އަލިއަޅުވާލައްވާފައިވަނީ ވޭތުވެ ދިޔަ ދުވަސްތަކުގައި ރާއްޖޭގެ ސިޔާސީ މަސްރަހަށް އައި ބަދަލުތަކަށާއި އިންސާނީ ހައްގު ކުރިއަރުވަން ރާއްޖެއިން ކުރާ މަސައްކަތްތަކުގެ މައްޗަށެވެ. އެގޮތުން ވޭތިވެދިޔަ ދުވަސްތަކުގައި ރާއްޖެއަށް ކުރިމަތިވި ހާލަތު ރައީސް ބަޔާންކޮށްދެއްވިއެވެ.\nމީގެ އިތުރުން ހައްދުފަހަނައަޅާފައިވާ އިޒުރާއީލުން ފަލަސްތީނުގައި ހިންގަމުންދާ ޖަރީމާތަކަށާ، އަދި ހިންގަން ރާވަމުންދާ ކަންކަމާމެދު ރައީސްގެ ވާހަކަފުޅުގައި ވަނީ އިޝާރަތް ކުރެއްވައްވާފައެވެ.\nޔޫއެން ރައީސް އިބްރާހިމް މުހައްމަދު ސޯލިހު ޑޮނަލްޑް ޓްރަމްޕް\n"އިސްލާމްދީނާ ހިލާފު އެއްވެސް ހުށައެޅުމެއް ބަލައިނުގަންނާނެ"


Bar council ulhenee aa kudhin ah fannu ge furusathu nudheyn: Yaugoob\nބާ ކައުންސިލް އުޅެނީ އާ ކުދިންނަށް ފަންނުގެ ފުރުސަތު ނުދޭން: ޔައުގޫބް\nވަކީލުންނަށް ލައިސަންސް ދިނުން ލަސް ކުރުމަށް ބާ ކައުންސިލްގެ މެންބަރުން މަސައްކަތް ކުރާ ކަމަށާއި ގާނޫނީ ފަންނުގެ ދާއިރާއަށް އާ ކުދިންތަކެއް ނުކުމެދާނެތީ އެ ފުރުސަތު ދޭން އެ ކައުންސިލްގެ މެންބަރުން ބޭނުން ނުވާ ކަމަށް ދާންދޫ ދާއިރާގެ އެމްޑީޕީގެ މެންބަރު ޔައުގޫބް އަބްދުﷲ ވިދާޅުވެއްޖެ އެވެ.\nނަމަވެސް މިދިޔަ އަހަރުގެ ޖޫން މަހުގެ ތެރޭގައި ފާސްކުރި ގާނޫނަށް އަހަރު ދުވަސް ވެގެން ދިޔައިރު އެ ކަމަށް ބޭނުންވާ ގަވާއިދުތައް ވެސް އެކުލެވިފައި ނުވާތީ ބާ ކައުންސިލްގެ މެންބަރުންނަށް ޔައުގޫބް ވަރަށް ބޮޑަށް ފާޑުވިދާޅުވި އެވެ. ޔައުގޫބް ވިދާޅުވި ގޮތުގައި ގާނޫނަށް އަމަލު ނުކުރެވޭ ވަރުގެ އުނިކަމެއް އެ ގާނޫނުގައި ނެތެވެ.\n"އަޅުގަނޑު އަދިވެސް މި ގާނޫނުގެ އެއްވެސް އުނިކަމެއް ހުރި ކަމަކަށް ގަބޫލެއް ނުކުރަން. ނަމަވެސް މި މަސައްކަތް ކުރަން ހަވާލު ކުރި ފަރާތުގެ އިހުމާލާ ގުޅިގެން އަޅުގަނޑުމެންނަށް އަނެއްކާ ވެސް މި އޮތީ މި ގާނޫނު ބަދަލު ކުރަން ޖެހިފައި. ގާނޫނު ތަންފީޒު ކުރާނެ މީހެއް ނުބަހައްޓަން ޖެހޭ ހާލަތަށް މި ދަނީ." ޔައުގޫބް ވިދާޅުވި އެވެ.\nޔައުގޫބް ވިދާޅުވީ، ބާ ކައުންސިލްގެ ގާނޫނަކީ ގާނޫނީ ޕްރޮފެޝަންގެ ފުންނާބު އިސް ބޭފުޅުން އެންމެ ޖޯޝުގައި މަޖިލިހާއެކު މަސައްކަތް ކުރި ގާނޫނު ކަމަށެވެ. ގާނޫނަށް އަމަލު ކުރަން ފަށައި، ބާ ކައުންސިލަށް ކުރިމަތިލައިގެން ވަރަށް ފޯރީގައި ކެމްޕޭން ކުރި މަންޒަރު ވެސް ފެނިގެން ދިޔަ ކަމަށް އޭނާ ވިދާޅުވި އެވެ.\nއެހެން ނަމަވެސް، ބާ ކައުންސިލަށް އިންތިހާބު ވުމަށް ފަހު އެ ކައުންސިލްގެ މެންބަރުންގެ ފަރާތުން ފެނުނީ މުޅިން ވެސް އިހުމާލު ކަމަށް ޔައުގޫބު ވިދާޅުވި އެވެ. އެ މެންބަރުންގެ ހިލަމެއް އަދި ހަބަރެއް ވެސް ނެތް ކަމަށް ވިދާޅުވި އެވެ.\n"އަޅުގަނޑަށް ފެނުނީ މި ދާއިރާ ވަކި ބަޔެއްގެ ކޮންޓްރޯލުގައި ބޭއްވުމަށްޓަކައި ކައުންސިލަށް ނުކުތް މަންޒަރު، އާ ދަރިވަރުންނަށް ފުރުސަތު ދިނުމަކީ އެ މީހުން އެހާ ގަޔާވާ ކަމެއް ނޫން ކަން، އެ މީހުންގެ މާކެޓް ޑޮމިނޭޝަން އެހެން ބަޔަކު ހޯދާނެތީ ލައިސަންސް ދޭން އިމްތިހާނު ނުބާއްވައި ލަސް ކުރަނީ،" ޔައުގޫބް ވިދާޅުވި އެވެ.\nބިލު ހުށަހެޅުއްވި މެންބަރު ނާޒިމް ވިދާޅުވެފައި ވަނީ ކޮވިޑް-19 ގެ ބަލިމަޑުކަމުގެ ހާލަތުގެ ސަބަބުން ބާ އިމްތިހާން ބާއްވަން ބޮޑެތި ދަތިތަކެއް އެބަ ހުރި ކަމަށް ބާ ކައުންސިލުން ބުނެފައިވާ ކަމަށާއި އެ އިމްތިހާނަކީ އެމެރިކާގެ ނޭޝަނަލް ސެންޓާ ފޯ ބާ އެގްޒެމިނާސް (އެންސީބީއީ) އާާ ގުޅިގެން ބާއްވާ އިމްތިހާނެއް ކަމަށެވެ.\nއެމްޑީޕީ ރައްޔިތުންގެ މަޖިލިސް މުހައްމަދު ނާޒިމް + ގާނޫނީ ވަކީލުން ބާ ކައުންސިލް ޕޮލިޓިކްސް ކޮވިޑް-19 އާއްމު ސިއްހަތުގެ ކުއްލި ނުރައްކަލުގެ ހާލަތު


Othee Ehmme Halleh, Eiee Raees Yaameen | Hathaavees\nއޮތީ އެންމެ ހައްލެއް، އެއީ ރައީސް ޔާމީން: ޑރ. ޖަމީލް\nރާއްޖެއަށް މިހާރު ކުރިމަތިވެފައި ހުރިހާ ކަމަކަށް އޮތީ އެންމެ ހައްލެއް ކަމަށާއި އެއީ މަނީ ލޯންޑަރިންގެ ކުށް ސާބިތުވެ ފަސް އަހަރު ދުވަހުގެ ޖަލު ހުކުމެއް ތަންފީޒު ކުރައްވަމުން ގެންދަވާ އިދިކޮޅު ލީޑަރު އަދި ކުރީގެ ރައީސް އަބްދުﷲ ޔާމީން އަބްދުލްގައްޔޫމް ކަމަށް އެމަނިކުފާނުގެ ކުރީގެ ނާއިބު ރައީސް ޑރ. މުހައްމަދު ޖަމީލް އަހުމަދު ވިދާޅުވެއްޖެއެވެ.\nދެވަނަ ފަހަރަށް ގުޅިވަޑައިގަތުމަށް މިރޭ މ. ދިމްޔާތުގައި ބޭއްވި ހާއްސަ ރަސްމިއްޔާތުގައި ވާހަކަދައްކަވަމުން ޖަމީލް ވިދާޅުވީ ދެހާސް ތޭވީސް ވަނަ އަހަރު ރާއްޖޭގެ ރިޔާސަތާ ކޮންމެ ހާލަތެއްގައި ވެސް، މިއަދުގައި މި އޮތް މައްސަލަ ހައްލު ކުރަން ބޭނުން ކަމުގައިވާ ނަމަ ރާއްޖޭގެ ސިޔާދަތު ހިފަހައްޓަން ބޭނުން ކަމުގައިވާ ނަމަ ރާއްޖޭގެ ގައުމިއްޔަތު ރައްކާ ކުރަން ބޭނުން ކަމުގައިވާ ނަމަ ރާއްޖޭގައި އިސްލާމްދީނުގެ ވަހުދަތު ގާއިމު ކުރަން ބޭނުންވާ ކަމުގައިވާ ނަމަ ރައްޔިތުންގެ ކުރިމައްޗަށް ވަރުގަދަ، ބިޔަ، ކެރޭ ލީޑަރަކު އަންނަންޖެހޭ ކަމަށެވެ.\n"އެ މީހަކީ، މީހަކު ފެންނަ ކޮންމެ ފަހަރަކު ކަރުނަ އޮއްސައި، އެ މީހަކީ، މީހަކު ކިޔާ އެއްޗެއް އަމިއްލަ އަށް ނޭނގޭ ވަރުގެ މީހަކަށް ވާ ކަމުގައި ވާ ނަމަ ރާއްޖެ އާއި ރާއްޖެ އިން ބޭރުގައި އަޅުގަނޑުމެން ފަލީހަތް ވާނެ. އެކަމުން އަޅުގަނޑުމެން ސަލާމަތް ވާން ބޭނުން ކަމުގައި ވާ ނަމަ އަޅުގަނޑު ދެކޭގޮތުގައި ކުރިމަތީގައި އޮތީ އެންމެ ހައްލެއް. އެއީ ރައީސް ޔާމީން 2023 ވަނަ އަހަރުގެ ކެންޑިޑޭޓަކަށް ނެރުން." ޖަމީލް ވިދާޅުވިއެވެ.\nމީގެކުރިން ޕީޕީއެމް އާއި ރައީސް ޔާމީނަށް ވަރަށް ބޮޑަށް ފާޑު ވިދާޅުވި ޖަމީލް މިރޭ ވަނީ ޕީޕީއެމް އަކީ ރާއްޖޭގެ އިގްތިސޯދު ބިނާކުރާ ފިކުރު ކަމަށް ވިދާޅުވެފައެވެ.\n"ޕީޕީއެމްގެ ވެރިކަމުގައި ޓާމިނަލް އެހެރީ ނިމިފައި، ބޮޑު މާސިންގާ ބިޔަ ހޮސްޕިޓަލެއް އެހެރީ ނިމިފައި. ބްރިޖު ވެސް އެ އޮތީ ނިމިފައި،" އަލުން ޕީޕީއެމް އާއި ގުޅިވަަޑައިގެން ޖަމީލް ވިދާޅުވިއެވެ.\nރާއްޖެ އަށް މިއަދު ދިމާވެފައިވާ މައްސަލަތައް ހައްލުކޮށް، އިގްތިސާދު ހަމައަކަށް އެޅުވުން ފަދަ ކަންކަން ކުރުމަށް ޔާމީން ސަލާމަތްކުރުމަށް ނިކުންނަންޖެހޭ ކަމަށާއި ކޮންމެ ހާލަތެއްގައި ވެސް 2023 ވަނަ އަހަރު ރާއްޖޭގެ ވެރިކަމަށް ޔާމީން ގެންނަންޖެހޭ ކަމަށްވެސް ޖަމީލު މިރޭ ވިދާޅުވިއެވެ.\nޖަމީލް މިރޭ ޕީޕީއެމް އާއި ގުޅިވަޑައިގެންނެވިއިރު އޭނާ އަށް ވަނީ ޕީޕީއެމްގެ އެޑްވައިޒަރުގެ މަގާމުވެސް ދެއްވާފައެވެ. މީގެކުރިން ކުރީގެ ރައީސް ޑރ. މުހައްމަދު ވަހީދަށް ވެސް ވަނީ އިދިކޮޅު ކޯލިޝަންގެ އެޑްވައިޒަރުގެ މަގާމު ދެއްވާފައެވެ.\nPrevious ޖަމީލް އަލުން ޕީޕީއެމާ ގުޅިވަޑައިގެންފި\nNext ހިޔާނާތުގެ ފައިސާގައި ޖެހުނު ފަސް ފުލުހަކު ސަސްޕެންޑުކޮށްފި


އިންތިޒާރުގެ ނިމުން | ޅެން | އަދަބާއިޘަޤާފަތް\nBack ކަވާސާ އަދަބާއިޘަޤާފަތް އަދަބާއިޘަޤާފަތުގެ ބައިތައް ޅެން އިންތިޒާރުގެ ނިމުން\nހަމަހިމޭންކޮށް ޖައްވު ޒައްރާވެސް ހުރިތަނުން ނުގުޑާ\nސަރާސަރު ހިކި ބިންތައް ކަޅި ވިއްދައިގެން ތިބެނީ މައްޗަށެވެ. މަތިން ވެހޭ ފެންތިއްކަށެވެ.\nވިއްސާރަ ވެހެނީ ބުނެ އަންގަމުންނެވެ.\nބިމާއެވެ. އިންތިޒާރުގެ ނިމުންއައީއެވެ. އަހަރެން މި އަންނަނީއެވެ.\nވެޔޮ ހެދި ދަނޑު ބެދި ކުރިވަޅުލައިފި ހިނދު ފަޅާ\nގަދަފެހިކުލައިގައި ފެތުރޭ ތަންމަތީ ދޮން ރީތި މާތައް އަޅާ\nބައެއް މާތައް ފޮޅޭ ހިނދު ކަރުގަނޑުގައި ފުށްޖެހި އިތުރަށް ނަލަވެލާ\nމޭވާތަކައިގެން ގޮނޑިލުމަށްޓަކައި އެހެން މާތައް އެފުއްތަކުގެ މިލްކުވެރިކަމަށް ދަޢުވާކުރެއެވެ. ދުޢާކުރެއެވެ.\nޢަދުލުވެރި ރީތި ނަލަ މަޑުރޯޅިއަކަށް އެދެއެވެ. ވައިރޯޅި އަންނަނީ ބުނެ އަންގަމުންނެވެ.\nމަލާއެވެ. އިންތިޒާރުގެ ނިމުންއައީއެވެ. އަހަރެން މި އަންނަނީއެވެ.\nބުރުހަމަ ހަނދާއި ގުޅިފައިވާ ހިތްތަކާއި އޭގެ ހަށްޓާ އޭގެ އަސްލު މަށްޓާ\nހަނދާއެކީ ނަށާ ދުނިޔެއާ، އެ އިރުވަށާ އެނބުރޭ ފަލަކާ އެއިން ނުނައްޓާ\nއެއަތްތަކުގެ އޯގާތެރިކަމުގައި އިރު ވާ މިލްކީވޭއަށް ބަލަން ކައިރީ ފާޑަކަށް ވައްތާ\nބައެއް ގެލެކްސީތައް ވެސް ތިބެނީ ހިތި ހިތި އެވެ. ކަލާނގެ މިންވަރުފުޅުން ދިރުމުގެ ކަންފުޅަކަށް އެދިއެދިއެވެ.\nދިރުންތަކުގައިވާ އަސާސީ މާއްދާތަކާއެކު އެހިނދު ބިޔަ ތަރިތައް ގޮވަނީ ބުނެ އަންގަމުންނެވެ.\nދިރުމާއެވެ. އިންތިޒާރުގެ ނިމުންއައީއެވެ. އަހަރެން މި އަންނަނީއެވެ.\nދިރުމެއްހިރުމެއް ނެތް ތަކެތިވެސް ހިނގުމަށް މިހެން ސަބަބުތައް ޝަރުތުކުރެވި ވަންޏާ\nމި އިންސާނާގައި ތަކުލީފު ލެއްވި އެ މައްޗަށް އިޚުތިޔާރު ދެއްވިވާއިރު، މިކަމަށް ކަލޭ އީމާން ވަންޏާ\nތިޔަ ހިތާވާ މުސްތަޤްބަލަށް ބަލާ ހިތެން ނީނދެ ސަބަބުތަކުގައި ހިފާށެވެ.\nއާނއެކެވެ. އަހަރެން މި ވާހަކަދައްކަނީ ކަލެއާއެވެ. އަހަރެންމީ ކަލޭ އެދޭ ފޮނި ނަތީޖާއެވެ.\nކަލޭ ތި އެދެނީ އެކަނި ހިތުންނޫން ހެއްޔެވެ. ނިކަން ޢަމަލުން ކަމެއް ކޮށްބަލާށެވެ.\nއޭރުން އަހަރެން ދުވެގަންނާނީ ބުނެ އަންގަމުންނެވެ.\nހިއްމަތްތެރިޔާއެވެ. އިންތިޒާރުގެ ނިމުންއައީއެވެ. އަހަރެން މި އަންނަނީއެވެ.\nތަދު ބަސްބަހުގެ މާނަ:\nސަރާސަރު: ހ. އެކީ އެކައްޗަކަށް ށ. ގަސްގަހުގެ ހިޔާ ލިބުންނެތް\nކަޅި ވިއްދައިގެން: ކަޅި ހުއްޓައިގެން. އަސްލަކީ ކަޅިވިދުން. މާނައަކީ ބައްޔެއްގެ ސަބަބުން ނުވަތަ އެހެން ކޮންމެވެސް ކަމަކުން ލޮލުގެ ކަޅިހުއްޓިފައި ހުރުން. ކަންކުރާގެ އިޚްތިޔާރުން ކުރާނަމަ ކިޔާނީ ކަޅިވިއްދުން\nކުރިވަޅުލުން: ވެޔޮދުވާ ބާވަތްތަކުގެ ގަސްފަޅައި ވެޔޮދުވަންފެށުމުން ފެންލިބުމާއި އެހެނިހެންވެސް ކަންކަމަށް ފަހިކުރުމަށްޓަކައި ކޮންމެ ކުރިއެއްގެވެސް މޫލައިފައި ހުންނަދިމަދިމާ ދަށުން ކޮނެލައި އެމައްޗަށް ފަސްލައި ވަޅުލުން\nމިލްކީވޭ: ދުނިޔެ ހިމެނޭ އިރުގެ ނިޒާމު ހިމެނޭ ގެލެކްސީ\nވެއްތުން: އަނެކާގެ ކިބައިން އެދޭ ކަމެއް ހާސިލް ނުވާނެކަން އެނގުމަށް ފަހުވެސް އެމީހެއްގެ ކިބައިން އެކަމަށް އެދެވި އިންތިޒާރުކުރެވުން\nހިތެން: އެދެން. ހިތުން އެދޭ އެދުން


Imad Latheef ge column: Dhevana faharah Trump impeach kurumuge maanayakee kobaa? - One Online\nއެމެރިކާގެ ރައީސް ޑޮނަލްޑް ޓްރަމަޕް ---\nއެމެރިކާގެ ގާނޫނުއަސާސީއާ ދެކޮޅަށް ބަޣާވާތްކުރުމަށާއި ހަމަނުޖެހުން ހިންގުމަށް ހިތްވަރުދިނުމުގެ ކުށުގައި އެގައުމުގެ ގާނޫނު ހަދާ މަޖިލީހުގެ ތިރީގެއިން ރައީސް ޑޮނަލްޑް ޓްރަމްޕު އިއްޔެ ވަނީ އިމްޕީޗްކޮށްފައެވެ. މިއީ ރައީސް ޓްރަމްޕު އިމްޕީޗް ކުރެވުނު ދެވަނަ ފަހަރެވެ. މީގެ ކުރިން 2019 ވަނަ އަހަރުވެސް ޓްރަމްޕު ވަނީ އިމްޕީޗްކުރެވިފައެވެ. އެމެރިކާގެ މުޅި ތާރީޚުގައިވެސް ޓްރަމްޕު ފިޔަވައި އެހެން ރައީސަކު ދެފަހަރު އިމްޕީޗްކުރެވިފައެއް ނުވެއެވެ. މީގެ ކުރިން އިމްޕީޗް ކުރެވުނު އަނެއް ދެ ރައީސުންނަކީ 1998 ގައި ބިލް ކްލިންޓަނާއި 1868 ގައި އެންޑްރޫ ޖޯންސަނެވެ.\nރައީސް ޓްރަމްޕު ކުރީފަހަރު އިމްޕީޗް ކުރެވުނީ މަގާމުގެ ބޭނުން ނަހަމަގޮތުގައި ހިފުމާއި ދޮގުހުވައިކުރުމުގެ ކުށުގައެވެ. މިފަހަރު އޭނާ އިމްޕީޗްކުރެވުނީ މިމަހު ހަވަނަ ދުވަހު ސަޕޯޓަރުން ނެރެގެން ގާނޫނުހަދާ މަޖިލީހުގެ އިމާރާތަށް ގެއްލުންދީ ހަމަނުޖެހުންހިންގި މައްސަލައިގައެވެ. ޓްރަމްޕު އިމްޕީޗްކުރަން އޭނާ ނިސްބަތްވާ ރިޕަބްލިކަން ޕާޓީގެ ތެރެއިންވެސް ދިހަ މެންބަރަކު މިފަހަރު ވޯޓުދީފައިވެއެވެ. ގާނޫނުހަދާ މަޖިލީހުން ޓްރަމްޕު އިމްޕީޗްކުރުމުގެ މާނަޔަކީ ކޮބައިބާވައެވެ. އޭނާއަށް މަގާމު ގެއްލުނީ ބާވައެވެ.\nއިމްޕީޗްކުރުމަކީ މަގާމު ގެއްލުމެއް ނޫނެވެ. އިމްޕީޗުކުރުމޭ ބުނެވޭ ބަހުގެ މާނަޔަކީ މަގާމުގައި ދެމިހުރި ރައީސަކާމެދު ކުށުގެ ތުހުމަތުކުރެވި ރަސްމީކޮށް ދައުވާ އުފުލުމެވެ. މަގާމުގައި ހުންނަ ރައީސަކު ކޯޓަށް ހާޒިރު ކުރުމެއް ނޯންނާނެއެވެ. ރައީސުންގެ މައްޗަށް ދައުވާ އުފުލާނީ ގާނޫނު ހަދާ މަޖިލީހުގެ ތިރީގެއިންނެވެ. ސަރިޔަތް ހިންގާނީ ގާނޫނުހަދާ މަޖިލީހުގެ މަތީގެއިންނެވެ. އެއީ ސެނެޓެވެ. މަގާމު ގެއްލޭނީ ސެނެޓުގައި ހިންގާ ސަރިޔަތުން ކުށްވެރިވާކަމަށް ނިންމުމުންނެވެ. އަދި ދުވަހަކުވެސް ސެނެޓުގައި ރައީސަކު ކުށްވެރިވެފައެއް ނުވެއެވެ. މަގާމު ގެއްލިފައެއް ނުވެއެވެ.\nމަގާމުގައި ހުންނަ ރައީސަކާ ދެކޮޅަށް ކުށެއްގެ ދައުވާ އުފުލުމަށް ގާނޫނުހަދާ މަޖިލީހުގެ ތިރީގޭގެ ސިމްޕަލް މެޖޯރިޓީއަކުން ފުދެއެވެ. އެކަމަކު ސެނެޓުގައި އެދައުވާ ސާބިތުކަމަށް ނިންމައި މަގާމުން ވަކިކުރުމަށް ސެނެޓުގެ ތިންބައިކުޅަދެބައިގެ އަގުލަބިއްޔަތު ބޭނުންވާނެއެވެ. ކުރީފަހަރުވެސް ޓްރަމްޕު ސަލާމަތްވީ މި މަރުހަލާގައެވެ. މިއީ ވަރަށް ދަތި އުނދަގޫ މަރުހަލާއެކެވެ. ރައީސަކު މަގާމުން ދުރުކުރުމަކީ އުނދަގޫ ކަމަކަށް ހެދުމަށްޓަކައި ގާނޫނުއަސާސީ ފަރުމާކުރެވިފައިވާ ގޮތުން ދިމާވާ ދައްޗަކީއެވެ. މިފަހަރުވެސް ޓްރަމްޕު ކުށްވެރިވާ ކަމަށް އެވަރުގެ ބޮޑު އަގުލަބިއްޔަތެއް ކަށަވަރެއް ނޫނެވެ.\nޓްރަމްޕުގެ ރިޔާސީ ދައުރު ހަމަވާން ދެން ބާކީއޮތީ ހަފުތާއެއްހައި ކުޑަކުޑަ ދުވަސްކޮޅެކެވެ. ސެނެޓުގައި ސަރިޔަތެއް ހިންގާހައި މުއްދަތެއް ނެތެވެ. އާ ރައީސް ޖޯ ބައިޑެން މަގާމާ ހަވާލުވެވަޑައިގަންނަވާނީ މިމަހު ވިހީގައެވެ. ސެނެޓު އޮތީވެސް މިމަހުގެ ނަވާރަވަނަ ދުވަހާ ހަމަޔަށް ޗުއްޓީގައެވެ. އެހެންވީމާ މިކަމަކީ ރައީސްކަމުން ޓްރަމްޕު ދުރުކުރުމަށްވުރެ އަދި އެހެން މަގްސަދެއް އެކުލެވޭ ކަމެކެވެ. އެކަމަކީ އިތުރު ދައުރަކަށް ކުރިމަތިލުމާއި ރަސްމީ އެއްވެސް މަގާމަކަށް އައުމުގެ ދޮރު އަބަދުގެ އަބަދަށް ޓްރަމްޕަށް ބަންދު ކުރުމެވެ.\nއެމެރިކާގައި ރައީސަކަށް އެންމެ ގިނަވެގެންވެސް މަގާމުގައި ހުރެވޭނީ ދެދައުރުގައެވެ. ޓްރަމްޕު މިފަހަރުގެ އިންތިޚާބުގައި ބަލިވިޔަސް ގާނޫނީ ގޮތުން އަދި އެއްދައުރަށް ކުރިމަތިލުމުގެ ފުރުސަތު އޭނާއަށް އެބައޮތެވެ. ދެހާސްސައުވީހުގެ އިންތިޚާބުގައި ރިޕަބްލިކަން ޕާޓީގެ ރިޔާސީ ޓިކެޓް ހޯދާނެކަން ޓްރަމްޕު ވަނީ އިއުލާންވެސް ކޮށްފައެވެ. އެހެންވީމާ ރިޕަބްލިކަލުންނާއި ޑިމޮކްރެޓުންގެ މިހާރުގެ މަގްސަދަކީ އެ ދޮރު ޓްރަމްޕަށް ބަންދު ކުރުމެވެ. ދައުރު ހަމަވިޔަސް ސެނެޓުގައި ކުރިޔަށް ގެންދެވޭ ސަރިޔަތަކުން ޓްރަމްޕު ކުށްވެރިވާކަމަށް ނިންމައިފިނަމަ އާދައުރެއްގެ ދޮރު އޭނާއަށް މުޅިން ބަންދުވީއެވެ.\nޔަގީނާ ގާތަށް ލަފާކުރެވޭ ގޮތުގައި ޓްރަމްޕުގެ މައްޗަށް ޖިނާއީ ދައުވާއެއް އުފުލުމަށް ގާނޫނުހަދާ މަޖިލީހުގެ ތިރީގެއިން އިއްޔެ ފާސްކޮށް އިމްޕީޗުކުރިޔަސް ސެނެޓުގައި މިސަރިޔަތް ފަށާނީ އައު ރައީސް ޖޯ ބައިޑެންގެ ރިޔާސީ ދައުރު ފެށުމަށްފަހުއެވެ. ޓްރަމްޕުގެ ވެރިކަންވެސް ނިމުމަށްފަހުގައެވެ. ސެނެޓުގެ ސީނިއަރ މެންބަރުންގެ ވިސްނުމަށް ރިއާޔަތްކުރާއިރު މި ސަރިޔަތް ފެށުން ގާތްކަމަށް ހީކުރެވެނީވެސް ބައިޑެންގެ ރިޔާސަތުގެ ފުރަތަމަ ސަތޭކަދުވަސް ނިމޭފަހުންނެވެ. އައު ސަރުކާރުގެ އެޖެންޑާގެ އެންމެ މުހިއްމު ކަންކަން ތަންފީޒު ކުރުމަށްފަހުގައެވެ. އެހާތަނަށް ދެން މިމައްސަލަ އޮންނާނީ ޕާކް ކުރެވިފައެވެ.\nމިކަން އެހެން ގޮތަކަށް އެނބުރުނަސް އެނބުރޭނީ ދައުރުގެ ބާކީމިއޮތް ހަފުތާއެއްހައި ދުވަހުގެ ތެރޭގައި ޓްރަމްޕު އަމަލުކުރާ ގޮތަކުންނެވެ. އޭނާއަކީ އަދިވެސް ރައީސެވެ. ބޮޑެތި ބޮޑެތި ބާރުތައް އަދިވެސް އެބައޮތެވެ. އޭގެތެރޭގައި ކުށްވެރިންނަށް މައާފުދިނުމުގެ ބާރުވެސް ހިމެނެއެވެ. ޓްރަމްޕުގެ ކުށްތަކަށް އޭނާ އަމިއްލަޔަށް ރިޔާސީ މައާފެއް ދިނުމަކީވެސް އެކަށީގެންވާ ކަމެކެވެ. އެހެންވެއްޖެނަމަ އަނެއްކާވެސް އައުގޮތަކަށް މައްސަލަ ފުރޮޅިގެން ހިގައިދާނެއެވެ. ތަޖުރިބާކާރުން ބުނާގޮތުގައި އެއްވެސް ރައީސަކަށް އަމިއްލަ ނަފުސަށް މައާފެއް ނުދެވޭނެއެވެ. އެހެންވީމާ ޓްރަމްޕަކަށްވެސް އޭނާގެ އަމިއްލަ ކުށްތަކަށް މައާފެއް ނުދެވޭނެއެވެ. އެކަމަކު މިނޫންގޮތަކަށް މިކަން ދެކޭ އަދި ތަރުޖަމާކުރާ މީހުން މަދެއް ނޫނެވެ.


ޔަމަނުގެ ސަރުކާރާއި ހޫޘީންނާ ދެމެދު ޤައިދީން ބަދަލުކޮށްފި ޔަމަނުގެ ސަރުކާރާއި ހޫޘީންނާ ދެމެދު ޤައިދީން ބަދަލުކޮށްފި\nޔަމަނުގެ ސަރުކާރާއި ހޫޘީންނާ ދެމެދު ޤައިދީން ބަދަލުކޮށްފި\nޔަމަނުގެ ސަރުކާރާއި ހޫޘީންނާދެމެދު ޤައިދީން ބަދަލުކުރުމަށް ވެފައިވާ އެއްބަސްވުމުގެ ދަށުން އަނެއްކާވެސް ޤައިދީން ބަދަލުކޮށްފިއެވެ.\nޔަމަނުގައި ސުލްޙަ ޤާއިމްކުރުމަށް ކުރަމުންދާ މަސައްކަތުގެ ދަށުން ދެ ފަރާތަގެ މެދުގައި އިތުބާރު އިތުރުކުރުމަށް ޤައިދީން ބަދަލުކުރުމަށް މިދިޔަ ސެޕްޓެމްބަރު މަހުގެ ތެރޭގައި ޔަމަނުގެ ސަރުކާރާއި ހޫޘީންނާމެދުވަނީ އެއްބެސްވެފައެވެ. އެގޮތުން ދެ ފަރާތުގެ ބެލުމުގެ ދަށުގައިވާ ހައްޔަރީންނާއި ޤައިދީންގެ ތެރެއިން 1،081 މީހުން އެ އެއްބަސްވުމުގެ ދަށުން ދޫކޮށްލާނެއެވެ. އޭގެ ތެރޭގައި ސަޢުދީ ޢަރަބިއްޔާގެ ފަނަރަ ރައްޔިތުންވެސް ހިމެނެއެވެ. މިއީ ފާއިތުވި ފަސް އަހަރު ދުވަހުގެ ތެރޭގައި ދެ ފަރާތުގެ ދެމެދުގައި ޤައިދީން ބަދަލުކުރުމަށްވެފައިވާ އެފަދަ އެންމެ ބޮޑު އެއްބަސްވުމެވެ.\nއިންޓަނޭޝަނަލް ކޮމިޓީ އޮފް ރެޑް ކްރޮސް، އައިސީއާރުސީގެ ބެލުމުގެ ދަށުން އޮކްޓޯބަރު މަހުގެ 15ވަނަ ދުވަހު ފުރަތަމަ 700 ޤައިދީންވަނީ ބަދަލުކޮށްފައެވެ. އޭގެ ފަހުން އައިސީއާރުސީއިން ބުނީ ޔަމަނުގެ ވެރިކަންކުރާ ސިޓީގެ ގޮތުގައި މިވަގުތު އޮތް އާޑަނުން ހޫޘީންގެ ބާރުގެ ދަށުގައި އޮންނަ ސަންޢާއަށް ހޫޘީންގެ 101 ޤައިދީން ގޮވައިގެން އައިސީއާރުސީގެ މަތިންދާ ބޯޓެއް އޮކްޓޯބަރު މަހުގެ 16ވަނަ ދުވަހުގެ ހެނދުނުގެ ވަގުތެއްގައި ގޮސްފައިވާކަމަށެވެ. ހަމަ އެވަގުތު 76 ޤައިދީންނާއެކު ސަންޢާއިން އާޑެނަށް އައިސީއާރުސީގެ މަތިންދާ ބޯޓެއް ފުރާފައިވާކަމަށް އެ ފަރާތުން ބުންޏެވެ. ހޫޘީން ހިންގާ މާސިރާ ޓީވީއިން ބުނީ ޖުމްލަ 150 ޤައިދީން ގޮވައިގެން ދެ މަތިންދާ ބޯޓު ހުކުރު ދުވަހުގެ ވަގުތެއްގައި ސަންޢާއިން ފުރުމަށް ހަމަޖެހިފައިވާކަމަށެވެ. ހޫޘީންގެ ތަރުޖަމާނު މުޙައްމަދު އަބްދުއްސަލާމްބުނީ ދެ ފަރާތުގެ ދެމެދުގައި ޤައިދީން ބަދަލުކުރުމުގެ ސަބަބުން އަމާންކަން ޤާއިމްކުރުމުގެ އުއްމީދު ބޮޑުވެފައިވާކަމަށެވެ.\nއދ.ން ޔަމަނަށް ކަނޑައަޅާފައި ހުންނަވާ ޚާއްޞަ މަންދޫބު، މާޓިން ގްރިފިތްސް އދ.ގެ ސަލާމަތީ މަޖިލީހުގައި ވާހަކަދައްކަވަމުން ވިދާޅުވީ ޤައިދީން ގޮވައިގެން ކުރަމުންދާ ވައިގެ ދަތުރުތަކަކީ އުންމީދުން ފުރިގެންވާ ދަތުރުތަކެއްކަމަށެވެ. ދާއިމީ ގޮތަކަށް ޙަމަލާ ބަދަލުކުރުން ހުއްޓާލުމާގުޅޭ މަޝްވަރާތައް ޔަމަނުގެ ސަރުކާރާއި ހޫޘީންނާދެމެދު ކުރިއަށްދާކަމަށް އޭނާ ވިދާޅުވިއެވެ.\n2018ވަނަ އަހަރުގެ ތެރޭގައި ޔަމަނުގައި ޞުލްޙަ ޤާއިމްކުރުމަށް އަޅާ ފިޔަވަޅެއްގެ ގޮތުން ޔަމަނުގެ ސަރުކާރާއި ހޫޘީންނާ ދެމެދުވަނީ 15،000 ހައްޔަރީން ބަދަލުކުރުމަށް އެއްބަސްވެފައެވެ. ނަމަވެސް އެ އެއްބަސްވުމާ އެއްގޮތަށް ޢަމަލުކުރުންވަނީ ވަރަށް ބޮޑަށް ލަސްވެފައެވެ.


Antibiotics ah heyluntherikuran haassa harakaatheh | Mihaaru\nއެންޓިބައޮޓިކްސް އަށް ހޭލުންތެރިކަން އުފެއްދުމަށް އެމްއެފްޑީއޭ އާއި ޑަބްލިޔުއެޗްއޯ ގުޅިގެން ހިންގި ހަރަކާތެއްގައި ބައިވެރިވެރިން ލިޔުންތަކެއް ހިފައިގެން. -- ފޮޓޯ: އެމްއެފްޑީއޭ ޓްވިޓާ\nއެންޓިބައޮޓިކްސް އަށް ހޭލުންތެރިކުރަން ހާއްސަ ހަރަކާތްތަކެއް\n13 ނޮވެމްބަރ 2018 - 16:07 1 comment\nރައްކާތެރި ގޮތުގައި އެންޓިބައޮޓިކްސް ބޭނުންކުރުމަށް ހޭލުންތެރިކަން އުފެއްދުމަށް ދުނިޔޭގެ ފެންވަރުގައި ފާހަގަކުރާ ހަފުތާއާ ގުޅިގެން މޯލްޑިވްސް ފުޑް އެންޑް ޑްރަގް އޮތޯރިޓީ (އެމްއެފްޑީއޭ) އިން ވެސް ހާއްސަ މަސައްކަތްތަކެއް އިއްޔެ ފަށައިފި އެވެ.\nއިއްޔެ އިން ފެށިގެން، އަންނަ އާދިއްތަ ދުވަހުގެ ނިޔަލަށް ކުރިއަށް ގެންދާ މި ހަރަކާތްތަކުގައި، މި މަހު 23-25 އަށް އައްޑޫގައި ވެސް ހޭލުންތެރިކަން އިތުރުކުރުމުގެ ޕްރޮގްރާމެއް ކުރިއަށް ގެންދާނެ އެވެ. އެގޮތުން، އެންޓިބައޮޓިކްސް ބޭނުންކުރުމުގެ އެންމެ ރަނގަޅު ގޮތާއި، ގޯސްކޮށް ބޭނުން ކޮށްފި ނަމަ ދިމާވާނެ ނުރައްކާތަކާ ގުޅޭގޮތުން އާންމުންނާއި ސިއްހީ ދާއިރާގައި މަސައްކަތްކުރާ މީހުންނަށް މައުލޫމާތު ދޭނެ ކަމަށް އެމްއެފްޑީއޭ އިން ބުންޏެވެ.\nއެންޓިބަޔޮޓިކްސް ހަފުތާ އަށް މި އަހަރު ކަނޑައަޅާފައިވާ މައުލޫއަކީ އެންޓިބައޮޓިކްސްއަށް ރެސިސްޓަންޓްވުމުގެ މައްސަލަ އެވެ. އެއީ އެންޓިބަޔޮޓިކްސް ނުރަނގަޅު ގޮތުގައި ބޭނުންކުރުމުން، އެ ބޭނުންކޮށްގެން ބަލިތަކަށް ފަރުވާ ނުކުރެވޭ މައްސަލަ އެވެ.\nMaldives have identified Microbiology laboratory at IGMH as the National Reference Laboratory for #AMR surveillance in the Maldives. Plans are in place to identify network laboratories for national #AMR surveillance#WAAW2018 pic.twitter.com/hLhRw2eFCR\n— MFDA (@MFDA_mv) 13 November 2018\nއެންޓިބައޮޓިކް ރެސިސްޓެންޓް ޖަރާސީމު އުފެދެނީ ކިހިނެތްކަން ކިޔާދިނުމަށް އެމްއެފްޑީއޭ އިން ކުރި ޓްވީޓެއް\nއެމްއެފްޑީއޭގެ ޑައިރެކްޓާ ފާމަސޫޓިކަލް އައިޝަތު ޖަލީލާ "މިހާރު" އަށް ވިދާޅުވީ އެންޓިބައޮޓިކްސް އަށް ބެކްޓީރިއާ ނުގުޑަނީ އެ ބޭސް ބޭނުންކުރަންވާ ގޮތަށް ބޭނުން ނުކުރުމުންނާއި މާ ގިނައިން ބޭނުންކުރުމުން ކަމަށެވެ.\nޖަލީލާ ވިދާޅުވީ އެންޓިބައޮޓިކްސް އަށް ރެސިސްޓެންޓް ވުމުގެ މައްސަލަ ރާއްޖޭގައި އޮތީ ކިހާ މިންވަރަކަށް ކަން އެނގޭނެ ދިރާސާއެއް މިހާތަނަށް ކޮށްފައި ނުވާ ކަމަށެވެ. ނަމަވެސް ރާއްޖޭގެ ސިއްހީ ދާއިރާގައި މަސައްކަތްކުރާ ބައެއް މީހުން މިފަދަ ކޭސްތައް ރިޕޯޓް ކުރާކަމަށް އޭނާ ވިދާޅުވި އެވެ.\n"ޑޮކްޓަރުންނާއި ނަރުހުން ބުނޭ ރެސިސްޓަންޓް ކޭސްތައް ފެންނަކަމަށް،" ޖަލީލާ ވިދާޅުވި އެވެ.\nޖަލީލާ ވިދާޅުވީ މި ކަންތައް ހުއްޓުވުމަށް ސިއްހީ ދާއިރާގެ އިތުރުން އާންމުންނަށް ވެސް ކުރެވޭނެ ކަންކަން އެބަހުރި ކަމަށެވެ.\n"ސިއްހީ ދާއިރާގައި މަސައްކަތްކުރާ މީހުން އެންޓިބައޮޓިކްސް ގެންގުޅުމުގައި ސަމާލުވުމާއި ބޭސް ދިނުމުގައި ފަރުވާ ބެހެއްޓުން މުހިއްމު،" ޖަލީލާ ވިދާޅުވި އެވެ\nމީގެ އިތުރުން ޑޮކްޓަރުންގެ ލަފާ ނުހޯދައި އަމިއްލަ އަށް އެންޓިބައޮޓިކްސް ބޭނުން ނުކުރުމަކީ އާންމުންނަށް ކުރެވިދާނެ މުހިންމު ކަމެއްކަން ފާހަގަކުރެއްވި އެވެ. މީގެ އިތުރުން، ބަލީގެ އަލާމާތްތައް ކުޑަވުމުން އެންޓިބަޔޮޓިކްސް ހުއްޓާނުލުމާއި އެހެން މީހަކަށް ދީފައި ހުންނަ އެންޓިބަޔޮޓިކްސް އެހެން މީހުން ބޭނުން ނުކުރުމުން ވެސް ހިމެނެ އެވެ.\nއެންޓިބައޮޓިކް ރެސިސްޓަންޓްވުމުގެ މައްސަލައަކީ ދުނިޔެއަށް ކުރިމަތިވެފައިވާ ބޮޑު ނުރައްކަލެއް ކަމަށް ދުނިޔޭގެ ސިއްހީ ޖަމިއްޔާ (ޑަބްލިޔުއެޗްއޯ) އިން ވަނީ ބުނެފަ އެވެ. އެމްއެފްޑީއޭ އިން އަންނަނީ މިކަމާ ގުޅިގެން، ޑަބްލިޔުއެޗްއޯ އިން ކަނޑައެޅި ގްލޯބަލް އެކްޝަން ޕްލޭނާ އެއްގޮތަށް އާންމުން ހޭލުންތެރި ކުރުމަށް މަސައްކަތް ކުރަމުންނެވެ.\nއިތުރު ލިޔުންތައް އެމްއެފްޑީއޭ ޑަބްލިއުއެޗްއޯ ބެކްޓީރިއާ ސިއްހަތު\nރަނގަޅަށް އަތް ދޮންނާނީ ކިހިނެއް؟\nތަރުކާރީގައި ޖަރާސީމު ހުރުމުން ބާޒާރުން ނަގަނީ


ޕްރޮފެސަރު ލުޠުފުﷲ ޚައުޖާ ރާއްޖެ ވަޑައިގަންނަވަނީ\n09-07-2016 - ޖަމްޢިއްޔަތުއްސަލަފް މީޑިއާ: ޖަމްޢިއްޔަތުއްްސަލަފުގެ ދަޢުވަތަކަށް މައްކާގެ އުއްމުލް ޤުރާ ޔުނިވާސިޓީގެ ޕްރޮފެސަރެއްކަމަށްވާ ލުޠުފުﷲ ޚައުޖާ ރާއްޖެވަޑައިގަންނަވާގޮތަށް ހަމަޖެހިއްޖެއެވެ. ޕްރޮފެސަރު ލުޠުފުﷲ ޚައުޖާ ރާއްޖެވަޑައިގަންނަވާނީ... އިތުރަށް\nޖަމްޢިއްޔަތުއްސަލަފުގެ "ދަލާއިލް" މިއަންނަ ރަމަޟާން މަހު\n08-07-2016 - ޖަމްޢިއްޔަތުއްސަލަފް މީޑިއާ: ޖަމްޢިއްޔަތުއްސަލަފުގެ ފަރާތުން 1438 ވަނަ އަހަރުގެ ރަމަޟާން މަހު މުޅިން އައު ޕްރޮގްރާމެއް ކުރިއަށް ގެންދިއުމަށް ނިންމައިފިއެވެ. މިއަންނަ ރަމަޟާން މަހުގެ ކޮންމެ ދުވަހެއްގެ ޢަޞްރު ނަމާދަށް ފަހު ކުރިއަށް... އިތުރަށް\nސަލަފް ދީނީ ސުވާލު މުބާރާތް މާދަމާ\n06-06-2016 - ޖަމްޢިއްޔަތުއްސަލަފް މީޑިއާ: ޖަމްޢިއްޔަތުއްސަލަފުގެ ފަރާތުން ކޮންމެ ރަމަޟާން މަހަކު ކުރިއަށް ގެންދާ 'ސަލަފް ދީނީ ސުވާލު މުބާރާތް' މާދަމާ ފެށުމަށް ވަނީ ހަމަޖެހިފައެވެ. ޖަމްޢިއްޔަތުއްސަލަފުގެ ވެބްސައިޓު މެދުވެރިކޮށް... އިތުރަށް


Male' Ge Ge Ehgai Alifaanuge Haadhisaaeh Hingaifi މާލޭގެ ގެއެއްގައި އަލިފާނުގެ ހާދިސާއެއް ހިނގައިފި – Huvadhoo News Male' Ge Ge Ehgai Alifaanuge Haadhisaaeh Hingaifi Huvadhoo News\nމާލޭގެ ގެއެއްގައި އަލިފާނުގެ ހާދިސާއެއް ހިނގައިފި\nހ. ކަވަލް ކިޔާ ގޭގެ9ވަނަ ފަންގިފިލާގައި އަލިފާނުގެ ހާދިސާއެއް ހިނގައިގެން އެމްއެންޑީއެފް ފަޔަރ އެންޑް ރެސްކިއު ސަރވިސްއިން ހަރަކާތްތެރިވެއްޖެއެވެ.\nއެމްއެންޑީއެފުން ބުނީ، ހ. ކަވަލް ކިޔާ ގޭގެ9ވަނަ ފަންގިފިލާގައި އަލިފާނުގެ ހާދިސާއެއް ހިނގައިގެން އެމްއެންޑީއެފް ފަޔަރ އެންޑް ރެސްކިއު ސަރވިސް އިން ހަރަކާތްތެރިވެފައިވާ ކަމަށާއި، އެފްއާރުއެސްގެ ފަޔަރމަނުން ދިޔައިރު އަލިފާންވަނީ ނިއްވާލާފައިކަމަށެވެ.\nމިހާދިސާގެ މައުލޫމާތު އެފްއާރުއެސް އަށް ލިބިފައިވަނީ މިއަދު ހެނދުނު 08:47 ހާއިރު ކަމަށާއި، މިހާދިސާގައި އެއިމާރާތުގެ9ވަނަ ފަންގިފިލާގައި ހުރި ބަދިގެއަށް އެކިވަރުގެ ގެއްލުންތައް ލިބިފައިވާއިރު އަލިފާން ރޯވާން މެދުވެރިވެފައިވަނީ ބަދިގޭގައި ބޭނުން ކުރި ހުޑަށް ދިމާވި އިލެކްޓްރިކަލް މައްސަލައެއްގެ ސަބަބުން ކަމަށްވެސް އެމްއެންޑީއެފްގެ ފަޔަރ އެންޑް ރެސްކިއު ސަރވިސްއިން މައުލޫމާދު ދެއްވިއެވެ.\nއަދި މިހާދިސާގައި އެއްވެސް މީހަކަށް ގެއްލުން ލިބިފައިނުވާ ކަމަށްވެސް އެމްއެންޑީއެފުން ބުންޏެވެ.


ޚަބަރު | 2015 ވަނަ އަހަރުގެ ތަފާސްހިސާބު ރިޕޯޓު\n2015 ވަނަ އަހަރުގެ ތަފާސްހިސާބު ރިޕޯޓު\nޕަބްލިޝްކުރި ތާރީޚް: 2016.02.24\n2015 ވަނަ އަހަރު ޖުވެނައިލް ކޯޓުގެ ތަފާސްހިސާބުގެ މައްޗަށް ބަލާލެވިފައިވާ، މި ކަރުދާހުގައި، ހިމެނިފައިވާނީ ޖުވެނައިލް ކޯޓަށް 2015 ވަނަ އަހަރު ޕްރޮސިކިއުޓަރ ޖެނަރަލްގެ އޮފީހުން ހުށަހަޅާފައިވާ މައްސަލަތަކާ ގުޅޭ ތަފާސްހިސާބުތަކާއި، ކުށުގެ ތުހުމަތުގައި ހައްޔަރުކުރެވޭ ކުދިންގެ ތެރެއިން ބަންދާއިމެދު ގޮތެއް ނިންމުމަށްޓަކައި މޯލްޑިވްސް ޕޮލިސް ސަރވިސްއިން ޖުވެނައިލް ކޯޓަށް ހުށަހަޅާފައިވާ މައްސަލަތަކުގެ ތަފާސްހިސާބުތަކެވެ.\n2015 ވަނަ އަހަރު ޕްރޮސިކިއުޓަރ ޖެނަރަލްގެ އޮފީހުން ހުށަހަޅާފައިވާ މައްސަލަތަކާ ގުޅޭ ތަފާސްހިސާބުތަކަށް ބަލާލާއިރު 2014 ވަނަ އަހަރު ކޯޓަށް ހުށަހަޅާފައިވާ މައްސަލަތަކަށްވުރެ 2015 ވަނަ އަހަރު ހުށަހަޅާފައިވާ މައްސަލަތަކުގެ އަދަދު %61 މަދެވެ. އަދި އެންމެ ގިނައިން ހުށަހަޅާފައިވަނީ މަސްތުވާތަކެތީގެ މައްސަލަތަކެވެ. އެގޮތުން 2015 ވަނަ އަހަރު ކޯޓަށް ހުށަހަޅާފައިވާ މައްސަލަތަކުގެ ތެރެއިން %52 މައްސަލަތަކަކީ މަސްތުވާތަކެތީގެ މައްސަލަތަކެވެ. 2015 ވަނަ އަހަރު ކޯޓުގައި ކުރިއަށް ގެންގޮސްފައިވާ މައްސަލަތަކުގެ ތެރެއިން %81 މައްސަލަވަނީ އެއަހަރު ތެރޭގައި ނިންމާފައެވެ. މިގޮތުން ކޯޓުން ނިންމާފައިވާ ބޮޑެތި މައްސަލަތަކުގެ ތެރޭގައި ޓެރަރިޒަމްގެ މައްސަލައަކާއި، ޤަޞްދުގައި މީހަކު މަރާލުމުގެ ދެމައްސަލައަކާއި މަސްތުވާތަކެތީގެ ތަފާތު މައްސަލަތަކުގެ އިތުރުން މީހެއްގެ ހަށިގަނޑަށް ގެއްލުން ދިނުމާއި، އަމުރަށް ނުކިޔަމަންތެރިވުމާއި ޣައިރު ޤާނޫނީ އެއްވުމަކުން އަމަންނަގާލުމުގެ މައްސަލަތައް ހިމެނެއެވެ.\nނިމުނު މައްސަލަތަކުގެ ތެރެއިން ޤާނޫނާ އެއްގޮތްވާ ގޮތުގެމަތިން 14 ދުވަސް ތެރޭގައި ޕްރޮސިކިއުޓަރ ޖެނަރަލްގެ އޮފީހަށް ރިޕޯޓް ފޮނުވަންޖެހޭ ހުރިހާ މައްސަލައެއްގެ ރިޕޯޓު ފޮނުވިފައިވެއެވެ.\nކުށެއްގެ ތުހުމަތުގައި ހައްޔަރުކުރެވޭ ކުދިންގެ ބަންދާމެދު ގޮތެއް ނިންމުމަށްޓަކައި ކޯޓަށް ހުށަހެޅި މައްސަލަތަކުގެ ތަފާސް ހިސާބު ތަކަށްބަލާލާއިރު، ހައްޔަރުކުރެވޭ ކުދިންގެ ބަންދާމެދު ގޮތެއް ނިންމުމަށްޓަކައި 2014 ވަނަ އަހަރަށް ވުރެ 2015 ވަނަ އަހަރު %33.1 މަދުވެފައިވާކަން ފާހަގަކުރެވެއެވެ.\n2015 ވަނަ އަހަރު ނިމުނުއިރު ކޯޓުގައި ނުނިމި ބާކީ ހުރި މައްސަލަތަކަށް ބަލާއިރު 2014 ވަނަ އަހަރު ނިމުނު އިރު ކޯޓުގައި ނުނިމި ބާކީ ހުރި މައްސަލަތަކުގެ އަދަދަށްވުރެ، 2015 ވަނަ އަހަރު ނިމުނު އިރު ކޯޓުގައި ނުނިމި، ބާކީ ހުރި މައްސަލަ ތަކުގެ އަދަދު މަދުކަން ފާހަގަކޮށްލެވެއެވެ.\n2015 ވަނަ އަހަރު ނިމުނުއިރު، ކޯޓުން ކުރިއަށް ގެންދާ އިޞްލާޙީ ޕްރޮގްރާމުގައި ބައިވެރިވުމަށް އެދި %62 ކުދިން ހުށަހަޅާފައިވާއިރު، 2014 ވަނަ އަހަރު ނިމުނުއިރު ވަކި ގޮތެއް ކަނޑަނޭޅި ތިބި ކުދިންނާއެކު މި ޕްރޮގްރާމުގައި ބައިވެރިވުމުގެ ފުރުޞަތު ޖުމުލަ %75 ކުދިންނަށް ދެވުނެވެ. ފުރުޞަތު ދީފައިވާ ކުދީންގެ ތެރޭގައި މަސްތުވާތަކެއްޗާއި ޒިނޭ އަދި ބަދުއަޚުލާޤީ ކުށުގެ މައްސަލަތައް ހިމެނެއެވެ. އަދި އިޞްލާޙީ ޕްރޮގްރާމްގައި ކުދިން ބައިވެރިކުރުމާ ގުޅޭގޮތުން ކަމާބެހޭ މުއައްސަސާތަކާއެކު ޖުމުލަ 55 ކޮންފަރެންސް 2015 ވަނަ އަހަރު ތެރޭގައި ބޭއްވިފައިވެއެވެ.\nމި ޕްރޮގްރާމްގެ މަޤުޞަދަކީ ޢުމުރުން 18 އަހަރުން ދަށުގެ ކުށްކުރާ ކުޑަކުދީން އިޞްލާޙުކޮށް އަނބުރާ މުޖުތަމަޢަށް ގެނެސް، އެކުދިންނަކީ މުޖުތަމަޢަށް ފައިދާހުރި، ބޭނުންތެރި ކުދިންތަކަކަށް ހެދުމާއި، އަދި ޖަލަށް ޙުކުމްކުރެވޭ ކުދިންގެ ތެރެއިން، ކިޔަވާކުދިންނާއި، ވަޒީފާތަކުގައި އުޅޭ ކުދިންނަށް އެކުދިންގެ ކިޔެވުމުގެ ފުރުޞަތާއި ވަޒީފާއަށް ދިއުމުގެ ފުރުޞަތު ގެއްލިގެން ނުދާނެ ގޮތެއްގެ މަތިން ޙުކުމް ތަންފީޛުކުރަމުންދާއިރު، ކިޔެވުމާއި ވަޒީފާއަށް ދިއުމުގެ ފުރުޞަތު ދިނުމާއި އަދި މަސައްކަތާއި ހުނަރު ދަސްކޮށްދޭ ޕްރޮގްރާމްތަކުގައި ބައިވެރިކުރުމަށް ފުރުޞަތު ތަނަވަސްކޮށްދިނުމެވެ.\nފުރުޞަތު ދިން ކުދީންގެ ތެރެއިން ޕްރޮގްރާމްތައް ފުރިހަމަކޮށް، އިޞްލާޙުވެ އަނބުރާ މުޖުތަމަޢަށް ގެނެވި، ޢާއިލާތަކާއި ޙަވާލުކުރެވިފައިވާ ކުދިން ތިބިކަން ފާހަގަކުރަމެވެ. ހަމައެއާއެކު ތަފާތު ސަބަބުތަކާއި ހުރެ ޕްރޮގްރާމް ފުރިހަމަނުކޮށްތިބި ކުދީންނާއި ފަރުވާ ފުރިހަމަ ކުރިނަމަވެސް ކުށް ތަކުރާރުކޮށްފައިވާ ކުދީން ތިބިކަން ފާހަގަކުރެވިފައިވެއެވެ.\nމިކުދީންނަށް ފުރުޞަތު ދެމުންދަނީ '' ކުޑަކުދިންކުރާ ކުށުގެ މައްސަލަތައް ބަލާ، ތަޙުޤީޤުކޮށް، އިންސާފުކޮށް އަދަބުދިނުމުގައި ޢަމަލުކުރާނެ ގޮތުގެ ޤަވާޢިދު'' ގެ 19 ވަނަ މާއްދާއާއި 20 ވަނަ މާއްދާގެ ދަށުން، ޖުވެނައިލް ކޯޓުން އެކުލަވާލާފައިވާ، ކުށްކުރާ ކުޑަކުދިން އިޞްލާޙުކޮށް އަނބުރާ މުޖުތަމައަށް ގެނައުމަށްޓަކައި ކޯޓުން ހިންގާ އިޞްލާޙީ ޕްރޮގްރާމްތައް ހިންގާ ގޮތުގެ އުޞޫލުތައް ކަނޑައަޅާ ބަޔާންކުރާ ގޮތުގެ އިޖުރާއާތުގައިވާ ގޮތުގެ މަތީން، ކަމާގުޅޭ އެންމެހައި އިދާރާތަކާއިއެކު މަޝްވަރާކޮށް، ކުށްކުރާ ކުޑަކުދީން އަބުރާ މުޖުތަމަޢަށް ގެނައުމަށްޓަކައި ކަމާގުޅޭފަރާތްތަކުން ހިންގާ ތަފާތު ޕްރޮގްރާމްތަކުގައި މިކުދީން ބައިވެރި ކޮށްގެންނެވެ. އެގޮތުން ޖަލަށް ޙުކުމް ކުރާ ކުދިން ގޭބަންދަށް ބަދަލުކުރުމާއި، ކަރެކްޝަނަލް ސެންޓަރ ފޮރ ޗިލްޑްރެންގައި ހިންގޭ ޕްރޮގްރާމްތަކުގައި ބައިވެރިކުރުވުމާއި، ގޭބަންދުގައި ހުރެގެން ކިޔަވަން ދިއުމުގެ ފުރުޞަތު ދިނުމާއި، ގޭބަންދުގައި ހުރެގެން ވަޒީފާއަށް ދިއުމުގެ ފުރުޞަތު ދިނުމާއި ޖުވެނައިލް ޖަސްޓިސް ޔުނިޓުން ހިންގާ ޕްރޮގްރާމްތަކުގައި ބައިވެރިކުރުމާއި، މޯލްޑިވްސް ކަރެކްޝަނަލް\nސަރވިސަސް އިންނާއި، އެން.ޑީ.އޭ އިން ހިންގާ ޕްރޮގްރާމްތަކުގައި ބައިވެރިކުރުމާއި، މިނިސްޓްރީ އޮފް ޖެންޑަރ ފެމިލީ އެންޑް ހިއުމަން ރައިޓްސް އިން ހިންގާ ތަފާތު ޕްރޮގްރާމް ތަކުގައި ބައިވެރިކުރުވުމުގެ އިތުރުން، ކުލަބު ޖަމްޢިއްޔާ އަދި ޖަމާޢަތްތަކާއި ގުޅިގެން ކުރިއަށް ގެންދާ ތަފާތު އިޖުތިމާޢީ ޙަރަކާތް ތަކުގައި ބައިވެރިވުމުގެ ފުރުޞަތު އޮންނަގޮތުގެމަތިންނެވެ.


Reyge mechuthah kaamiyaabukuree jaamanee, polend adhi koreyshiyaa\nރޭގެ މެޗުތައް ކާމިޔާބުކުރީ ޖާމަނީ، ޕޮލެންޑް އަދި ކޮރޭޝިޔާ\nޔޫރޯ 2016 ގައި ރޭ ކުޅެވުނު މެޗުތައް ކާމިޔާބުކުރީ ޖާމަނީ، ޕޮލެންޑް އަދި ކޮރޭޝިޔާ އިންނެވެ.\nރޭ ކުޅުނު ފުރަތަމަ މެޗުގައި ކޮރޭޝިޔާ އިން މޮޅުވީ 1-0 އިން ތުރުކީ ބަލިކޮށްގެންނެވެ. މި މެޗުގެ 44 ވަނަ މިނެޓްގައި ތުރުކީ ކުޅުންތެރިޔަކު ސާފު ކޮށްލި ބޯޅައެއްގައި ވޮލީ އަކުން ލޫކާ މޮޑްރިޗް މި މެޗުގެ ހަމައެކަނި ލަނޑު ޖަހައިދިން އިރު ކޮރޭޝިޔާ ކުޅުންތެރިން ވަނީ މި މެޗުގައި ތުރުކީ ގޯލަށް ނުރައްކާތެރި ގިނަ ހަމަލާތަކެއް ފޮނުވާލާފަ އެވެ. އެގޮތުން ތުރުކީ ގޯލުގެ ހުރަސް ދަނޑިއަށްވެސް ދެ ހަމަލާއެއް ވަނީ އަމާޒުވެފަ އެވެ.\nރޭގެ މެޗުގައި މޮޑްރިޗް ލަނޑު ޖެހުމަށްފަހު\nރޭ ކުޅުނު ދެވަނަ މެޗުގައި ޕޮލެންޑުން ވަނީ ނޮދަން އަޔަލެންޑް 1-0 އިން ބަލިކޮށްފަ އެވެ. މެޗުގައި މޮޅަށް ކުޅެ ގިނަ ހަމަލާތައް ޕޮލެންޑުން އުފައްދާފައިވާއިރު މި މެޗުގައި ޕޮލެންޑުން ޖެހި ހަމައެކަނި ލަނޑު ޖަހައިދީފައިވަނީ މެޗުގެ 51 ވަނަ މިނެޓްގައި ޕެނަލްޓީ އޭރިޔާ ތެރެއިން ލިބުނު ފުރުސަތެއްގައި އަރްކާންޑިއޫސް މައިލިކް އެވެ.\nރެ ގެ ފަހު މެޗުގައި ޖާމަނީއިން ޔޫކްރެއިން ބަލިކުރީ 2-0 އިން ނެވެ. މި މެޗުގެ ފުރަތަމަ ލަނޑު ޖާމަނީ އިން ޖެހީ މެޗުގެ 19 ވަނަ މިނެޓްގައި ޓޮނީ ކުރޫސް ހިލޭ ޖެހުމެއްގައި ޕެނަލްޓީ އޭރިޔާ ތެރެއަށް ހުރަސް ކޮށްލި ބޯޅައަކުން ޖާމަނީގެ ޑިފެންޑަރ މުސްތާފީ ބޮލުން ޖަހައި ގޯލަށް ވައްދާލައިގެންނެވެ.\nމެޗުގައި ގިނައިރު ބޯޅަ ހިފަހައްޓައިގެން ޖާމަނީއިން މޮޅަށް ކުޅުނުއިރު ޖާމަނީ އިން ވަނީ ގިނަ ހަމަލާތަކެއް އުފައްދާފަ އެވެ. ބަދަލު ކުޅުންތެރިއެއްގެ ގޮތުގައި މެޗުގެ 90 ވަނަ މިނެޓްގައި ނުކުތް ސްވެސްޓެއިގާ ވަނީ މެޗުގެ 92 ވަނަ މިނެޓްގައި އޮޒިލް ހުރަސްކޮށްލަދިން ބޯޅައެއް ވަރަށް ހަމަޖެހިލާފައި ގޯލުގެ ތެރެއަށް ވައްދާލައި ޖާމަނީއަށް މެޗުގެ ދެވަނަ ލަނޑު ޖަހާދީފަ އެވެ.\nމުސްތާފީ ރޭގެ މެޗުގައި ލަނޑު ޖަހަނީ\nމިރޭ މި މުބާރާތުގައި ކުޅެވޭ މެޗުތަކަށް ބަލާއިރު 1800 ގައި ކުޅެވޭ މެޗުގައި ބައްދަލުކުރާނީ އެންމެ ފަހުން ކުޅެވުނު ދެ ޔޫރޯގެ ޗެމްޕިއަން ސްޕެއިން އާއި ޗެކް ރިޕަބްލިކް އެވެ. 2100 ގައި ކުޅެވޭ މެޗުގައި ސްވިޑަން އާއި ރިޕްބްލިކް އޮފް އަޔަލަންޑް ބައްދަލުކުރާއިރު 0000 ގައި ކުޅެވޭ މެޗުގައި ބައްދަލު ކުރާނީ ބެލްޖިއަމް އަދި އިޓަލީ އެވެ.


ފެވިފާނަންތިވޭ ހިތުގާ2| Esfiya - Dhivehi Vaahaka Site\nއެހެންދުވަސް ދުވަހާ ހިލާފައް މިއަދު ނީމްގެ މަސައްކަތް އަވަހައް ނިމުމުން ލަމްޔާ އާއިއެކު ރަސްފަންނަށް ނީމް ދިޔައެވެ. ހަވީރު ގަޑިކަމުން އެކި އުމުރުފުރައިގެ މީހުން ހިތްހަމަ ޖައްސާލަންށާއި މޫދައް އެރެން އައިސް އުޅެއެވެ.\n” އޭ ނީމް ހިނގާބަ ޖޫގޯގަންނަން މަށާއެކު” ލަމްޔާ ނީމް ކައިރީ ބުންޏެވެ. ނީމް ވެސް އެއްބަސްވުމުގެ ގޮތުން ބޯޖަހާލުމައްފަހު ލަމްޔާ އާ އެއްކޮއް ދިޔައެވެ.\nހަވީރުގަޑީގަ ޔޫއާން ފޫހިވެގެން އެނދުމަޗައް ވެއްޓިފަ އޮތެވެ. ރީމް ވެސް ސުކޫލުގައި ވުމުން ސަކަރާތް ޖަހާނެ މީހެއް ނެތެވެ. އެހެން އޮވެފައި ފޯނުނަގާ އޭނަގެ އެންމެ ގާތް ރަހްމަތްތެރިޔާކަމަށްވާ އިދާން އަށް ގުޅާލިއެވެ. އަދި ދެ މީހުން ރަސްފަންނަށް ދާން އެއްބަސް ވުމައްފަހު ޔޫއާން އިދާން ގާތު ޔޫއާން ބަލާ އައުމައް އެދުނެވެ. އިދާން 20 މިނެޓުތެރޭ އަންނާނެކަމައް ބުނުމުން ޔޫއާން ކުޑަކޮއް ތާޒާވެލަން ދިޔައެވެ. ޔޫއާން ތިރިޔަށް ފޭބި އިރު އިދާން ސައިކަލުގައި އަައިސް ގެޔާ އަރާ ހަމަވަނީއެވެ. ދެ މީހުން ފުރަތަމަ ކޮފީއެއް ގަނެގެން ދެން ދިޔައީ ރަސްފަންނަށެވެ.\n” ޗޮކުލެޓު ޖޫގޯ ހާދަ މީރޭ ދޯ” ނީމް އަށް ދޯދެމުން ލަމްޔާ ބުނެލި އެވެ.\n” އާ ޗޮކުލެޓު ޖޫގޯ ހާ މީރު ޖޫގޯއެއް ނެތް” ނީމް ވެސް ލަމްޔާ އާ އެއްބަސްވެލިއެވެ.\nއެކި ވާހަކަތައް ދައްކަމުން އައި ދެމީހުންންކައް ކުރިމަތިން އައި ދެ ޒުވާނުންނެއް ނުފެނެއެވެ. އިރުކޮޅަކުން ހެމުންހެމުން އައި ދެ ޒުވާނުންގެ ތެރެއިން އެއް ޒުވާނެއްގެ ގާތްގަ ޖެހި އެ ޒުވާނާގެ އަތުގައި އިން ކޮފީތަށި ވެރުނީ ލަމްޔާގެ ގަޔަށެވެ. އެވަގުތު ލަމްޔާ ހުރީީީ ހުއްޓުން އަރާފައެވެ. ނީމް ހުރީ ލަމްޔާހުރިގޮތް ފެނި ހިނިއަންނަ ވަރުން އަނގަމަތީ އަތް އަޅައިގެންނެވެ.\nޔޫއާން އާއި އިދާން ސަކަރާތް ޖަހަމުން އަންނަނިކޮށް އިދާން އަންހެން ކުއްޖެއް ގައިގާ ޖަހިފަ އަތުގައި އިން ކޮފީ ތަށި ބަންޑުންވީ އެކުއްޖާ ގަޔަށެވެ. އެކުއްޖާ ހުރި ގޮތްް ފެނުމުން އިދާންގެ ހިނިގަނޑު ދިޔައީ ފަޅައިގެންނެވެ. ނުހޭންވެގެން އަނގަމަތީ އަތް އެޅުމުންވެސް އިދާން އަކަށް ހިނިގަނޑު މަތައެއް ނުކުރެވުނެވެ.\nކުރިމަތީ ހުރި ފިރިހެން ކުއްޖާ މާފަށް އެދުމުގެ ބަދަލުގަ ހުއްޓާނުލާ ހޭތަންފެނުމުން ލަމްޔާ ގާތަށް ރުޅި އައިސްގެން ކޮއްލިކަމަކުން އެ ފިރިހެން ކުއްޖާގެ ހުނުން ވަގުތުން ހުއްޓުނެވެ. ކައިރީގަ ހުރި ނީމް އަދި އެ ފިރިހެން ކުއްޖާ ކައިރީ ހުރި ފިރިހެން ކުއްޖާވެސް ސިހުނެވެ.\nMidhen alhe meehun vaahaka liyaa vahtharutha…. birun kuran ulhey kamakaa vahthareee……\ni amanew writer so this is the first time that i am writingastory. i am not scared to write stories. i love to read and write stories. thank you for sharing what you think about the story 🙂\nHaadha kurey..????plx next part dhigukohladhyba….\nyes next part insha allah dhigukoh up kohla dheynan 🙂\nmaasha allah vv nice mi part vx.. whn nxt?? avahah up kohla dheebe plx.. can’t wait.. hehehe reethi kamn\ninsha allah tomorrow 🙂\ngoldie ge friend\nmaa kuru buro\ndhen inna part miah vure dhigu kohlahchey buddy\nok buro dhn inna part dhigukoh up kohla dheynan. lots love 🙂\nStory vr reethi, bt maa kury\nMi part vx v reethi.❣❣ Hope next part miahvure dhiguvaane kamah.?\nmistakes thah ebahuri konmevess varakah.. new writer eh v ma hama vedhaane ehenn vess.. gud luck..\nmaa kuru ekam story varah nice ❤❤ keep it up goldie.??\nstry vvvvvv nice, yeah goldie kyp it up\nWow nice story❤\nWohhh??????stry varah nice❤❤❤❤❤❤next part kondhuvahakun..\nKoba next part goldie\nKomme part ehves thankolhe dhigu koh liyedhee…..plz..ekm vis Varah reethi mi vaahaka\ngoldie's best friend\nnext part dhigu koh dhechey.. plxx…story v nice ….keep it goldie\nލޯބި December 23, 2021\nބަދަލު … 02 ވަނަ ބައި\nހިތާމަ އެހެނިހެން ލޯބި January 26, 2018\nލޯބީގެ ޙިމާޔަތުގައި (ހަތަރު ވަނަ ބައި)\nލޯބި September 29, 2017\nހިތާމަ އެހެނިހެން ލޯބި July 13, 2019


Goidhoo-Fehendhoo Causeway ge massakkaiy anna aharu fashanee\nގޮއިދޫ-ފެހެންދޫ ކޯޒްވޭގެ މަސައްކަތް އަންނަ އަހަރު ފަށަނީ\nރައީސް ފެހެންދު އަށް އަރާވަޑައިގަތުމަށް ޑިންގީގައި: އެ ރަށާއި ގޮއިދޫ ގުޅާލަން އެމަނިކުފާނު ވަނީ ވައުދުވެވަޑައިގެންފައި. –ފޮޓޯ/ރައީސް އޮފީސް\nބ. ގޮއިދު އާއި ފެހެންދޫ ކޯޒްވޭއަކުން ގުޅާލާނެ ކަމަށް ރައީސް އިބްރާހިމް މުހައްމަދު ސޯލިހް ވައުދުވެވަޑައިގެންނެވި މަޝްރޫއު ފެށުމަށްޓަކައި އަންނަ އަހަރުގެ ބަޖެޓުގައި 210,000 ރުފިޔާ ހިމަނައިފި އެވެ.\nއާބާދީ މަދުވުމުގެ ސަބަބުން އަސާސީ ގިނަ ޚިދުމަތްތަކުން މަހްރޫމްވެފައި އޮތް ފެހެންދޫ ކޯޒްވޭގެ ވައުދަކީ އަސާސީ ޚިދުމަތްތަކަށް އެ ރަށުގެ ރައްޔިތުން ކޮންމެ ދުވަހަކު އުފުލާ ތަކުލީފަށް ލުޔެއް ލިބޭނެ ކަމުގެ އުއްމީދެކެވެ.\nއެއް ފަޅެއްގެ ތެރޭގައި އޮންނަ ދެ ރަށް ގުޅުވާލުމަކީ ރައްޔިތުންނަށް ފައިދާކުރާނެ އަދި ސަރުކާރަށް ޚަރަދު ކުޑަވާނެ ކަމެއްކަމަށް އެރަށުގެ ގިނަ ބަޔަކު ދެކެއެވެ. އެގޮތުން އެންމެ ބޮޑު ލުޔެއް ލިބޭނީ ތައުލީމާއި ސިއްހީ ޚިދުމަތްތައް ހޯދުމަށެވެ.\nއާބާދީ މަދުކަމުން ފެހެންދޫން ތައުލީމެއް ނުލިބެ އެވެ. އެ ރަށުގެ ދަރިވަރުން ޑިންގީއެއްގައި ކިޔަވަން ދަނީ ގޮއިދު އަށެވެ. ހަމަ މިގޮތަށް، ސިއްޚީ ޚިދުމަތްތަކުގައި ވެސް ބަރޯސާ ވަނީ ގޮއިދު އަށެވެ. ފެހެންދޫގެ ހެލްތު ސެންޓަރެއް ހުރި ނަމަވެސް މާ ބޮޑު ބޭނުމެއް ނުހިފެ އެވެ. އެންމެ އާދައިގެ ކަންކަމުގައި ވެސް ފަރުވާއެއް ލިބެނީ ގޮއިދޫންނެވެ.\nރައްޔިތުންގެ މަޖިލީހަށް ސަރުކާރުން މިއަދު ހުށަހެޅި ބަޖެޓްގައި ފެހެންދޫ-ގޮއިދޫ ކޯޒްވޭ ހަދަން 2021 ވަނަ އަހަރަށް 16،200،000 ރުފިޔާ އަދި 2022 ވަނަ އަހަރަށް 9،915،000 ރުފިޔާ ވަނީ ކަނޑައަޅައިފަ އެވެ.\nކޯޒްވޭގެ އިތުރުން، ފެހެންދޫ އަދި ގޮއިދޫގެ ފެނާ ނަރުދަމާ ގާއިމުކުރުމާއި، ފެހެންދޫ ސިއްހީ މަރުކަޒު އިމާރާތްކުރުމާއި ފެހެންދޫ ބަނދަރު ހަދައި ގޮއިދޫ ބަނދަރު އަޕްގްރޭޑުކުރަން އަންނަ އަހަރުގެ ބަޖެޓުގައި ވަނީ ހިމަނައިފައެވެ.


SunOnline: COLUMN: Aharemennattakai malaaikathun kodhevvaa muhimmu dhe kameh\nއަލްއުސްތާޛު އަޙްމަދު ޝާޒް 17 May 2022, 10:26\nމާލޭ ހުކުރު މިސްކިތް -- ސަން ފައިލް ފޮޓޯ/ ފަޔާޒު މޫސާ\nމަލާއިކަތުންނަށް އީމާންވުމަކީ އީމާންކަމުގެ ރުކުންތަކުގެ ތެރެއިން އެއްރުކުނެވެ. މަލާއިކަތުންނަށް އީމާންވުމާނުލައި އީމާންކަން ފުރިހަމައެއްނުވާނެއެވެ. މަލާއިކަތުންގެ އާލަމަކީ އަހަރެމެންގެ ލޯތަކަށް ފެނުމެއްނުވާ، ޣައިބުގައިވާ މަތިވެރި އާލަމެކެވެ. ނަމަވެސް މިފަދައިން ޣައިބުގައިވާ ފަރާތަކަށް އެއްވެސް އިންކާރު ކުރުމެއްނެތި އީމާންވާ މީހުންނަށް ﷲ މަދަޙައިގެ ބަސްފުޅު ވަޙީކުރައްވާފައިވެއެވެ. އެއީ އެމީހުންނަށް މަލާއިކަތުން ފެނުމަކާނުލައި، ﷲ އާއި އެކަލާނގެ ރަސޫލާ ޞައްލަﷲ ޢަލައިހި ވަސައްލަމަ މަލާއިކަތުންނާ ބެހޭގޮތުން ދެއްވަވާފައިވާ ޚަބަރު ތެދުކުރި ކަމަށްޓަކައެވެ.\nޤުރުއާނާއި ސުންނަތުން ސާބިތުވާގޮތުގައި އާދަމުގެ ދަރިންނަށްޓަކައި ބައެއް ކަންތައްތައް ކުރެއްވުމަށް، މަލާއިކަތުންނާ ހަވާލުކުރައްވާފައި ވެއެވެ. އޭގެތެރޭގައި ހިމެނޭ ވަރަށް މުހިންމު ދެކަމެއް މިތަނުގައި ބަޔާން ކުރަމެވެ.\nއިންސާނާގެ ރޫޙަށް ހައްގާއި ހެޔޮކަންތައްތަކަށް ގޮވައިލެއްވުން:\nﷲ ގެ އަމުރުފުޅަށް މަލާއިކަތުން އިންސާނާގެ ރޫޙަށް ހެޔޮ ކަންތައްތަކަށް ގޮވައިލައްވައި ހެޔޮ ކަންތައްތަކާ ދިމާއަށް އޭނާ މިސްރާބު ކުރެއްވުމަށް މަސައްކަތް ކުރައްވާނެކަމަށް ހަދީސްގައި އައިސްފައިވެއެވެ. އިބުނު މަސްޢޫދު - ރަޟިޔަﷲ ޢަންހު - ގެ އަރިހުން ރިވާވެގެންވެއެވެ. ރަސޫލުﷲ ޞައްލަﷲ ޢަލައިހި ވަސައްލަމަ ހަދީސްކުރެއްވިއެވެ. "ހަމަކަށަވަރުން އާދަމުގެ ދަރީންނަށް ޝައިޠާނާގެ ކިބައިން لمة އެއްވެއެވެ. (އެބަހީ: ނިކަން އަވަހަށް އާދަމުގެ ދަރިޔާގެ ހިތަށް އެއްޗެއް އަރުވައިލުމުގެ ފުރުސަތު ލބިގެންވެއެވެ.) އަދި މަލާއިކަތުންގެ ފަރާތުން (ވެސް) އާދަމުގެ ދަރިޔާއަށް لمة އެއްވެއެވެ. ޝައިތާނާގެ ފަރާތުން އަންނަ لمة އަކީ ފަހެ ޝައިތާނާ ނުބައިކަންތަކަށް ވަޢުދުވެ ހައްގު ދޮގުކުރެއެވެ. (ނުވަތަ ޙައްޤު އޮޅުވާލައެވެ.) އަދި މަލާއިކަތުންގެ ފަރާތުން އަންނަ لمة އަކީ ފަހެ މަލާއިކަތުން ހެޔޮކަންތަކަށް ވަޢުދުވެވަޑައިގެން ޙައްޤު ތެދުކުރައްވައެވެ. މިއިން ކަމެއް ފެނުނުމީހާ ފަހެ އެކަމެއް އެއީ ﷲ ގެ ހަޒުރަތުން އައިކަމެއްކަމުގައި ދެކޭހުށިކަމެވެ. އަދި (އެކަމަށްޓަކައި) ﷲ އަށް ޙަމްދު ކުރާހުށިކަމެވެ. އަދި ދެން އޮތްކަންތަކުގެ ތެރެއިން (އެބަހީ: ކުރީން ބަޔާންކުރެވުނު) ކަމެއް ފެނުނު މީހާ ފަހެ ޝައިތާނާގެ ކިބައިން ރައްކާތެރި ކޮށްދެއްވުމަށް ﷲ ގެ ހަޒުރަތުން އެދޭހުށިކަމެވެ." ދެން އެއަށްފަހުގައި އެކަލޭގެފާނު (ބަޤަރާ ސޫރަތުގެ 268 ވަނަ އާޔަތް) ވިދާޅުވިއެވެ. މާނައީ: "ޝައިތާން، ކަލޭމެންނަށް ފަގީރު ހާލު ޖެއްސުމުގެ މަސައްކަތުގައި ދެމިހުރެ، ހަޑިހުތުރު ކަންތައްކޮށް އުޅުމަށް ކަލޭމެންނަށް އަމުރުކުރެއެވެ. ނަމަވެސް ﷲ ކަލޭމެންނަށް ވަޢުދުވެވޮޑިގަންނަވަނީ އެކަލާނގެ ކިބައިން މަޣުފިރަތާއި ދީލަތި ތަނަވަސްކަން ދެއްވުމަށެވެ. އަދި ﷲ އަކީ ނުހަނު ތަނަވަސްކަން ދެއްވާ، ދެނެވޮޑިގެންވާ ރަސްކަލާނގެއެވެ."(ތިރުމިޒީ: 2991)\nމުއުމިނުންނަށް ދުޢާ ކޮށްދެއްވުން:\nﷲ ވަޙީކުރައްވާފައިވެއެވެ. وَيَسْتَغْفِرُونَ لِلَّذِينَ آمَنُوا رَبَّنَا وَسِعْتَ كُلَّ شَيْءٍ رَّحْمَةً وَعِلْمًا فَاغْفِرْ لِلَّذِينَ تَابُوا وَاتَّبَعُوا سَبِيلَكَ وَقِهِمْ عَذَابَ الْجَحِيمِ (ޣާފިރު: 7) މާނައީ: "... އަދި އެއުރެން، އީމާންވެއްޖެ މީސްތަކުންގެ ކުށްފާފަތައް ފުއްސަވައި ރައްކާތެރިކުރެއްވުން އެދި (އެކަލާނގެ ރަސްކަންފުޅަށް) ދަންނަވަތެވެ. އަޅަމެންގެ ވެރިރަސްކަލާކޮ! އިބަރަސްކަލާނގެ ރަޙްމަތާއި، ދެނެވޮޑިގަތުން ހުރިހާ އެއްޗެއްގެ މައްޗަށް ފެތުރި ތަނަވަސްވެގެންވެއެވެ. ވީއިރު، އިބަރަސްކަލާނގެ ކިބަޔަށް ތައުބާވެ އިބަރަސްކަލާނގެ އެންގެވި މަގަށް ތަބަޢަވާމީހުންގެ ކުށްފާފަތައް ފުއްސަވައި ނަރަކައިގެ އަޒާބުން މުއްތި ކުރައްވާފާނދޭވެ!" މިއާޔަތުގައި އެވަނީ މަލާއިކަތުންގެ ދުޢާގެ ވާހަކަ އެވެ.\nއަބޫ ހުރައިރާ - ރަޟިޔަﷲ ޢަންހު - ގެ އަރިހުން ރިވާވެގެންވާ ހަދީސެއްގައި ވެއެވެ. ރަސޫލުﷲ ޞައްލަﷲ ޢަލައިހި ވަސައްލަމަ ހަދީސްކުރެއްވިއެވެ. مَا مِنْ يَوْمٍ يُصبِحُ العِبادُ فِيهِ إِلَّا مَلَكَانِ يَنْزِلانِ، فَيَقُولُ أَحَدُهُمَا: اللَّهُمَّ أَعْطِ مُنْفِقًا خَلَفًا، وَيَقُولُ الآخَرُ: اللَّهُمَّ أَعْطِ مُمْسِكًا تَلَفًا (متفق عليه) މާނައީ: "އެދުވަހެއްގައި އަޅާއަށްޓަކައި ދުޢާ ކޮށްދެއްވުމުގައި ދެމަލާއިކަތުންނުވާގޮތުގައި އެއްވެސް ދުވަހެއް (އަޅާ) ފަތިސްނުކުރެއެވެ. އެ ދެމަލާއިކަތުންގެ ތެރެއިން އެއްމަލާއިކަތަކު ވިދާޅުވާނެތެވެ. ހޭދަކުރާމީހާއަށް، އޭނާ އެ ހޭދަ ކުރި އެއްޗަކަށްވުރެ ބޮޑުވެގެންވާ ހެޔޮކަމުން އޭގެ ބަދަލު ދެއްވާނދޭވެ! އަދި އަނެއް މަލާއިކަތާ ވިދާޅުވާނެތެވެ.\nހޭދަނުކޮށް ހިފަހައްޓައިގެން ހުންނަމީހާއަށް ހަލާކުވެގެންދާ ފަދަ އެއްޗެއް ދެއްވާނދޭވެ!" މިބަޔާންކުރެވުނު ދަލީލުތަކާއި އަދިމިނޫންވެސް އިތުރު ދަލީލުތަކުން އެނގޭ ގޮތުގައި ﷲ ގެ އަމުރުފުޅަށް، މުއުމިނުތަކުންނަށް ދުޢާ ކޮށްދެއްވުމަށް މަލާއިކަތުން ތިއްބަވައެވެ.\nއެއްކަމެއްގައި ދެ އިލްމުވެރިން ދެ ޙުކުމެއް (2)\nއެއްކަމެއްގައި ދެ އިލްމުވެރިން ދެ ޙުކުމެއް (1)\nޒަރޫރަތުގެ ހާލަތާމެދު ދީން ބުނަނީ ކީކޭ؟\nދަރިމައިވުމުގެ ޒަމާނީ ގޮތްތަކުގެ ތެރެއިން ... (2)\nދަރިމައިވުމުގެ ޒަމާނީ ގޮތްތަކުގެ ތެރެއިން ... (1)


BREAKING NEWS: MDN Mahsalaigai Gasim Sarukaaru Dhifaau Kohfi - Vaguthu\nބައެއް ގައުމުތަކުގެ ހާލަތު ރަނގަޅު ވެދާނެ ކަމުގެ އުއްމީދު އާވިއިރު އެމެރިކާގެ ހާލަތު އިތުރަށް ގޯސް - 13 ގަޑިއިރު ކުރިން\nއެމްޑީއެންގެ މައްސަލައިގައި ގާސިމް ސަރުކާރު ދިފާޢުކޮށްފި\n6 މަސް ކުރިން ( އޮކްޓޯބަރ 6, 2019 )\nޖުމްހޫރީ ޕާޓީން ބޭއްވި ބައްދަލުވުމުގައި ގާސިމް ވާހަކަ ދައްކަވަނީ – ވަގުތު އިމޭޖްސް: އަޝްހާދް އަބްދުﷲ (ޖެރީ)\nމޯލްޑިވިއަން ޑިމޮކްރަސީ ނެޓްވޯކް (އެމްޑީއެން) ގެ މައްސަލައިގައި ސަރުކާރުގެ އިދާރާތަކުންނާއި ރައީސުލްޖުމްހޫރިއްޔާ އިބްރާހިމް މުހައްމަދު ޞާލިހް ޤާނޫނާއި އެއްގޮތައް އަމަލު ކުރައްވާނެ ކަމަށް ވިދާޅުވެ ޖުމްހޫރީ ޕާޓީގެ ލީޑަރު ގާސިމް އިބްރާހިމް ސަރުކާރު ދިފާޢު ކުރައްވައިފިއެވެ.\nއެމްޑީއެން އާއި މެދު ސަރުކާރުން ފިޔަވަޅެއް ނާޅާކަމަށް ބުނެ ފާޑުކިޔުން އަމާޒުވެފައި ވަނިކޮށް ޖުމްހޫރީ ޕާޓީ (ޖޭޕީ) ގެ ބައްދަލުވުމެއްގައި ގާސިމް މިރޭ ވިދާޅުވީ ކަންބޮޑުވާނެ ކަމެއް ނެތް ކަމަށާއި އިސްލާމްދީން ރާއްޖެ އިން ފޮހެވިގެން ނުދާނެ ކަމަށެވެ.\nގާސިމް ވިދާޅުވީ އެކަކަށް ވެސް މިގައުމުން އިސްލާމްދީން ފޮހެނުލެވޭނެ ކަމަށެވެ.\n"އެކަމާއި ކަންބޮޑުވެ ވަޑައިނުގަންނަވާށޭ. މިގައުމުން އިސްލާމްދީން ފޮހެއެއް ނުލެވޭނެ އެކަކަށް ވެސް. ކީރިތި ޤުރުއާނަށް މަލާމާތްކޮށް ޖޯކް ޖަހާ ނުހެދޭނެ އެކަކަށް ވެސް." ގާސިމް ވިދާޅުވިއެވެ.\nގާސިމް ވިދާޅުވީ އިސްލާމްދީނާއި ރަސޫލާ އާއި ކީރިތި ޤުރުއާނަށް ޖޯކް ޖަހާ މީހުންނަށް އެއްވެސް ފުރުސަތެއް ޤާނޫނުތަކުން ދެވިފައެއް ނެތްކަމަށެވެ.\n"އިސްލާމްދީނާއި ރަސޫލާ އާއި ކީރިތި ޤުރުއާނަށް ޖޯކް ޖަހާ ޖަމިއްޔާއެއްގެ ސިފައިގައި އުޅޭ ބަޔަކު ކޮންމެ ކަމެއް ކުރިނަމަވެސް އަޅުގަނޑުމެންގެ ޤާނޫނުތަކާއި ޤަވައިދުތަކުގައި އެފަދަ ކަންތައްތައް ކުރާ މީހުންނަށް އެއްވެސް ފުރުސަތެއް ދެވިފައެއް ނެތްކަން އަޅުގަނޑުމެންނަށް ވަރަށް ސާފުކޮށް އެނގޭ. އެ މަސްއޫލިއްޔަތުތަކާއި ވާޖިބުތައް އަދާކުރުމަށްޓަކައި ރާއްޖޭގެ ޤާނޫނު އަސާސީ އާއި ޤާނޫނުތަކުގެ ކުރިމަތީގައި މާތްﷲ ގަންދީ ހުވާކޮށްގެން ތިބި ވަރަށް ބައިވަރު ގިނަ ފަރާތްތަކެއްވޭ. ފުލުހުން އެބަވިދާޅުވޭ މައްސަލަ ބައްލަވަމުން ގެންދަވާކަމަށް. ދެން އެކަން ސަރުކާރުގެ ތެރެއިން ބައްލަވަމުން ގެންްދަވާކަން ނޭނގޭ ބޭފުޅަކު އަޅުގަނޑުމެންގެ ތެރޭގައި އެބަހުރިތޯ؟" ގާސިމް ވިދާޅުވިއެވެ.\nއިސްލާމްދީނަށް ފާޑުކިޔާ މީހުންނަށް ދޭންވީ ކަމެއް ދޭނެ، ނުވަތަ ކުރަންވީ ކަމެއް ކުރާނެ މުއައްސަސާތައް މަދެއް ނޫން ކަމަށް ގާސިމް ވިދާޅުވިއެވެ.\n"ދިވެހިރާއްޖޭގެ ސިފައިންނާއ ފުލުހުން އަދި ދިވެހިރާއްޖޭގެ ރައީސުލްޖުމްހޫރިއްޔާ އާއި ހަވާލުކޮށްފައިވާ މަސްއޫލިއްޔަތާއި ވާޖިބާއި ފަރުޟާއި ސުންނަތް އެބޭފުޅުން އަދާނުކުރައްވާނެ ކަމަށް ގަބޫލުކޮށްގެންހޭ އަޅުގަނޑުމެން މިތިބީ. ނޫން އެއްގޮތަކަށް ވެސް އެހެނެއް ނޫން. އަޅުގަނޑަށް ކަށަވަރު އަޅުގަނޑުމެންގެ ރައީސުލްޖުމްހޫރިއްޔާ އެފަދަ ފުރުސަތެއް މިރާޢްޖޭގެ އެއްވެސް މީހަކަށް ނުވަތަ އެއްވެސް ޖަމިއްޔާއަކަށް ނުދެއްވާނެކަން." ގާސިމް ވިދާޅުވިއެވެ.\nއެކަމާއި ގުޅިގެން އަޅުއްވަން ޖެހޭ ފިޔަވަޅު ރައީސް އަޅުއްވާނެ ކަމަށް ގާސިމް ވިދާޅުވިއެވެ. "ވިސްނުންތެރިކަމާއި ކެތްތެރިކަމާއި އެކު އެކަންކަން ކުރައްވާނެކަން އަޅުގަނޑުމެންނަށް ސާބިތުކޮށްދެއްވަމުން އެގެންދަވަނީ. އެހެންވީމަ އެކަމާއި ކަންބޮޑުވެގެން އަޅުގަނޑުމެން ގައުމުގައި ފަސާދަ އުފައްދަން ކަނޑި ހިފައިގެން ނިކުމެ، ބަޑި ހިފައިގެން ނިކުމެ އުޅޭކަށް ނުޖެހޭ." ގާސިމް ވިދާޅުވިއެވެ.\nއިސްލާމްދީނުގެ އަސްލުތަކާއި ހިލާފު އެތައް ވާހަކައެއް ހިމަނާފައިވާ، އަދި ކީރިތި ޤުރުއާނުގައި ކަނޑައެޅިގެން ބަޔާން ކޮށްފައިވާ ބައެއް ކަންތައްތަކަކީ ބުއްދި ގަބޫލުނުކުރާ ފްލޯކް ވާހަކަތަކެއް ކަމަށް ބުނެ އެމްޑީއެން އިން ނެރުނު ރިޕޯޓަށް ގިނަ ބައެއްގެ ފާޑުކިޔުން ވަނީ އަމާޒުވެފައެވެ. އެރިޕޯޓާއި ގުޅިގެން އެމްޑީއެން އާއި މެދު ފިޔަވަޅު އަޅާ އެޖަމިއްޔާ އުވާލަން ވެސް ގިނަ ބަޔަކު ދަނީ ގޮވާލަމުންނެވެ.\nގާސިމްގެ ވިސްނުމަކީ އަދިވެސް މުވައްޒަފުންނަށް ރަނގަޅު ގޮތެއް ހޯދައި ދިނުން!\nރިސޯޓުތައް ދިނީ އަގަކާ ނުލާ، އަޅުގަނޑު ބޮޑު އެއްޗެއް ވެސް ބޭނުމެއް ނޫން: ގާސިމް\nމި ނުރައްލުން ސަލާމަތްވެވޭނީ އެއްބައިވަންތަ ކަން އިސްކޮށްގެން - ގާސިމް\nއޮކްޓޯބަރ 6, 2019 22:34\nމާތް ﷲ އައްޓަކައި ޙައްގުބަސް ބުނަން ނުކެރޭ މީހަކީ ޖާހިލު މީހެއް ތިމާގެ ޖާނާ މާލުން ގައުމައްޓަކާ މުދަލާ ފައިސާ މަގާމައްޓަކައި މަސައްކަތް ކުރާ މީހުންނައް އޮތީ ހަލާކާ ގެއްލުން ވަންނަން އޮތީ ނަރަކަ ވަޒީރު ކަން ދިފާޢުކޮއް ދުނިޔޭގެ ލައްޒަތައް އުޅުމުން ތިމާމީހާގެ އަސްލު ޙަްީގަތް ސުނިޔެއައް ހާމަވުން ނުން ކޮންކަމެއް\nއޮކްޓޯބަރ 6, 2019 22:47\nޢަހަރެން ހަމަ އެއްވެސް ވަރަކައް ތިޔަކަން ބަލާ އެކަށިގެންވާ ފިޔަވަޅު އަޅާފާނެ ކަމަކައް ގަބޫލެއް ނުކުރަން. ސަބަބު ވަރައްސާފު ސަހިންދާ އަދިވެސް އެހުރީ ތައީސް އޮފީހުގެ އިސްމަގާމެއްގައި..ރައީސުލްޖުމްހޫރިއްޔާ އެންމެ ކުޑަމިނުން މިކަމާ ގުޅިގެން އެއްޗެއް ނުބުނިތާ އަބިކަނބަލުން ގެ ތައުރީފް ގެ ބަސްތައް ވަނީ އެމުޖުރިމުނައް އޮއްސާލާފައި. ލާދީނީ ރިޕޯރޓައް ތައުރީފް ކޮއްފައި.. ވެރިކަމާ ހެދި ގައުމު ހަލާކުކުރާ ބައެއް ވެރިކަމުގައި ތިބީ..\nއޮކްޓޯބަރ 6, 2019 22:52\nމިއީ އެނބުރޭ ވަހުތާނެއް.\nގާސިމޫ ހަދާން ނައްތާލާ\nއޮކްޓޯބަރ 6, 2019 23:11\nރަގަޅުވާހަކައެ އެއްމެ މުސްލިމެ މިގައުމުގަހުއްޓަސް މިގައުމަކުން އިސްލާމްދީން ފޮހެނުލެވޭނެ.. ގާސިމުގެ ހިޔަޅު ނުބައި ޖާހިލުކަން ދެކިބަލަ.. އަމިއްލައެދުމާ ޖެހުމުން ގައުމެ ދީނޭ ރައްބިއެ ރަސޫލެ އުއްމަތެ މިއްލަތެ ނެތް.. ނިހާނޫނޫނޫ ހަރުއަޑުން މިގޮވަނީ ތިބޭފުޅާއާ ގުޅޭ ގެއެއްގައެނޫން ތިހުރެވެނީ.. ތިތަނުން ނުކުމެ އިއްޔެ ތިބޭފުޅާ ކިޔަމުންއައި ލަވަ މަގެ ދީނާ މަގެ ގައުމާ ނުކުޅެއްޗޭ.. މިއީ ތިބޭފުޅާ އެދުވަހުކީ ލަވަޔަކީ ހިތުގެއަޑިން ބުނާބަހެއްނަމަ މިހާރުން މިހާރަށް ތިތަންދޫކޮށް ނުކުމޭﷲއައްޓަކާ.. ރިޒުގު ދެއްވަނީ ﷲ ތިނޫން ގޮތަކަށް މަސައްކަތްކުރޭ ﷲމަގުދައްކަވާނެ.. ތަދުމަޑުކަމަށް ކުޑަހިދުކޮޅަކަށް ކެތްތެރިވުމުގެ ހިއްވަރެ ތިފަހުލަވާނުގެ ހަށީގަހުންނާނެ.. ގާސިމާ ރައްޓިހިކަން ކިތައްމެބޮޑުވިޔަސް ﷲއައްޓަކާ ގައުމާ ރައްޔިތުންނައްޓަކާ ތިބޭފުޅާގެ އަސްލު ގެއަށް ވަޑައިގަންނަވާ.. ގޭގެ އަހުލުވެރިން މިތިބީ ދޮރުހުޅުވައިގެން.. ވަޑައިގެން ގައުމާ ދީނާ ކުޅެމުންދާމީހުން މަތަކުރަން ނުކުންނަވާ.. ނިހާނޫ އަޑުއަހާ މަނިކުފާނާ ނުގުޅޭ މާހައުލެތިއީ... ގާސިމު ވޯޓުހޯދަން ނާންނާތި... ފައިސާފޮށި ހިފައިގެން ދިވެހިން ގަންނަން..\nއޮކްޓޯބަރ 6, 2019 23:14\nރަނގަޅު ވާހަކަ ފުޅެއް ފުހެވިގެން ނުދާނެތާ އިސްލާމް ދީން ދޫނުކޮށް އެންމެ މީހަކު ހުއްޓަސް އެއްޗެއް ބުނަން ނުކެރިގެން ތިޔައުޅުއްވަނީ އެކަމަނާގެ މިނިސްޓަރުކަން ގެއްލިދާނެތީ އޮތަ؟\nއޮކްޓޯބަރ 6, 2019 23:39\nކީރިތި ރަސޫލާއަށް ފުރައްސާރަ ކޮށް މަލާމާތް ކޮށް ހެދުމާއި ގުރުއާނުގައިވާ އާޔަތް ތަކަށް ފާޑު ކިޔާމީހުން ދެކެ ކޮންމެ މުސްލިމަކު ރުޅި އަންނަންޖެހޭނެ، އެކަން ކުރާމީހުން ދިފާއު ކޮށް އެއްބައިވެ އެއީއެހާވަރުގެ ކަމެއް ނޫން ކަމަށް ދެކިގެން ނުވާނެ، އެއީ ސީރިއަސް ކަމެއް، ކޫލްވެގަންނާކަށް ނުޖެހޭ،\nއޮކްޓޯބަރ 6, 2019 23:49\nބަލަ ގާސިމު. މިއުޅެނީ މިތަނުން އިސްލާމްދީން ފޮހެވިގެން ހިނގައިދާނެތީ ބިރަކުން ނޫނޭ. މިއުޅެނީ ދީނުގައި ވާޖިބު ކޮއްފައިވާގޮތައް އިސްލާމްދީނައް ފުރައްސާރަ ކުރާމީހުންގެ މައްޗައް ކަޑައަޅާފައިވާ އަދަބުތައް ނުދީގެންނޭ..\nއޮކްޓޯބަރ 6, 2019 23:50\nރަލާ އޫރުމަސް ވިއްކަން އޮވެފަ އިސްލާމްދީނޭ ކިޔާގެން ތިޔަ އަނގަތަޅުވަނީ ވީއްވެތޯ ހިތައް އަރާ. ޜައްޔިތުންގެ ކިބައިން މަގުބޫލުކަން ހޯދަންތޯ..؟\nއޮކްޓޯބަރ 6, 2019 23:53\nމިކަހަލަ ގަމާރުންގެ ސަބަބުން މިޤަުމުގެ ހާލަތު މިދަރަޖައަށް ވެއްޓުނީ\nއޮކްޓޯބަރ 7, 2019 00:02\nހުރިހާކަމަކަށްވުރެން އައިޝާގެ މަޤާމް ޤާސިމަށް މުހިއްމު.\nއޮކްޓޯބަރ 7, 2019 00:05\nޤާސިމަށް މުހިއްމީ އައިޝާގެ މަަޤާމްތަ. ބަލައެއީ މިސަރުކާރުން ކުރުވާ ކަންކަން. 2023ގެ ރައީސޯ.\nއޮކްޓޯބަރ 7, 2019 00:07\nސަރުކާރުންނާއި، ކަމާއިބެހޭ އިދާރާތަކުން ފިޔަވަޅެއް އެޅުއްވޭނީ، އެ ފުރުޞަތު ސަރުކާރަށް ރައްޔިތުން ދިނީމައި. އެއްމެން އެކަމަށް ހުރަސް އެޅޭގޮތަށް އުޅުމަކުން މައްސަ ލަ ބައް ލަވަންހުރި އިދާރާތަކުން އެކަމެއް ކުރައްވާކަށް ފަސޭހައެއް ނުވާނެ. އެކަމެއް ކުރެއްވުމަށް ދަތިތަކެއް ކުރިމަތިވާނެ.\nއޮކްޓޯބަރ 7, 2019 00:17\nބަލަގަ ގާސިމް ގާސިމަށް ނޭގި އޮވެދާނެ އެކަމަކު އީޔޫ މީހުންގާތަށްގޮސް އެމީހުންކާ ބޯތަށީގެ މޭޒުގާތިބެ ކައިބޮއިގެން އެމީހުންގެ ދީނުގެ މީހުންގެގޮތުގާ އެމީހުންގާތިު ލޭބަލްވެގެން އައިސް ތިޔަ ނެޓްވޯކް ހަދާދިނީވެސް ކެނެރީގޭ ނަސީދު\nއޮކްޓޯބަރ 7, 2019 00:25\nކަލޭތީ ހާދަ ދެފުއްކެހެރިއެކޭ\nމިހާރުވަރިހަމަ ދީން ނެތަސް\nއޮކްޓޯބަރ 7, 2019 00:32\nއިސް ލާމް ދީނާއި ރަސޫ ލާއަށް ފުރައްސާރަ ކުރަން ޤާނޫނު ތަން ނުދިނަސް އެކަން އެއޮށްގެން ކުރަމުން ގެންދަނީދޯ. ކޮންކަމެއްބާ ސަރުކާރަށް ކުރެވުނީ. ދީނާއި ރަސޫ ލާގެ ދިފާޢުގައި އެންމެ ކުޑަމިނުން އެކަން ކުއްވެރިވެސް ކޮށް ލެވުނުތަ.\nގާސިމްވެސް އައިސާ ދިފާޢުކުރަން އައިޝާގެ މިނިސްޓަރުކަން ދިފާއުކުރަން އަވަހަށް ލާދީނިއްޔަތަށް ތަބާވީދޯ.\nއޮކްޓޯބަރ 7, 2019 00:41\nފަހުޒަމާނުގެ އަ ލާމާތްތަށް ދައްކަވަންހުރި ބަޔަކަށް ދައްކަވާނެ. އެއްކައިރިއަށް ޖެހި ލުމަށްބުނާ މީހަކުވެސް މަދުވާނެކަމަށްވޭ.\nއޮކްޓޯބަރ 7, 2019 00:46\nޢެއްކަލަ ބުރުމާ ދޯ\nއޮކްޓޯބަރ 7, 2019 02:45\nމީހަމަ ބޮލުރޮދި ކެނޑިފަ ހުރި މަރަމޯލެއް މީނާ އަބަދުވެސް ހުންނާނީ އުންމީދެއް ގަަަައި މިގޮތުން ވެރިކަން ވެސް ލިބޭތޯ ތެލެނީ... ބަލަގަ މިއީ މީހަކު ކަމެއް ކުރާނެ ކަމަށް ބަސް ބުނަން ވީވަގުތެއް ނޫން...\nއޮކްޓޯބަރ 7, 2019 03:06\nޤާސިމަށް ލާރިގަނޑު ނަގައިދީފިއެއްނު! ޤާސިމަށް މިހާރުމިސަރުކާރުގެ ހުރިހާކަމެއްވެސް ރަނގަޅުވާނެ.\nއޮކްޓޯބަރ 7, 2019 05:29\nއޖަމުއީޔާ އުވުމަކުން ނުފުދޭ އެމީހުން ހައްޔަރުކުރޭ މީގެކުރީގަ އެބާއިގަނޑަކަށް ފާޅުގާ އެވާހަކަ ދައްކަން ނުކުޜޭ ނަމަވެސް އެބުނަނީ ފާޅުގަ ޔާމީނު ވެރިކަމުން ދުރުކުފީ ތިމައްނަމެން ރާެްޖޭގަ އެހެންދީންތަކައްނުދޭން ވާހަކަދައްކާތީވެކަމަށް\nިއެޗް އާރު އެމް\nއޮކްޓޯބަރ 7, 2019 05:49\nއޮކްޓޯބަރ 7, 2019 05:50\nގާސިމު ތިހިރީ ރަގަޅަށް ޔަހޫދީންގެ އަތްދަށުވެފަ\nއޮކްޓޯބަރ 7, 2019 07:17\nމިހިރަބޮޑުގަމާރާ މިގައުމުގަ އެހެންދީންތަކާ އެއްޖިންސުންގުޅުންހިންގުން ހުއްދަކުރަން އަދި ﷲއަށާ މރަސޫލާއަށް ފުރައްސާރަކުރުން އާއްމުވެއްޖެ..ސަރުކާރުގެ 40% ދިރުވާލައިގެން ހުރެ ސަރުކާރުދިފާއުކުރަނީ...މުދަލާ ވެރިކަމާހެދި މޮޔަވަނީތިހިރަ...ﷲމީނައަށްވެސް މިގައުމުގެވެރިކަންނުދެއްވާންދޭވެ..އާމީން\nއޮކްޓޯބަރ 7, 2019 08:16\nގާސިމު ތިހިރީ ރަގަޅަށް ޔަހޫދީންގެ އަތްދަށުވެފަ 2\nއޮކްޓޯބަރ 7, 2019 08:27\nޤާނޫނު ތަންދީފަނެތަސް ތިޔަބުނާ ހުވާކޮށްގެންތިބި\nމީހުން އެހުވާތަކާއެއްގޮތަށް ޢަމަ ލުނުކޮށް ލާދީނީ\nބައިގަޑު ކުރާ ލާދީނީ ކަންކަމާ ދެކޮޅަށް ފިޔަވަޅުނާޅާ ލާދީނީ ބައިގަޑު ޙިމާޔަތްކޮށްގެން\nތިބީމަ ދިވެހި މުސް ލިމުން އަގަމަޑުން ލައިގެން\nނުތިބޭނެ. އެކަކަށްވެސް މިރާއްޖެއަކުން އިސް ލާމް\nދީން ފޮހެއެއްނު ލެވޭނެއޭ ކަންބޮޑުނުވާށޭ ކިޔައިގެން\nމީސްތަކުން މައިތިރިކުރަން ތިޔަތަޅަނީ ބޭކާރު\nއަގައެއް. ބަ ލަގަ ސޭޓު ކިޔައިދީ ކިޔައިދީ، މިހާރު\nއެންމެ އާދައިގެ މީހާއަށްވެސް އެގިއްޖެއޭ މުސް ލިމެއްގެ ގަޔަށް އެއްހަރަކުން ކަށިޖެހޭނީ ކިތަށް ފަހަރުކަން. ހިތާމައަކީ ސޭޓަށް އަދިވެސް ނޭގޭކަން. މީކީވެސް ކަންބޮޑުވާންވި ކަމެއް ނޫން.\nމިޒާތުގެ ކަންކަން މެދުވެރިފަ އެބަހުރިތާ ބައެއް މީހުންނަށް އިގިރޭސި ކިޔަވައިދިން ފަރަންޖީންނަށް. ބަނގުރާ ވިއްކާ ބޮއެ ހަދާ މީހުންނާ ކުދިކުދި% ގެ ރިބާ އެކު ލެވޭ ގޮތަށް\nލޯނު ދޫކުރާ މީހުންނާއި، އެގޮތަށް ލޯނު ނަގާ މީހުންވެސް ހަމަ މުސް ލިމުންގެ ނަމުގައި އެބަ\nއުޅޭތާ! އެކަމަކު އެގޮތެއް ހުރިހާ މުސް ލިމުންނެއް\nބަ ލައެއް ނުގަންނާނެކަން ގަބޫ ލު ކުރަންޖެހޭ.\nއޮކްޓޯބަރ 7, 2019 08:28\nކަލޭ ކޮންމެހެން ރަނޑުވާހަކަ ދައްކާނެ ކަމެއްނެތް ބޭރުކޮށްލާނެ، މިހާރު އޮތީ އެމަރުހަލާ ފެށިފައި\nއޮކްޓޯބަރ 7, 2019 08:43\nއޮކްޓޯބަރ 7, 2019 08:53\nހަހަހަހަހާ ލޯޔަރު ވައްޑޭމެން ނިހާނުމެން ހަމަ އަތްޖަހަނީ ދޯ. މިއޮތީވާކަމެއް ފަންސާސް މިލިޔަނުގެ ދަހިވެތިކަމުގަ. ހަކުރަށް މެހި ޖައްސާނެ.\nއޮކްޓޯބަރ 7, 2019 09:10\nގާސިމަކަށް ނޭނގޭނެ އަހަރެމެން މަޑުންތިބެންޖެހޭ ކަންކަން ބުނެދޭކަށް. ދީނުގެ ދިފާޢުގަ އަޑު އުފުލާނަން.\nއޮކްޓޯބަރ 7, 2019 09:18\nކޮބާތަ ﷲއައްޓަކާ ވަޒީރުކަންކުރާ 70ހާސްރުފިޔާ އެއީ ތިމަންކަމަނާ ބޭނުންވާ އެއްޗެނޫނޭ.. އެހެންވީމަ މިއީ ﷲއައްޓަކާ ވަކިވާންވީ ވަގުތު މަގާމުދޫކޮއްލާ...


19 ފެބުރުއަރީ 2019 | އަންގާރަ | 06 ހިޔަވިހާ\n14 ޖުމާދަލްއާޚިރާ 1440\nގުޅިފައިވާ އިއްތިހާދުގެ ރަނިންގމޭޓް ފައިސަލް ނަސީމް އދ އަތޮޅަށް ކުރައްވަމުން ގެންދަވާ ދަތުރުފުޅު\nގުޅިފައިވާ އިއްތިހާދުގެ ރަނިންގމޭޓް ފައިސަލް ނަސީމް އދ އަތޮޅަށް ކުރައްވަމުން ގެންދާވާ ދަތުރުފުޅުގައި އދ އަތޮޅުގެ ގިނަ ރަށްތަކަކަށް ވަނީ ވަޑައިގެންފައެވެ. އދ އަތޮޅުގެ ރަށްތަކަށް ކުރައްވަމުން ގެންދަވާ ދަތުރުފުޅުފައި އެރަށްތަކަށް ވަޑަައިގެން ފައިސަލް ނަސީމް ވަނީ ރަަށްރަށުގެ ރައްޔިތުންނާއި ބައްދަލުކުރައްވައި ހާލު އޮޅުންފިލުއްވާފައެވެ.\nގުޅިފައިވާ އިއްތިހާދުގެ ރަނިންގމޭޓް ފައިސަލް ނަސީމް އދ އަތޮޅަށް ކުރައްވަމުން ގެންދާވާ ދަތުރުފުޅުގައި އދ ހަންޏާމީދޫއަށް ވަޑައިގެން ހަންޏާމީދޫ ރައްޔިތުންނާއި ބައްދަލުކުރަށްވަނީ. ފައިސަލް ނަސީމްގެ ދަތުރުފުޅުފައި އދ އަތޮޅުގެ ރަށްތަކަށް ވަޑައިގެން ދޮރުންދޮރަށް ހިންގަވާ ރައްޔިތުންގެ ހާލު އޮޅުންފިލުވުމަށް ވަނީ ހަމަޖެހިފައި.\nގުޅިފައިވާ އިއްތިހާދުގެ ރަނިންގމޭޓް ފައިސަލް ނަސީމް އދ އަތޮޅަށް ކުރައްވަމުން ގެންދާވާ ދަތުރުފުޅުގައި އދ އޮމަދޫއަށް ވަޑައިގަތުމުން ފައިސަލްއަށް މަރުހަބާ ދަންނަވަނީ. ފައިސަލް ނަސީމްގެ ދަތުރުފުޅުފައި އދ އަތޮޅުގެ ރަށްތަކަށް ވަޑައިގެން ދޮރުންދޮރަށް ހިންގަވާ ރައްޔިތުންގެ ހާލު އޮޅުންފިލުވުމަށް ވަނީ ހަމަޖެހިފައި.\nގުޅިފައިވާ އިއްތިހާދުގެ ރަނިންގމޭޓް ފައިސަލް ނަސީމް އދ އަތޮޅަށް ކުރައްވަމުން ގެންދާވާ ދަތުރުފުޅުގައި އދ މަހިބަދޫއަށް ވަޑައިގަތުމުން ފައިސަލްއަށް މަރުހަބާ ދަންނަވަނީ. ފައިސަލް ނަސީމްގެ ދަތުރުފުޅުފައި އދ އަތޮޅުގެ ރަށްތަކަށް ވަޑައިގެން ދޮރުންދޮރަށް ހިންގަވާ ރައްޔިތުންގެ ހާލު އޮޅުންފިލުވުމަށް ވަނީ ހަމަޖެހިފައި.\nގުޅިފައިވާ އިއްތިހާދުގެ ރަނިންގމޭޓް ފައިސަލް ނަސީމް އދ އަތޮޅަށް ކުރައްވަމުން ގެންދާވާ ދަތުރުފުޅުގައި އެއަތޮޅުގެ ރައްޔިތުންނާއި ބައްދަލުކުރައްވަނީ.\nގުޅިފައިވާ އިއްތިހާދުގެ ރަނިންގމޭޓް ފައިސަލް ނަސީމް އދ އަތޮޅަށް ކުރައްވަމުން ގެންދާވާ ދަތުރުފުޅުގެ ތެރެއުބް އދ މަހިބަދޫގައި.


Kureege Naibu Raees Jihad Ah Dhauva Kuran Fonuvaifi - Vaguthu\nކުރީގެ ނައިބު ރައީސް އަބްދުﷲ ޖިހާދަށް ދައުވާ ކުރަން ޕްރޮސެކިއުޓާ ޖެނެރަލްގެ އޮފީހުން ކްރިމިނަލް ކޯޓަށް ފޮނުވައިފިއެވެ.\nޕްރޮސެކިއުޓަރ ޖެނެރަލްގެ އޮފީހުން ނެރުއްވާފައިވާ ބަޔާނެއްގައި ވިދާޅުވެފައި ވަނީ، ކ. ފުށިދިއްގަރުފަޅު ސްޕެޝަލް ޓޫރިސްޓް ޒޯނެއްގެ ގޮތުގައި ތަރައްޤީކުރުމުގެ މަޝްރޫޢާ ގުޅިގެން، އޭރުގެ މިނިސްޓަރ އޮފް ފިނޭންސް އެންޑް ޓެރެޜަރީގެ މަގާމުގައި ހުންނެވި ،ޢަބްދުالله ޖިހާދުގެ މައްޗަށް ދައުވާކުރަން ނިންމަވާފައިވާ ކަމަށެވެ.\nއެމަނިކުފާނަށް ދައުވާ ކުރަނީ ކޮރަޕްޝަން ހުއްޓުވުމާ މަނާކުރުމުގެ ޤާނޫނުގެ ގެ ދަށުން ރައްޔިތުންނަށް ނުވަތަ ދައުލަތަށް ފައިދާއެއް ލިބެންއޮތް ކަމެއްގައި އެނޫންގޮތަކަށް ޢަމަލުކުރުމުގެ ކުށުގައި ކަމަށާ، އެ ދަޢުވާ މިއަދު ކްރިމިނަލް ކޯޓަށް މިހާރު ހުށަހަޅާފައިވާކަން އެ ބަޔާނުގައި ވަނީ ފާހގަކުރައްވާފައެވެ.\nއެ މައްސަލައަކީ އެސެޓް ރިކަވަރީ ކޮމިޝަނުން ތަހުގީގު ކުރި މައްސަލައެކެވެ.\nޕީޖީ އޮފީހުން ވިދާޅުވީ ނޭޝަނަލް ޕްލޭނިންގ ކައުންސިލުގެ ލަފާގެ މަތިން ކ. ފުށިދިއްގަރުފަޅު ސްޕެޝަލް ޓޫރިސްޓް ޒޯނެއްގެ ގޮތުގައި ތަރައްޤީކުރުމަށްޓަކައި ސަރުކާރުގެ %50 ހިއްސާވާގޮތަށް ޖޮއިންޓް ވެންޗަރ އެގްރީމަންޓެއް ހެދުމަށް 2011 ވަނަ އަހަރުގެ ނޮވެންބަރު 22 ވަނަ ދުވަހު ވަޒީރުންގެ މަޖިލީހުން ނިންމަވާފައިވާ ކަމަށެވެ.\nއަދި އެ ނިންމުމުގައި މި މަޝްރޫޢަށް ސަރުކާރުން އެއްވެސް ފައިސާއެއް ޚަރަދުކުރަންނުޖެހޭ ގޮތަށާއި، މި މަޝްރޫޢުގެ ތެރެއިން، ބިމު ކުލި ދައުލަތަށް ލިބެންޖެހޭނެ ކަމަށް ބުނެފައިވާކަން ޕީޖީއިން ފާހަގަކުރެއެވެ.\nއެހެންނަަމަވެސް ޢަބްދުالله ޖިހާދު، މިނިސްޓަރ އޮފް ފިނޭންސް އެންޑް ޓްރެޜަރީގެ މަޤާމުގައި ހުންނަވާ ވަޒީރުންގެ މަޖިލީހުގެ ނިންމުމާ ކަނޑައެޅިގެން ޚިލާފަށް، އެކަން އެގޮތަށް ކުރަންޖެހިދާނެ އެއްވެސް ސަބަބެއް ނެތި، 2013 ވަނަ އަހަރުގެ ޖަނަވަރީ 13 ވަނަ ދުވަހު ކފުށިދިއްގަރުފަޅު ސްޕެޝަލް ޓޫރިސްޓް ޒޯނެއްގެ ގޮތުގައި ތަރައްޤީކުރުމަށްޓަކައި، ވަޒީރުންގެ މަޖިލީހުގެ ނިންމެވުމުގައި އޮތް %50 ގެ ބަދަލުގައި، ދިވެހި ދައުލަތުގެ %25 ހިއްސާ އޮންނަ ގޮތަށް ޖޮއިންޓް ވެންޗަރ ކުންފުންޏެއް ހެދުމަށް ޕްރައިމް ކެޕިޓަލް މޯލްޑިވްސް ލިމިޓަޑާއެކު އެއްބަސްވުމެއްގައި ސޮއިކުރެއްވި ކަން ޕީޖީގެ ބަޔާނުގައި ވަނީ ފަހަގަކުރައްވާފައެވެ.\nއެހެންކަމުން ޖިހާދުގެ މި ޢަމަލުގެ ސަބަބުން ރައްޔިތުންނަށާއި ދައުލަތަށް ލިބެންއޮތް ފައިދާއިން، ހަމައެކަނި ބިމު ކުލީގެ ގޮތުގައިވެސް 750,713,604 އެމެރިކާ ޑޮލަރު އުނިވެފައިވާކަމަށް ޕީޖީއިން ފާހަގަކުރައްވައެވެ.\nއަދި ދައުލަތުގެ %50 ޕަސެންޓު ހިއްސާގެ ބަދަލުގައި %25 ޕަސެންޓަށް ހިއްސާ ބަދަލުވުމުން، ކުންފުނީގެ ވިޔަފާރި ފައިދާއިން ލިބޭނެ ގެއްލުންވާކަމަށް ވެސް ޕީޖީއިން ބުނެއެވެ.\nޕްލޭނިން ކައުންސިލުން ނިންމެވީ، ބިމު ކުލި 50 އަހަރުގެ ތެރޭގައި 411،720،000 ދައްކަން ވާނެ ކަމަށާ، ޕްރައިމް ލޮކޭޝަން ޗާޖްގެ ގޮތުގައި 50 އަހަރުގެ ތެރޭގައި 192،993،750 ޑޮލަރު ދައްކަން ވާނެ ކަމަށެވެ. އެހެންނަމަވެސް ޖިހާދު ވަނީ އެއިން އެއްވެސް އެއްޗެއް ދައްކަވަން ނުޖެހޭ ގޮތަށް ފަހުން ހަމަޖައްސަވާފައެވެ.\nމި މައްސަލަ 22 އޮގަސްޓް އެންޓި 2013- ކޮރަޕްޝަން ކޮމިޝަނަށް ހުށަހެޅިއެވެ، މި މައްސަލައަކީ ފާޅުކަން ބޮޑު ގޮތެއްގައި\nކޮރަޕްޝަން ހިމެނޭ މައްސަލައަކަށްވާއިރު، މި މުޢާމަލާތުގައި ކޮރަޕްޝަން އެކުލެވިގެން ނުވާކަމަށް، 2016 ވަނަ އަަހަރުގެ ފެބުރުވަރީ 16 ގައި، އޭރު އެ ކޮމިޝަނުން ނިންމާފައިވެއެވެ. މި ނިންމުމުގައި ކޮރަޕްޝަންގެ ޢަމަލެއް އެކުލެވޭކަމަށް ބެލުމުގެ ފުރުޞަތު އޮތް ކަމަށް ބުނެ އެ މައްސަލަ ވަކި މައްސަލައެއްގެ ގޮތުގައި ތަޙްޤީޤުކޮށްދެއްވުމަށް ޕްރެޒިޑެންޝަލް ކޮމިޝަން އޮން ކޮރަޕްޝަން އެންޑް އެސެޓް ރިކަވަރީއަށް ހުށަހެޅިއެވެ.\nއޮކްޓޯބަރ 25, 2020 13:07\nތިޔަ ޕީޖީ އަކީ ހިތުހުރި ގޮތަކަށް އަމަލު ކުރާތަނެއް. ބައެއްމީހުންގެ މައްސަލަ ފޮނުވަން އިނގެނީ؟؟\nއޮކްޓޯބަރ 25, 2020 13:17\nޕީޖީޝަމީމުވަނީ ކަރުގަވާބައްދާ މީހުންގެތެރޭގަނަހިންގަން ކުއްތާއިން ގެންގުޅޭހެން\nމި ސަރުކާރުގެ ވައްކަންތައް ފޮރުވުމަށް ކުޅޭ ޑްރާމާ!\nއޮކްޓޯބަރ 25, 2020 15:05\nޕީޖީ ޝަމީމް އަކީ މިހާރު އިތުބާރު ގެއްލިފައިވާ މީހެކޭ އޭނާ ޖެހޭނީ މިހާރުން މިހާރަށް އިސްތިއުފާ ދޭންއޭ ޕީޖީ ޝަމީމް އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ އިސްތިއުފާ\nއޮކްޓޯބަރ 25, 2020 15:33\nއަމިއްލަ ފައިދާ އަށް ނޫން ގޮތަށް ދުނިޔޭގެ ގައުމު ތަކުގެ ވެރިކަމަށް އަންނަ ބަޔެއް އަދި އެއް މަމެންނަށް ފެނިފައި ނެތޭ ސަބަބަކީ އެއީ ރާއްޖޭގައި ވެސް މިހާރު ވެރިކަން ކުރާ ފަރާތުން ބުނަމުން އައީ ކުރީގައި ވެރިކަން ކުރި ވެރިމީހާ ވަނީ ދައުލަތުގެ ޚަޒާނާއިން ވައްކަން ކޮށްފައޭ ކިޔާ ވެރިކަމަށް އައީ ވައްކަން ނުކުރާނެ ކަމަށް ބުނެ ޓެސްޓަށް ދިމާވީ ކޮވިޑް ވަބާ މުޅި ދައުލަތުގެ ޚަޒާނާ ލޫޓުވާލީއޭ ކޮވިޑް ތެރޭގައި ހަކުރު ކިލޯ އެއް ސަރުކާރަށް 1600 ރުފިޔާ އަށް ވިއްކާލައިގެން މުޅިން ވަގުންނޭ މިހާރުގެ ވެރިކަމުގައި ތިބީ ކުރީ ވެރިކަމުގައި ތިބީ ބޮޑު އެއް ވަގު މިހާރުގެ ވެރިކަމުގައި މުޅިން ވެސް ވަގުން ތިބީ ދެން ކީއްކުރާނީ...\nއޮކްޓޯބަރ 25, 2020 20:31\nޢެފް ޕީ އައިޑީ ، އެއަރމޯލްޑިވްސް ، އެމްއެމް ޕީ އާރސީ ، ފެބްރުއަރީ ހަތެއްގެ ހާދިޝާ، ކޮވިޑް ކޮންޓްރޯލް އަށް ދިވެހިދައުލަތުން ގެއްލިގެން ދިޔަ އެސެޓް ތައް ރިކަވަރ ކުރަން ނުކެރެނީ އެއީ އަމިއްލަ ކަރަށް މަޅިފެތިދާނެތީކަން އެގޭ!މަހާ ވައްކަމުގެ އަޑު މިދީބުން ނުކެޑޭނެ!\nނޮވެމްބަރު 22, 2020 16:54\nބަލަ މިސަރުކާރުގަ ނޫންތަ ރައްޔިތުންނަށް ފައިދާ ނުވާގޮތަށް ވެންލޭޓަރު ގަތުމަށް 300 މިލިއަން ޑޮލަރު ބަޔަކާ ހަވާލު ކުރީ، އަދި އަދަށްވެސް އެ ވެންޓިލޭޓަރުތަކެއް ލިބިފައެއް ނެތް. ކީއްވެ އެމައްސަލަ ޝަރީއަތަށް ނުފޮނުވިގެން އުޅެނީ. ވަކިބަޔަކާ އަޅައިގަނެގެން މިއުޅެނީ މިސަރުކާރުން ކުރާވައްކަންތަށް ފޮރުވުމަށް، މިސަރުކާރުން ނުބެލިކަމަށް ވިޔަސް އަހަރުމެނ ބަލާނަން ވައްކަމެއް ކޮއްފަ ތިޔަހެނެއް ބޮދައިގެން ސަލާމަތެއް ނުވެވޭނެ.


Addu ge Tourism aa gulhey furathama bahdhaluwun rey Male'gai baahvaifi\nއައްޑޫސިޓީގެ ޓޫރިޒަމް ތަރައްޤީކުރުމަށް ކުރެވޭ ތަސައްވަރާއިގުޅޭގޮތުން ކައުންސިލުން ރައްޔިތުންނާއެކު ބޭއްވުމަށް ނިންމަވާފައިވާ ބައްދަލުވުންތަކުގެ ތެރެއިން ފުރަތަމަ ބައްދަލުވުން މިރޭ މާލޭގައި ދިރިއުޅޭ އައްޑޫގެ ރައްޔިތުންނާއެކު ބާއްވައިފިއެވެ.\nމިއީ މިސަރުކާރުގެ ވަޢުދުނާމާގެ ތެރޭގައި އައްޑޫގެ ޓޫރިޒަމަށް ބޮޑު އަހަންމިއްޔަތުކަމެއް ދެއްވައި ގިނަ ވައުދުތަކެއްވެ އެކަންކަން ހަގީގަތަކަށް ހެދުމަށް ސަރުކާރުން ފަށާފައިވާ މަސައްކަތުގެ ދަށުން އައްޑޫގެ ކަންކަންރޭވިފައިވާ ގޮތް ރައްޔިތުންނާ ހިއްސާކޮށް ޚިޔާލު ހޯދައި، ރައްޔިތުން ވީހާވެސް ބޮޑަށް ބައިވެރިކޮށްގެން މަސައްކަތް ކުރިއަށް ގެންދިޔުމުގެ މަޤްޞަދުގައި ބާއްވާ ބައްދަލުވުންތަކެއްކަމަށް އައްޑޫސިޓީ ކައުންސިލުން ވިދާޅުވެއެވެ.\nމާލޭގައި ދިރިއުޅޭ އައްޑޫގެ ރައްޔިތުންނާއެކު ބޭއްވިމި ބައްދަލުވުން އޮތީ މިރޭ 20:30 ގައި މާބަލް ހޮޓެލްގައެވެ. އައްޑޫގެ ޓުއަރިޒަމާއި ގުޅޭ ދެވަނަ ބައްދަލުވުން ހުޅުދޫ އަދި މީދޫގެ ރައްޔިތުންނާ އެކު އޮންނާނީ މިމަހުގެ 15 ވަނަ ދުވަހު އަތޮޅު މަދުރަސާގައެވެ. މަރަދޫ، މަރަދޫފޭދޫ އަދި ފޭދޫގެ ރައްޔިތުންނާ ބައްދަލުކުރުންސެޕްޓެމްބަރ 16 ވަނަ ދުވަހު ބޭއްވުމަށް ހަމަޖެހިފައިވާއިރު، ހިތަދޫގެ ރައްޔިތުންނާ ބައްދަލުކުރުމަށް ހަމަޖެހިފައިވަނީ މިމަހުގެ 17 ވަނަ ދުވަހު ޝަރަފުއްދީން ސްކޫލުގައެވެ.\nއައްޑޫސިޓީގެ ކައުންސިލް ހުރިހާ މެމްބަރުން މާލެއަށް ކުރައްވަމުން ގެންދަވާ ދަތުރު ގައި އިއްޔެ ވަނީ ޓުއަރިޒަމް މިނިސްޓަރާއެކުވެސް ބައްދަލުވުމެއް ބާއްވާފައެވެ. އެބައްދަލުވުމުގައި ހަންކެޑެ ސަރަހައްދު އިންޓަގްރޭޓެޑް ޓޫރިޒަމް ސަރަހައްދެއްގެ ގޮތުގައި ތަރައްޤީކުރުމާއި ގެސްޓްހައުސް ވިޔަފާރިއަށް ބިން ދޫކޮށް އާންމުންނަށް ހުޅުވާލުމާއި އެތެރޭގެ އުދުހުންތަކުގެ އަގުތައް ފަތުރުވެރިންނަށް ކުޑަކޮށްދިނުމަށް މަސައްކަތްކުރުމާ ގުޅޭގޮތުން މަޝްވަރާ ކުރެވުނެވެ.\nއެބައްދަލުވުމުގައި ޓޫރިޒަމް މިނިސްޓަރ ޢަލީ ވަހީދު ވަނީ އައްޑޫގެ ޓުރިޒަމް ތަރައްޤީކުރުމަށް ސަރުކާރުން މަސައްކަތް ކުރައްވަމުން ގެންދަވާ ވާހަކަ ތަކުރާރުކުރައްވާ އެކަންކަމުގެ އަމަލީ މަސައްކަތް ފެށުމުގެ އުފާވެރި ޚަބަރު ވަރަށް އަވަހަށް ރައީސުލްޖުމްހޫރިއްޔާ އިޢުލާން ކުރައްވާނެކަމަށް ވިދާޅުވެފައެވެ.


އަމިއްލަ އެދުން ދޫކޮށް ރައްޔިތުންގެ ލާބައަށް މަސައްކަތް ކުރަންޖެހޭ:ސިރިސޭނާ | Jazeera\tއަމިއްލަ އެދުން ދޫކޮށް ރައްޔިތުންގެ ލާބައަށް މަސައްކަތް ކުރަންޖެހޭ:ސިރިސޭނާ - Jazeera\nއަމިއްލަ އެދުން ދޫކޮށް ރައްޔިތުންގެ ލާބައަށް މަސައްކަތް ކުރަންޖެހޭ:ސިރިސޭނާ\nސަދާ ސައީދު April 11, 2019 543 views0\nކޮންމެ ޕާޓީއަކުން ކުރިމަތިލާފައިވާ މެމްބަރަކަށް ވިޔަސް، މަޖިލީޖަށް އިންތިހާބުވާ ހިސާބުން އަމިއްލަ އެދުންތަކާއި، ޕާޓީގެ ޙިޔާލުތަކަށް ދޫކޮށް އެހިސާބުން މަސައްކަތް ކުރަންޖެހޭނީ ރައްޔިތުންގެ ލާބައާއި މަންފާއަށް ކަމުގައި ސްރީލަންކާ ގެ ރައީސް މައިތިރިޕާލާ ސިރީސެނާ ވިދާޅުވެއްޖެ އެވެ.\nޕޮލޮންނަރުވަ ކައުންސިލްގެ އާ އިމާރާތް ހުޅުވައިދިނުމުގެ ރަސްމިއްޔާތުގައި ވާހަކަ ދައްކަވަމުން ސިރިސޭނާ ވިދާޅުވީ އިންތިހާބުގައި ކޮންމެ ޕާޓީއަކުން ކުރިމަތިލައި ކޮންމެ ޕްލެޓްފޯމެއްގައި ހޮވުނު ނަމަވެސް ރައްޔިތުންގެ ބޭނުންތައް މަޖިލީހުގެ ތަޅުމާ ހަމައަށް ގެނެސްދީ އެކަންކަމުގައި ބަހުސްކޮށް ހައްލެއް ހޯދަން މެންބަރުން މަސައްކަތް ނުކުރާނަމަ ރައްޔިތުންނަށް ދިމާވާ ދަތިކަން އިތުރުވެ ކަންކަން ދެނެގަންނަން ސަރުކާރަށް އުނދަގޫވާނެ ކަމަށެވެ.\n"ކަން މިހެން އޮތްއިރު ރައްޔިތުންނަށް ފަސޭހަ ކޮށްދިނުމަށް ކުރެވެން އޮތް ހުރިހާ މަސައްކަތެއް ކުރުމަކީ އެ ރައްޔިތުން ތަމްސީލުކުރާ މެންބަރުންގެ ވާޖިބެއް"، ރައީސް ސިރީސެނާ ވިދާޅުވި އެވެ.\nމީގެ އިތުރުން ގައުމީ ތަރައްގީއަށާއި ކުރިއެރުމަށް އޮންނަ އެންމެ ބޮޑު ގޮންޖެހުމަކީ އިންތިހާބުވެގެން އަންނަ މެންބަރުން ރައްޔިތުންނަށް ވެފައިވާ ވައުދުތައް ފުއްދާދިނުމުގައި ފަރުވާ ކުޑަކޮށް އެކަމުގައި ފެއިލްވުމުގެ ސަބަބުން ކަން ސްރީލަންކާގެ ރައިސްވަނީ ފާހަގަކުރައްވާފައެވެ.


SunOnline: TMA ge operations fulhaakoh ethereyge udhuhun fashanee\nޓީއެމްއޭގެ އޮޕަރޭޝަންސް ފުޅާކޮށް އެތެރޭގެ އުދުހުން ފަށަނީ\nއައިޝަތު ފަރީޙާ 23 Feb 2021, 11:11\nޓީއެމްއޭ އިން ވަނީ އޭޓީއާރު މަރުކާގެ ބޯޓެއް ގެނެސް އެތެރޭގެ އުދުހުންތައް ފަށަން ތައްޔާރުވެފައި --- ފޮޓޯ: ޓީއެމްއޭ\nޓްރާންސް މޯލްޑިވިއަން އެއާވޭސް، (ޓީއެމްއޭ)ގެ އޮޕަރޭޝަންތައް ފުޅާކޮށް ވީލް ބޭސްޑް އޮޕަރޭޝަންތައް ފަށަން ތައްޔާރުވެއްޖެއެވެ.\nދުނިޔޭގެ އެންމެ ބޮޑު ސީޕްލޭން އޮޕަރޭޓަރު، ޓީއެމްއޭގެ ފްލީޓުގައި 56 ސީޕްލޭން މިހާރު އޮތްްއިރު، މިއަހަރުގެ ތިންވަނަ ކުއާޓަރާއި ހަމައަށް އިތުރު ހަތަރު ބޯޓު ގެނެސް މި އަދަދު 60 އަށް އިތުރު ކުރަން ވަނީ ނިންމައިފައެވެ.\nޓީއެމްއޭ އިން ބުނީ ސީޕްލޭން އޮޕަރޭޝަންސް ފުޅާ ކުރުމުގެ އިތުރުން ވީލް ބޭސްޑް އޮޕަރޭޝަންތައް ފެށުމަށް ނިންމައި އޭޓީއާރު މަރުކާގެ މަތިންދާބޯޓެއް ގެނައުމަށްވެސް ނިންމާފައިވާ ކަމަށެވެ.\nއެ އޮޕަރޭޝަންތަކަށް އެ އެއާލައިނުގެ ބޭސްއެއްގެ ގޮތުގައި ޅ. މަޑިވަރު އެއާޕޯޓު ބޭނުން ކުރަން ނިންމާފައިވާއިރު، ވީލް ޕްލޭން ހެނގަރެއް އެ އެއާޕޯޓުގައި ގާއިމް ކުރާނެއެވެ.\nމަޑިވަރު އެއާޕޯޓަކީ ކުރެއްދޫ ހޯލްޑިންގްސް އިން ތަރައްގީކުރާ އެއާޕޯޓެކެވެ.\nޓީއެމްއޭގެ ސީ ޕްލޭނެއް: --- ފޮޓޯ: ޓީއެމްއޭ\nފަތުރުވެރިންނަށް ރާއްޖޭގެ ގުދުރަތީ ރީތިކަން މަތިން ބަލާލުމަށް އޮތް އެންމެ އެކަށޭނަ، އަދި ފުރިހަމަ ގޮތަކީ ސީޕްލޭން ދަތުރުތައް ނަމަވެސް ވީލް ބޭސްޑް އޮޕަރޭޝަންސް ފަށަން ނިންމީ އެ އެއާލައިނުގެ އޮޕަރޭޝަންތައް 24 ގަޑިއިރު ބޭއްވުުމަށް ކަމަށް ޓީއެމްއޭ އިން ވަނީ ބުނެފައެވެ.\nސީޕްލޭން ދަތުރުތައް ރޭގަނޑު ނުބޭއްވޭއިރު، އޭޓީއާރު މަރުކާގެ ބޯޓާއެކު، ރިސޯޓު ޓްރާންސްފާތައް 24 ގަޑިއިރު ކުރިއަށް ގެންދެވޭނެ ކަމަށް ޓީއެމްއޭ އިން ވަނީ ބުނެފައެވެ.\nޓީއެމްއޭ އިން ރާއްޖޭގައި އޮޕަރޭޓު ކުރާތާ 30 އަހަރު ވެފައިވާއިރު އެ އެއާލައިނުން އެންމެ ފުރަތަމަ އޮޕަރޭޝަންތައް ފެށީ 1989 ވަނަ އަހަރު "ހަމިންބާޑް އައިލެންޑް ހެލިކޮޕްޓާސް" ގެ ނަމުގައި ހެލިކޮޕްޓަރ ފްލީޓަކާ އެކުއެވެ. އޭގެ ފަހުން ހަމިން ބާޑް އައިލެންޑް އެއާވޭސް އަށް ނަން ބަދަލު ކުރިއެވެ. 1997 ވަނަ އަހަރުން ފެށިގެން ސީޕްލޭންގެ އޮޕަރޭޝަންސް ފަށައި ރާއްޖެ އަންނަ ޓޫރިސްޓުން ރިސޯޓުތަކަށް އުފުލުމުގައި އެންމެ ފުޅާ އޮޕަރޭޝަން ކުރިއަށް ގެންދާ އެއާލައިނަކަށް ޓީއެމްއޭ ވަނީ ވެފައެވެ.\nޓީއެމްއޭ އިން 80 ރިސޯޓަކަށް ދަތުރުތައް ބާއްވައެވެ. ދުވާލެއްގެ މައްޗަށް 150 ފްލައިޓު ޓީއެމްއޭ އިން އެވްރެޖުކޮށް ބާއްވާއިރު މިއީ ރާއްޖޭގެ މައި އެއާޕޯޓާއި ރިސޯޓުތައް ގުޅާލުމުގައި އެންމެ މުހިއްމު ދައުރެއް އަދާކުރާ އެއާލައިނެވެ.\nވޯލްޑްސް ޓްރެވަލް އެވޯޑްސްގައި ލީޑިން ސީޕްލޭން އޮޕަރޭޓަރ 2020 ގެ އެވޯޑު ޓީއެމްއޭ އަށް ވަނީ ލިބިފައެވެ.\nދުނިޔޭގެ އެންމެ ބޮޑު ސީޕްލޭން އޮޕަރޭޓަރު، ޓީއެމްއޭ އިން ވީލް ބޭސްޑް އޮޕަރޭޝަންތައް ފަށަން ތައްޔާރުވިއިރު، ރާއްޖޭގައި ސީޕްލޭންގެ ހިދުމަތް ފޯރުކޮށްދޭ މަންޓާ އެއާ އާއި ގައުމީ އެއާލައިން މޯލްޑިވިއަން އިން ވެސް ސީޕްލޭން އަދި ވީލް ބޭސްޑް އޮޕަރޭޝަންތައް ކުރިއަށް ގެންދެއެެވެ.\nގްލޯބަލް ޕީސް ޓޫރިޒަމް ފޯރަމް ނިންމާލައިފި\nޖަވާބެއް އިސްލާހު ކުރަން މިނިސްޓަރު މައުސޫމް މަޖިލީހަށް\nޕްރޮމިސް ސަސްޓެއިނަބިލިޓީ އެވޯޑު ފަސް ފަރާތަކަށް ދީފި


Report kungnah, fennan othee Niyaz ge ihulaastheri masakkaiy! | Mihaaru\nކުރީގެ އޮޑިޓަ ޖެނެރަލް ނިޔާޒް: އެމްއެމްޕީއާރުސީގެ ޚިޔާނާތާ ގުޅިގެން 2014 ގައި ނެރުއްވި އޮޑިޓް ރިޕޯޓަށް ދައުލަތުގެ އެއްވެސް މުއައްސަސާއަކުން އަމަލެއް ނުކުރި.\nރިޕޯޓް ކުންޏަށް، ފެންނަން އޮތީ ނިޔާޒްގެ އިޚްލާސްތެރި މަސައްކަތް!\n29 އޮކްޓޯބަރ 2019 - 09:56 62 comments\nއެމްއެމްޕީއާރުސީގެ ޚިޔާނާތް އާއްމުވި، އޮޑިޓް ރިޕޯޓް ނެރުނަ ނުދޭން އެ އޮފީސް ރޯކޮށްލަން ވިސްނި އެވެ. ކުރީގެ ނައިބު ރައީސް އަހްމަދު އަދީބަށް ފުލުސް އޮފީހުގެ ތެރެއިން ޖަރީމާތައް ހިންގައިދިން ފުލުހުންނާ ދެމެދު އެ ވާހަކަ ދެކެވުނެވެ. އެ ފުރުސަތު ހޯދަން ކުރީގެ އޮޑިޓަ ޖެނެރަލް ނިޔާޒް އިބްރާހީމްގެ ފަހަތުން ފާރަ ވެސް ލި އެވެ. އޭނާ އަށް އެކަން އެނގިވަޑައިގަތުމުން، ލިބިވަަޑައިގަތީ ހައިރާން ކަމެވެ.\n"ހިތަށްއެރީ، ހާދަހާ ނުބައި، ނުލަފާ ބައެއްގެ ވިސްނުމެކޭ. މީހުންގެ ފުރާނަ އަށް، ދައުލަތުގެ ތަކެއްޗަށް ގެއްލުންދޭން ޖެހިލުމެއް ނެތި ރޭވުންތަކެއް ރާވާނީ ހާދަ ވިސްނުން ނުބައިވީމާއޭ،" ނިޔާޒް "މިހާރު" އަށް ވިދާޅުވި އެވެ.\nފުލުހަކަށް އަދީބު ކުރެއްވި ކަމަށް ބުނާ މެސެޖް. ނިޔާޒް ކުރިމަތި ކުރަމުންދާ އުނދަގުލުގެ ސަބަބުން އޭނާގެ އޮފީސް ރޯކޮށްލަން ޖެހޭ ކަމަށް އަދީބު ވިދާޅުވި ކަމަށް ތަހުގީގު ރިޕޯޓުގައިވޭ.\nއެކަމަކު އެ ދަރަޖަ އަށް ކަންކަން ހިނގައިދާނެ ކަމަށް އޭނާ ހުންނެވީ ތައްޔާރުވެވަޑައިގެންނެވެ. މީގެ ފަސް އަހަރު ކުރިން މިއަދު، އޮކްޓޯބަރު 29، 2014 ގައި، ނެރުއްވި އޮޑިޓް ރިޕޯޓުގެ މަސައްކަތް ފެއްޓެވި ހިސާބުން އޭނާ އަށް ކުރިމަތިވީ ނުރައްކަލެވެ. އޭނާ އޮޑިޓުން ހާމަވާން އޮތީ، ސަރުކާރުގައި އޭރު އެންމެ ނުފޫޒު ގަދަ މިނިސްޓަރު އަދި ފަހުން ނައިބު ރައީސަކަށް ވެވަޑައިގަތް އަދީބަށް ތުހުމަތު ކުރެވުނު ޚިޔާނާތެވެ.\nއެކަން ފަޅާއަރާފާނެތީ، ނިޔާޒަށް އެތައް އިންޒާރެއް ލިބުނެވެ. އެއްބަނޑުއެއްބަފާ މީހުންނާއި ޅިޔަނުންނާއި ފަހަރިން ހިމެނޭ ގޮތުން، އާއިލާގެ 14 މީހެއްގެ ފޯނަށް މަރުގެ އިންޒާރު ފޮނުވި އެވެ. އޮޑިޓުގެ މަސައްކަތް ހުއްޓުވަން ކަމާ ބެހޭ އިދާރާތައް މެދުވެރިކޮށް ހުރަސްތައް ކުރިމަތިކުރުވި އެވެ. އެވަރުން ކާމިޔާބު ނުވުމުން، ރައްޔިތުންގެ މަޖިލީސް މެދުވެރިކޮށް ގާނޫނާ ޚިލާފަށް ނިޔާޒް، މަގާމުން ވަކިކުރީ އެވެ. އޭގެ ފަހުން، އެ ވާހަކަތައް ތަކުރާރު ކުރައްވަން ފެއްޓެވެމުން ދެއްކީ ހައްޔަރު ކުރުމުގެ ބިރެވެ. ޖަލުގެ ގޮޅި އަށް ނުވަދެ ސަލާމަތްވެވުނީ ހަމަ ކިރިޔާ އެވެ! އަމިއްލަ ގައުމު ދޫކުރައްވައި ސްރީ ލަންކާ އަށް ދިރިއުޅުން ބަދަލު ކުރެއްވީ ފުރާނަ އަށް ނުރައްކާވުމުގެ ބިރު އޮތުމުން ކަމަށް ނިޔާޒް ވިދާޅުވި އެވެ.\nގާނޫނުއަސާސީން ޒިންމާތަކެއް ހަވާލުކޮށްފައިވާ ދައުލަތުގެ އޮޑިޓަ ޖެނެރަލަށް މި ދަރަޖަ އަށް ނުރައްކަލާ ކުރިމަތިލައްވައި ނެރުއްވި ރިޕޯޓް ލީ "ކުނި ވަށިގަނޑަށެ"ވެ. އޭނާގެ ބޮލުގައި އެޅުވީ ސިޔާސީ ގޮތުން ސަރުކާރުގެ އަގު ވައްޓާލަން އުޅުމުގެ ބަދުނާމެވެ. ޚިޔާނާތް ހިންގި ގޮތާއި ފައިސާ ދައުރުވަމުން ދިޔަ ގޮތް ތަފްސީލްކޮށްދެއްވުމުން ވެސް އެއްވެސް އިދާރާއަކުން އަޅައެއް ނުލި އެވެ. ދައުލަތުގެ ޚަޒާނާ ހުސްކުރި އިރު ވެސް ތިބީ ދެ އަތް އުރާލައިގެން ބަަލާށެވެ. ނުވަތަ އެކަމުގައި ބައިވެރިވެ، ފޮރުވައިދިނީ އެވެ.\nހަމައެކަނި އަދަބު ލިބުނީ އަޅުގަނޑަށް، އެއީ މަގާމުގެ ޒިންމާއަދާކުރީތީ. --ނިޔާޒް\nއޭރުގެ ރައީސް އަބްދުﷲ ޔާމީނާއި އެންޓި ކޮރަޕްޝަން ކޮމިޝަނާއި ފުލުހުންނާއި ރައްޔިތުންގެ މަޖިލީހުން ވެސް އެ ރިޕޯޓަށް އަމަލު ނުކުރުމުގެ ނަތީޖާ އަދި ނުހުއްޓުވި ސަބަބު ވެސް އެ އޮތީ އަދަދުތަކުން ފެންނާށެވެ. ދައުލަތުގެ ބައިވެރިވުމާ އެކު އެމްއެމްޕީއާރުސީ މެދުވެރިކޮށް ހިންގީ 3.3 ބިލިއަން ރުފިޔާގެ ޚިޔާނާތެކެވެ. ބައިވެރިވި މީހުންނާއި މަންފާ ލިބުނު މީހުންގެ އަދަދު އުޅެނީ 267 ގަ އެވެ.\nއަލްޖަޒީރާ އިން ރާއްޖެއާ ގުޅޭ ގޮތުން ތައްޔާރުކުރި ޑޮކިއުމެންޓްރީގެ ޓްރެއިލާއަކުން ނަގާފައިވާ ސްކްރީން ޝޮޓެއް.\nސިޔާސީ ބާރުވެރިކަން ހޯދަން މުއައްސަސާތަކުގެ ގާނޫނީ ބާރުވެރިކަން ކަނޑުވައި މުޅި ދައުލަތް ފޭލްކޮށްލި މި ޚިޔާނާތުގެ ފެށުން ހާމަވިތާ ފަސް އަހަރު ވި އިރު ވެސް ފެންނަން އޮތީ އަދަދުތަކެއް އެކަންޏެވެ. އެޅުނު ފިޔަވަޅެއް ނެތެވެ. އެކަމަކު މި ވެރިކަން ފެށުމާ އެކު މުޅި ޚިޔާނާތް ހިނގި ގޮތް އަލުން ވަނީ ތަހުގީގު ކުރަން ފަށައިފަ އެވެ. އެކަމުގައި އެންމެ އިސްކޮށް އުޅުއްވި އަދީބުގެ މައްޗަށް ވަނީ ހަތް ދައުވާއެއް ވެސް އުފުލައިފަ އެވެ.\nއެންމެ އަންތަރީސްވާ ކަމަކީ އެކަނި އެކަކަށް ދައުލަތެއްގެ ނިޒާމް މިވަރަށް ހަރާބްކޮށްލެވުނުކަން. ފެނުނީ ނިޒާމްގެ ދޯހަޅިކަން، ހިންގަން ތިބި މީހުންގެ އިޚްލާސްތެރިކަމެއް ނެތް ކަން އެބަ އިހްސާސް ކުރެވޭ. --ނިޔާޒް\nނިޔާޒް މިކަމާ އަދިވެސް ހިތާމަކުރައްވަ އެވެ. އެކަމަކު އޭނާ އަށް ލިބިވަޑައިގަންނަވާ ހިތްހަމަޖެހުމަކީ ހައްގުގެ މަގުގައި އެކަނި ހުންނަވައިގެން ނަަމަވެސް ގާނޫނީ ޒިންމާ ފުރިހަމަ އަށް އަދާކުރެއްވުނު ކަމެވެ. އެއީ އޭނާ ފަޚުރުވެރިވެވަޑައިގަންނަވާ ކަމެކެވެ.\nނިޔާޒް ވިދާޅުވި ގޮތުގައި އެމްއެމްޕީއާރުސީގެ އޮޑިޓުގެ މަސައްކަތް ފެއްޓެވީ، ބޮޑު ޚިޔާނާތެއް ހިނގާ ކަން އޭރުގެ ރައީސްގެ އަރިސް މެމްބަރެއްގެ ގޮތުގައި ހުންނެވި ދިއްގަރު ދާއިރާގެ ކުރީގެ މެމްބަރު އަހްމަދު ނާޒިމް ސަމާލުކަމަށް ގެންނެވުމުންނެވެ. ސިޔާސީ ރިޕޯޓެއް ކަމުގެ ތުހުމަތު އެ ސަބަބާ ހެދި އެޅުވިޔަސް އޭނާ ކުރެއްވީ އިޚްލާސްތެރި މަސައްކަތެއް ކަން މިއަދު ފެންނަން އޮތް ކަމަށް ނިޔާޒް ވިދާޅުވި އެވެ.\n"ނާޒިމް ވިދާޅުވީމަ މިނިވަންވާން ވެގެން ނުބެލީއޭ ކިޔައި ހުރި ނަމަ އަޅުގަނޑު ކިހިނެއްތޯ މިއަދު ރައްޔިތުންނަށް ޖަވާބުދާރީވާނީ؟ ކޮންމެ މީހަކު ހުށަހަޅައިގެން ވެސް އަޅުގަނޑުގެ މަގާމުގެ މަސްއޫލިއްޔަތާއި ޒިންމާއަކަށް ވާނީ އެކަން ބެލުން. އެ ޒިންމާ އަޅުގަނޑު އަދާކުރިން،" ނިޔާޒް ވިދާޅުވި އެވެ.\nޚިޔާނާތް ފެށި ހިސާބުން ހުއްޓުވައިދޭން އެދިވަޑައިގަތް!\nޚިޔާނާތް ފެށީ ސަރުކާރު ހިއްސާވާ ކުންފުނިތަކަށް ޑޮލަރު ގަތުމުގެ ނަމުގަ އެވެ. އެކަމަކު އެ ފައިސާ ދައުރުވަމުން ދިޔައީ، އޭރުގެ އެންމެ ނުފޫޒުގަދަ ވަޒީރު، އަދީބުގެ ހިއްސާ އޮންނަ ކުންފުނިތަކަށް ކަން އޮޑިޓް ރިޕޯޓުގައި އޮތެވެ. ދައުލަތުގެ ފައިސާ ޖަމާކުރަމުން ދިޔަ އަދީބުގެ ހިއްސާ އޮންނަ މޮންޓިލިއޯނަކީ ވެސް ގިނަ އަދަދެއްގެ ފައިސާ ދައުރުކުރެވޭނެ ފަދަ ވިޔަފާރިއެއް ކުރާ ކުންފުންޏެއް ނޫން ކަން ވެސް އޮޑިޓުގައި ތަފްސީލް ކޮށްދީފައި އޮތެވެ.\nއެ ކުންފުނިން 2011 ގައި ކުރީ 70،000ރ.ގެ ވިޔަފާރި ކަމާއި 2012 ވަނަ އަހަރު އެއްވެސް ވިޔަފާރިއެއް ހިންގާފައި ނުވާކަން އޮޑިޓް ރިޕޯޓުގައިވެ އެވެ. އެކަމަކު، 2012-2014 އަށް އެ ކުންފުނީގެ ތެރެއިން 3.6 މިލިއަން ރުފިޔާ އާއި 6.8 މިލިއަން ޑޮލަރު ދައުރުވެފައިވާ ކަމަށް އޮޑިޓް ރިޕޯޓުގައި ހާމަކުރި އެވެ.\nމޮންޓިލިއޯން އާއި މިލޭނިއަމް ކުންފުންޏަށް ދައުލަތުގެ ފައިސާ ޖަމާކުރި މައްސަލަ ބަލައި، ޒިންމާވާން ޖެހޭ ފަރާތްތަކަށް ފިޔަވަޅު އަޅަން ވެސް ރިޕޯޓުގައި ނިޔާޒް އެދިވަޑައިގަތެވެ.\n"އޭރުގައި ވެސް އަދީބުގެ ޕްލޭނަކީ ފެންނަން ހުރި މައުލޫމާތުތަކުން އެނގުނު ގޮތުގައި 2014ގެ ރައްޔިތުންގެ މަޖިލީހުގެ އިންތިޚާބުގެ މެޖޯރިޓީ، ފައިސާގެ ނުފޫޒުން ހޯދުން، ދައުލަތުގެ ފައިސާ ބޭނުންކުރަން ފެށީ އެ ބޭނުމަށް،" ނިޔާޒް ވިދާޅުވި އެވެ.\nއޮޑިޓަށް މައުލޫމާތު ނުދޭންވެގެން އެކި އިދާރާތަކުން ވަންހަނާ ކުރުމުން ގާނޫނީ ފިޔަވަޅު އަޅާނެ ކަމުގެ އިންޒާރު ދެއްވުމުން، އޭނާ ދެން ކުރިމަތިލައްވަން ޖެހިވަޑައިގަތީ އަދީބާ އެވެ.\nޚިޔާނާތުގެ މައްސަލަ އަލުން ތަހުގީގު ފަށައި ދައުވާ އުފުލާފައިވާ އަދީބު -- ފޮޓޯ:/ މިހާރު\n"ޗައިނާގައި ހުންނަވައި އަދީބް ގުޅުއްވާފައި ވިދާޅުވި ނިޔާޒް ތި ކުރައްވަނީ ޒާތީ މަސައްކަތެކޭ. ތިމަންނައަކީ ތި ކަހަލަ ކަމެއްގައި ހިމެނޭ މީހެއް ނޫނޭ. ތިކަހަލަ އެއްވެސް ކަމެއް ނުހިނގައޭ ދައުލަތުގެ ތެރޭގައި. ތި ކަންތައް ހުއްޓާލާށޭ. ތިގޮތަށް ދިމާކުރާ ކަމަށްވަންޏާ އޭގެ ނަތީޖާ ރަނގަޅެއް ނުވާނެއޭ،" ނިޔާޒް ވިދާޅުވި އެވެ.\n"އަޅުގަނޑު ދެންނެވިން އޮޑިޓަ ޖެނެރަލްގެ އޮފީހުގެ ޒިންމާއަކީ ޝައްކެއް އަތުވެއްޖިއްޔާ އެކަން ބެލުމޭ. އޭގައި ހަގީގަތެއް ވޭތޯ ނުވަތަ ނޫންތޯ. އެ ގާނޫނީ ޒިންމާ އަދާކުރައްވަން ހުރަސްނާޅުއްވާށޭ."\nނިޔާޒް ވިދާޅުވި ގޮތުގައި އޮޑިޓަ ޖެނެރަލްގެ އޮފީހުގެ މަސްއޫލިއްޔަތު އަދާކުރަން ކަމާ ބެހޭ އިދާރާތަކުން އެއްބާރުލުން ދޭނެ ކަމަށް އުއްމީދު ކުރެއްވި ނަމަވެސް ކަން ހިނގީ މުޅިން އިދިކޮޅަށެވެ. ރައްޔިތުންގެ މަޖިލީހާއި ސަރުކާރާއި ފުލުހުންނާއި މީރާ އާއި އެޓާނީ ޖެނެރަލްގެ އޮފީސް ފަދަ މުއައްސަސާތަކުން ލިބުނު ޖަވާބުތައް އަދިވެސް ގަބޫލުކުރައްވަން ދަތި ކަމަށް ވިދާޅުވި އެވެ.\nއޮޑިޓް އޮފީހުގެ މުވައްޒަފުން އޮޑިޓަށް ދިޔައީމަ ބުނެފައި އެބަހުރި އެ މުވައްޒަފު، ކުޑަދޮރުން ބޭރަށް ހޫރުވާލާނަމޭ. މި ދަރަޖަ އަށް ދަތިކޮށް، ބިރުދެއްކި. --ނިޔާޒް\nކޮބައިތޯ އިންސާފާއި އަދުލު؟\nނިޔާޒް ގަބޫލުކުރައްވާ ގޮތުގައި، ދައުލަތުގެ މުއައްސަސާތަކުގެ އިހުމާލުން އޭނާ އަށް ވަނީ ނުހައްގު އެތައް އަނިޔާއެއް ލިބިފަ އެވެ. ކުށަކީ ކުރެއްވި ހުވަޔާ އެއްގޮތަށް މަގާމުގެ ޒިންމާ އަދާކުރެއްވުން ކަމަށް އޭނާ ތަކުރާރުކުރައްވަ އެވެ.\nސިޔާސީ ބޭނުމަށް، ގާނޫނާ ޚިލާފަށް އޭނާ މަގާމުން ވަކިކުރި މައްސަލައިގައި، އިންސާފަށް އެދި ކަމާ ބެހޭ އިދާރާތަކަށް ހުށަހެޅުއްވި ކަމަށް ވިދާޅުވި އެވެ. ކޯޓަށް ހުށަހެޅުއްވި މައްސަލައިގައި އެންމެ އަޑު އެހުމެއް ބާއްވައި، އިތުރަށް ކުރިއަކަށް ނުގެންދެ އެވެ.\nއޮޑިޓިންގެ ދާއިރާ އިން ކުރިއަށް ވަޑައިގަތުމުގެ ވިސްނުން މުޅި އުމުރުގައި ގެންގުޅުއްވި ނަމަވެސް ނުހައްގުން ވަޒީފާ އިން ވަކިކުރި މައްސަލަ މި ސަރުކާރުން އެކުލަވާލި ކޮމިޓީއަކަށް ހުށަހެޅުއްވި އެވެ. އެކަމަކު، ރައީސް އޮފީހުގައި އޮންނަ އެ ކޮމިޓީގެ ޖަވާބުން ވެސް އިންސާފު ނުލިބޭނެ ކަން ޔަގީންވެވަޑައިގެންފައިވާ ކަަމަށް ނިޔާޒް ވިދާޅުވި އެވެ.\nއަލްޖަޒީރާގެ ތަހުގީގީ ރިޕޯޓަށް ނިޔާޒް މައުލޫމާތު ދެއްވަނީ: އޭނާ މަގާމުން ވަކިކުރީ ސަރުކާރުގެ ތެރޭގައި ހިނގި ކޮރަޕްޝަންގެ އަމަލުތައް ފަޅާ އަރުވާލުމުން ކަމަށް އޭނާ ވިދާޅުވި.\n"އަޅުގަނޑުގެ ވެސް ހައްގުތަކެއް ވާނެ. މަގާމުގެ މަސްއޫލިއްޔަތު އަދާނުކޮށް ދިވެހިރާއްޖެ އަށް ބޭވަފާތެރިވީ މީހުންނަށް ވެސް ދައުލަތުން ދޭން ޖެހޭ ހުރިހާ އިނާޔަތްތަކެއް ދީފައި ވަޒީފާތަކުން ދުރުކުރީ. އެކަމަކު އަޅުގަނޑު ގެއަށް ފޮނުވާލީ ގާނޫނުތަކުގައި ބުނާ އެންމެ އަސާސީ ހައްގުތައް ވެސް ފުރިހަމަނުކޮށްދީ،" ނިޔާޒް ވިދާޅުވި އެވެ.\n"މި ސަރުކާރު އައުމަށް ފަހު ވެސް ކުރިން ވަޒީފާތަކުން ވަކިކޮށްފައި ތިބި މީހުންގެ މަގާމް ރުޖޫއަކޮށް ބަދަލުތަކެއް ދީފި، އެކަމަކު މި ކޭސްގައި އަމަލުކުރާ ގޮތް ތަފާތު."\nކުރީ ސަރުކާރުން ރޭވިގެން ހިންގަން ފެށި ޚިޔާނާތުގެ ވާހަކަ ފުރަތަމަ އާންމުވިތާ ފަސް އަހަރުވި އިރު އެ މައްސަލައިގައި އެއްވެސް މީހަކަށް ހައްގު އަދަބު ނުލިބޭ ކަން ނިޔާޒް ގަބޫލުކުރައްވަ އެވެ. އެކަން ރާވައި ހިންގި މީހުންނާއި އެނގި ތިބެ މަންފާ ލިބުނު މީހުން މިނިވަންކަމުގައި ތިބުމަކީ ނިޔާޒް ހިތާމަކުރައްވާ ކަމެކެވެ. އޭގެ އިތުރުން، ދައުލަތަށް ގެއްލުނު ލޯ ލާރިއެއްގެ މިންވަރު ވެސް ޚަޒާނާ އަށް އަނބުރާ ޖަމާކޮށްފައި ނުވުމަކީ، އޭނާގެ ކަންބޮޑުވުމެކެވެ.\nދައުލަތުގެ ބޮޑެތި މަގާމްތަކާ، ބޮޑެތި މުސާރަދީފައި ހަވާލުކޮށްފައި ތިބި މީހުންގެ ފަރާތުން ރައްޔިތުންނަށްޓަކައި އަދާކޮށްދޭން ޖެހޭ ހައްގުތައް އަދާކުރެވޭތޯ؟ މިއީ، ދިވެހިރާއްޖޭގެ ތާރީޚުގައި އެންމެ ބޮޑު ޚިޔާނާތް. އިންސާފުގެ ކުރިމައްޗަށް ގެނެވުނު މީހެއް ނެތް. ކޮންކަމެއްތޯ ފަސް އަހަރުން ހާސިލްކުރެވުނީ؟ އަދިވެސް އެ ވާހަކަ ދެއްކުން ފިޔަވައި އިތުރު ކަމެއް ނުކުރެވޭ ނޫންތޯ؟\nނިޔާޒް އެ ވިދާޅުވަނީ ތެދެކެވެ؛ މިހާތަނަށް އެޅުނު ފިޔަވަޅެއް ނެތެވެ. ފަސް އަހަރުގެ ތެރޭގައި މިހާތަނަށް ފެންނަން އޮތީ ފުރާނަ އަތްމައްޗަށްލައިގެން އޭނާ ކުރެއްވި އިޚްލާސްތެރި މަސައްކަތް އެކަންޏެވެ. އެކަމަކު އަދި އުއްމީދު އެބަ އޮތެވެ. ޚިޔާނާތުގެ ތަހުގީގު އޭސީސީ އާއި ފުލުހުންނާއި އެސެޓް ރިކަވަރީ ކޮމިޝަނުން އެބަ ކުރިއަށް ގެންދެ އެވެ. ރައްޔިތުން އެދެނީ ނުފޫޒުން އެއްކިބާވެ އިޚްލާސްތެރި މަސައްކަތްތަކެއް ކޮށްދިނުމެވެ!\nރާއްޖޭގެ އެންމެ ބޮޑު ޚިޔާނާތް، ދައުލަތުގެ ބައިވެރިވުމާ އެކު ހިންގައި ދައުލަތުން އިންސާފު ގާއިމްނުކުރުމުގެ ހުތުރު ލައްގަނޑު ފިލުވަން ޖެހެ އެވެ. ހަގީގަތުގައި ނިޔާޒު، މީގެ ފަސް އަހަރު ކުރިން ނުކުންނެވީ އެ މަސައްކަތަށެވެ.\nއިތުރު ލިޔުންތައް އޮޑިޓާ ޖެނެރަލް އޮފީސް ނިޔާޒު އިބްރާހިމް އޮޑިޓާ ޖެނެރަލް އެމްއެމްޕީއާރުސީ އެމްއެމްޕީއާރްސީގެ ކޮރަޕްޝަން


Among Us | Vaahaka އެމޮންގް އަސް – Vaahaka\n1k70\tAugust 9, 2021\nކޯޑް ޖަހާލުމަށްފަހު ނޫހު އެންޓާއަށް ފިތާލިއެވެ. މާ ގިނައިރު ތަކެއް ނުވަނީސް ސްޕޭސް ޝިޕް ގެ އެތެރެއަށް އޭނާ ސްޕޯން ވެއްޖެއެވެ. ޝިޕުގައި ތިބީ ހަމައެކަނި އެންމެ ދެމީހުނެވެ. ގޭމްފަށަން އެންމެ މަދުވެގެން ފަސް މީހުން ބޭނުން ވެއެވެ. އެހެން ތިއްބާ މީހުންތައް އައީ ބަޑިތަކުރު ވިހޭރޭ އަލަފަތް އައި ހެނެވެ. ޝިޕް ފުލްވުމުން ޗެޓް ބޮކްސްގައި "ސްޓާޓް" އޭ ލިޔުމާއި އެކު ގޭމް ހޯސްޓް މެޗު ފެށިއެވެ.\nކަން ދިމާކުރި ގޮތުން މިފަހަރު އިމްޕޯސްތަރ އަކަށް ވީ ނޫހުއެވެ. އެއީ ޝިޕުގައި އުޅޭ ނުބައިބައި މީހާއެވެ. އެމީހާގެ މަސައްކަތަކީ ޝިޕުގައި ދެން އުޅޭ މީހުންތައް މަރާލުމެވެ. އޭރުން އޭނާ މޮޅުވާނެއެވެ. ކޮންމެއަކަސް ކެފެޓީރިއާ ތެރެއިން ލާފަ ގޮސް ނޫހު އެޑްމިން އޮފީހަށް ވަދުނެވެ. އާދައިގެ މީހެކޭ އެއްގޮތަށް ހަވާލުކުރެވިފައިވާ މަސައްކަތްތައް ނިންމަން ކަމަށް ހަދައިގެން ހުއްޓެވެ. އިރުކޮޅެއް ނުވަނީސް އެހެން މީހަކު އެތަނަށް އަތުވެއްޖެއެވެ. ލިބުނު ފުރުސަތު ގެ ބޭނުން ހިފާ އޭނާ މަރާލިއެވެ. އަދި ވީއެންމެއަވަހަކަށް އެތާއިން ވެންޓް ބޭނުން ކޮއްގެން އެހެން ތާކަށް ދިޔައެވެ.\nވެންޓް ތެރެއިން ނުކުމެ އަނެއްކާވެސް ނޫހު އެޑްމިން އޮފީހާއި ދިމާއަށް ހިނގައިގަތެވެ. އެއްވެސްކަމެއް ނުވާކަމަށް ހަދައިގެންނެވެ. އެޑްމިން އޮފީހަށް ވަދުނުއިރު އެތާ އެހެން މީހަކު ހުއްޓެވެ. ވަގުތުން އެއްކަލަ މީހާގެ މަރު ރިޕޯޓު ކޮއްލިއެވެ. އަދި އެތަނަށް ދިޔައިރު އެތާހުރި މީހާ ކުރި ކަމެއްކަމަށް ހަދާ އެންމެންގެ ވޯޓާއިއެކު އޭނާ ޝިޕުން ބޭރުކޮއްލިއެވެ. އަސްލު އެކަން ކުރީ ކާކުކަން އެނގޭނީ ކިހިނަކުން ހެއްޔެވެ.\nއެޑްމިން އޮފީހުން ނުކުމެ ނޫހުގެ މިސްރާބު ލެބޯޓަރީ އާއި ދިމާއަށް ޖެހީ އިތުރު މީހަކު ފެނޭތޯއެވެ. ދުރު ދަތުރެއް ނުކުރުމުގެ ގޮތުން އޭނާ ވެންޓް ސިސްޓަމް ބޭނުން ކުރިއެވެ. އިސާހިތަކު ނޫހު އަށް ލެބޯޓަރީއަށް ދެވިއްޖެއެވެ. އޭރު އެތަނުގައި ދެމީހުން ތިއްބެވެ. އެމީހުންގެ ކުރިމަތީ ވެންޓް އިން ނުކުމެފިއްޔާ އެމީހުން ރިޕޯޓްކުރާނެކަން އެނގިހުރެ ނޫހު ގްރީންހައުސް އެތެރެއަށް ގޮސް ވެންޓް އިން ނުކުތެވެ. ގްރީންހައުސް އަކީ ލެބޯޓަރީގެ ކުރިމަތީގައި ހުންނަ ތަނެކެވެ. ވެންޓް އިން ނުކުމެ ލެބޯޓަރީއަށް ވަންނަން ނޫހު ހިނގައިގަތެވެ. އެއްކަލަ ދެމީހުން އޭރު ވެސް އެތަނުގައި ތިއްބެވެ. އެތަނުން އެކަކު މަރާލުމަށްފަހު މަރު ރިޕޯޓު ކުރިއެވެވެ. އަދި ޝިޕުގައި ބާކީ ތިބި މީހުންގެ ވޯޓް ހޯދުމުގެ ގޮތުން އޭރު އެތާ ހުރި މީހާއޭ ކިޔައިގެން ތަފާތު ވާހަކަތައް ޗެޓް ބޮކްސްގައި ނޫހު ލިޔަންފެށިއެވެ. އަދި އެންމެންގެ ވޯޓް ހޯދުމަށް ފަހު އެމީހާ ޝިޕުން ބޭރު ކޮއްލިއެވެ. ކާމިޔާބީގެ ނޭވާއެއް ދޫކޮއްލެވޭކަށް އަދިވެސް ނެތެވެ. އަދި އިތުރު އެކަކު އެބަހުއްޓެވެ.\nއެންމެ ހިނދުކޮޅެއް ވެސް މަޑުނުކޮއް ނޫހު ސެކިއުރިޓީ އަށް ދިޔައެވެ. އަދި ކޮމްޕިއުޓަރ ހުޅުވާލުމަށް ފަހު އެމީހާގެ ލޮކޭޝަން ޓްރެކް ކުރިއެވެ. އޭނާހުރީ ރިއެކްޓަރ ކައިރީ މަސައްކަތް ކުރާށެވެ. ނޫހު އެތަނަށް ދިޔައީ ވެންޓް ބޭނުން ކޮއްގެނެއް ނޫނެވެ. ނަމަވެސް އެތާހުރިމީހާ ނުކުތުމުގެ ކުރިން އެތަނަށް ދެވިއްޖެއެވެ.\nއެމީހާގެ ކުރިމައްޗަށް އަރަން ވެގެން ނޫހު ދުއްވައިގަތެވެ. އެމީހާގެ ކުރިމައްޗަށް އަރާހަމަނުވަނީސް ފޯނު ޗާޖު ގޮސްގެން ނިވިއްޖެއެެވެ. މިފަހަރު ވީގޮތްތާއެވެ. އަވަހަށް ފޯނު ޗާޖަށް ޖެހުމަށް ނޫހު ދިޔައެވެ. ޗާޖަރު ފޯނަށް ޖަހާލުމަށްފަހު ސުވިޗު ޖައްސާލިއެވެ. ކަރަންޓު ނައިސްގެން ބަލާލިއިރު މުޅި ގެއިން ވަނީ ކަރަންޓު ގޮއްސައެވެ.\nކެޓެގަރީ: ކުރުވާހަކަ ފޭންފިކްޝަން\nސީމާ August 9, 2021\nގޭމުގެ ވާހަކަ ދައްކަބަލަ ރައްޓެހިންނާ. މިތާ ކޮންެމެހެން ގޭމު ތަފްސީލުކޮށް ލިޔާނެކަމެއް ނެތް 🤦♀\nކިޔަން ބޭނުން ނޫނިއްޔާ ނުކިޔަ ހުރެބަލަ.. މީ ތަފާތު ލިޔުމެއް.. ތިކަހަލަ އިޑިއަޓިކް ޕީޕަލް ވޯންޓް އަންޑަރސްޓޭންޑް..😡 ވަރަށް ސަޅި..\nޙިމްޔަން August 14, 2021\nއަޅެ ސުކޫލަށް ގޮސް މީގެ ވާހަކައެއް ލިޔެލަބަލަ ވާހަކަ ވާހަކައަކަށް ވޭތޯ ބަލާލަން 😂 1/10 ވެސް ނުލިބޭނެ ކަންނޭނގެ. ކަލޭމެންނަށް ވާހަކަ ވަކިކުރަން އެނގޭތަ؟\nސަމްވަން August 12, 2021\nވާއު.. އައި އޯލްސޯ ޕްލޭ އެމޯންގް އަސް...😃 ވަރަށް ރީތި މި ވާހަކަ.. ކީޕް އިޓް އަޕް💚\nTimo werner August 14, 2021\nތެމްކޫ ފޮރް ދަ ގުޑް ކޮމަންޓްސް🖤🖤\nLailaa August 14, 2021\nDavila September 16, 2021


BREAKING: Raajjeygai Covid jehunu meehunge therein5meehaku rangalhuve balin faseyhavee meehunge adhadhu 109 ah - One Online\nކޮވިޑް 19އަށް ތައްޔާރުވުމުގެ ގޮތުން މާލޭގައި ހިންގި ޑުރިލްގެ ތެރެއިން --- ވަން ފޮޓޯ: މުހައްމަދު ހައްޔާން\nރާއްޖޭގައި ކޮވިޑު ޖެހުނު މީހުންގެ ތެރެއިން އިތުރު ފަސް މީހަކު ރަނގަޅުވެ ބަލީން ފަސޭހަވީ މީހުންގެ އަދަދު 109 އަށް\nރާއްޖޭގައި ކޮވިޑު ޖެހުނު މީހުންގެ ތެރެއިން އިތުރު ފަސް މީހަކު ރަނގަޅުވެ ބަލީން ފަސޭހަވީ މީހުންގެ އަދަދު 109 އަށް އަރައިފިއެވެ.\nނޭޝަނަލް އިމަޖެންސީ އޮޕަރޭޝަންސް ސެންޓަރު (އެންއީއޯސީ)ގައި މިރޭ ބޭއްވި ނޫސްވެރިންގެ ބައްދަލުވުމުގައި އެ ސެންޓަރުގެ ތަރުޖަމާނު މުހައްމަދު މަބްރޫކު އަބްދުލް އަޒީޒު ވިދާޅުވީ ކޮވިޑަށް ޕޮޒިޓިވްވި މީހުންގެ ތެރެއިން ބަލިން ރަނގަޅުވީ މީހުންގެ ޖުމުލަ 109 އަށް އަރާފައިވާ ކަމަށެވެ.\n"ޕޮޒިޓިވްވެފައިވާ މީހުންގެ ތެރެއިން މި ބައްޔަށް ބޭސްކުރެވެމުންދާ މީހުންގެ ތެރެއިން ޖުމުލަ މި ބައްޔަށް ޝިފާ ލިބިފައިވާ މީހުންގެ އަދަދަކީ 109. މިވަގުތު މި ބައްޔަށް ބޭސްކުރެވެމުންދާ 1148 މީހަކު އެބަތިބި،" އޭނާ ވިދާޅުވިއެވެ.\nމިރޭގެ ނޫސްވެރިންގެ ބައްދަލުވުމުގައި ޑރ. އިބްރާހިމް އަފްޒަލް ވިދާޅުވީ އިއްޔެ ޖުމުލަ 15 މީހަކު ރަނގަޅުވެފައިވާ ކަމަށާއި އަދި ރޭ 12:00ގެ ފަހުން ތިން މީހަކު ރަނގަޅުވެފައިވާ ކަމަށެވެ.\n"އިއްޔެ ވަނީ 15 މީހުން ރިކަވާވެފައި. މިއަދު މިހާތަނަށް އިތުރަށް ތިން މީހަކު ރިކަވާވެފައިވޭ. ޖުމުލަ 109 މީހުންގެ ރިކަވަރީއެއް މިއުޅެނީ. ރިކަވަރީގެ ރޭޓަށް ބަލާ އިރު، ދިވެހިންގެ 62 މީހުން އަދި ބަންގުލަދޭޝްގެ 23 މީހުން. ދެން މިހުރީ ޓުއަރިސްޓް އެކި ގައުމުތަކުގެ މީހުން. މިފަހަކަށް އައިސް ރިކަވާވެފައިވާ މީހުންގެ ތެރޭގައި ގިނައީ ދިވެހިން." އޭނާ ވިދާޅުވިއެވެ.\nރާއްޖޭގައި ޕޮޒިޓިވްވި މީހުންގެ އަދަދު މިހާރު ވަނީ 1274 އަށް އަރައިފައެވެ. އޭގެ ތެރެއިން ޖުމުލަ ހަތަރު މީހަކު ވަނީ ބަލީގައި މަރުވެފައެވެ. އެއީ އުމުރުން ދުވަސްވީ ތިން ދިވެއްސަކާއި ބަންގުލަދޭޝްގެ މީހެކެވެ.\nއިތުރު 56 މީހުން ކޮވިޑަށް ޕޮޒިޓިވްވެ، ރާއްޖޭގައި ކޮވިޑް ޖެހުނު މީހުންގެ ޖުމުލަ އަދަދު 1829 އަށް އަރައިފި


Majileehuge fahu dhauru anna mahuge5akah ithuru koffi | Mihaaru\nމަޖިލީހުގެ ފަހު ދައުރު އަންނަ މަހުގެ ފަހަކަށް އިތުރުކޮށްފި\n26 ނޮވެމްބަރ 2019 - 14:10 1 comment\nމަޖިލިހުގެ ގަވައިދުގައިވާ ގޮތުން ފުރަތަމަ ދައުރު ހިނގާނީ ކޮންމެ އަހަރެއްގެ ވެސް ފެބްރުއަރީ މަހުން ފެށިގެން އޭޕްރީލް މަހުގެ ނިޔަލަށެވެ. ދެ ވަނަ ދައުރުގެ ޖަލްސާތައް ކުރިއަށް ގެންދާނީ ޖޫން މަހުން ފެށިގެން އޮގަސްޓްގެ ނިޔަލަށެވެ. ތިން ވަނަ ދައުރުގެ މަސައްކަތް ކުރާނީ އޮކްޓޯބަރާއި ނޮވެމްބަރު މަހު އެވެ.\nގަވައިދުގައިވާ ގޮތުން، ފަހު ދައުރު ނިންމައި އަންނަ ބުރާސްފަތި ދުވަހު މެމްބަރުން ޗުއްޓީ އަށް ވަޑައިގަންނަވާނެ އެވެ.\nއެކަމަކު، މަޖިލިހުގެ މިއަދުގެ ޖަލްސާ ގައި ނެގި ވޯޓުގައި ނިންމީ އެ ދުވަހު ޗުއްޓީ އަށް ވަޑައިގަތުމުގެ ބަދަލުގައި ޑިސެމްބަރު މަހުގެ ފުރަތަމަ ހަފުތާ ގައި އެއްކޮށް މަސައްކަތް ކުރުމަށެވެ.\nއެގޮތަށް ފާސްވީ ވޯޓުގައި ބައިވެރިވެވަޑައިގެންނެވި 32 މެމްބަރުންގެ އަޣުލަބިއްޔަތުންނެވެ. ތިން ވަނަ ދައުރު ދިގު ދަންމައިލަން ނުފެންނަ ކަމަށް ވޯޓު ދެއްވީ ދެ މެމްބަރެކެވެ.\nމަޖިލިހުގެ ރައީސް އަދި ކުރީގެ ރައީސް މުހައްމަދު ނަޝީދު މަޖިލިހުގައި މިއަދު ވިދާޅުވީ މަޖިލިހުގައި މުހިންމު ބިލްތަކަކަށާއި މަސައްކަތްތަކެއް ކުރަން އެބަހުރި ކަމަށެވެ. އެހެންވެ، މަޖިލިހުގެ ތިން ވަނަ ދައުރު ދިގު ދަންމާލަން ހުށަހެޅީ ރިޔާސަތުންނެވެ.\nމަޖިލިހުގައި ހުރި މަސައްކަތުގެ ތެރެއިން މިހާތަނަށް އައި އިރު، ފާސްނުކޮށް ބޮޑު ކަމަކަށް އޮތީ އަންނަ އަހަރަށް ލަފާކޮށް ސަރުކާރުން ހުށަހެޅި 37 ބިލިއަނަށް ވުރެ ގިނަ ރުފިޔާގެ ބަޖެޓެވެ. ބަޖެޓު ދިރާސާ ކޮމިޓީން ބަޖެޓު ދިރާސާ ކުރުމަށް ފަހު މަޖިލިހުގެ ތަޅުމަށް ވަނީ ހުށަހަޅައިފަ އެވެ.\nއެކަމަކު، މިއަދާ ހަމައަށް އައި އިރު، ކޮމިޓީ ރިޕޯޓު މަޖިލިހުގެ ޖަލްސާ އަށް އެޖެންޑާއެއް ނުކުރެ އެވެ.